ചരിത്ര ചക്രത്തിലെ ആവർത്തനങ്ങൾ | Malayalam News\nചരിത്ര ചക്രത്തിലെ ആവർത്തനങ്ങൾ\n2020-06-30 13:45:00 വി.എം.സുബൈർ\nചരിത്രം ചാക്രികമാണ്. ചെറുതോ വലുതോ ആയ ഇടവേളകളിൽ പഴയരൂപത്തിലോ പുതിയ രൂപത്തിലോ അത് ലോകത്ത് ആവർത്തിച്ചുകൊണ്ടിരിക്കുന്നു. ചിലപ്പോൾ പുനർജനിയാകാം. ചിലപ്പോൾ ഓർമ്മപ്പെടുത്തലുകളാകാം.\nവാരിയൻകുന്നത്ത് കുഞ്ഞഹമ്മദ് ഹാജിയും അദ്ദേഹം ജന്മനാടിന്റെ സ്വാതന്ത്ര്യത്തിന് വേണ്ടി നയിച്ച ബ്രിട്ടീഷ് വിരുദ്ധ പോരാട്ടങ്ങളും ഓർമ്മപ്പെടുത്തിലായി ലോകത്തിന് മുന്നിൽ വീണ്ടും പുനർജനിക്കുകയാണ്. ഇനിയും പിറക്കാനിരിക്കുന്ന വാരിയൻകുന്നൻ എന്ന സിനിമ അതിന് ഒരു നിമിത്തമായെന്ന് മാത്രം.\nമലബാറിൽ നടന്ന ബ്രിട്ടീഷ് വിരുദ്ധ പോരാട്ടങ്ങളെ കാണാതെ ഇന്ത്യയുടെ സ്വാതന്ത്ര്യസമര ചരിത്രം സത്യസന്ധമായി വായിക്കാനാകില്ല. ബ്രിട്ടീഷുകാർ തന്നെ യുദ്ധമെന്ന് വിശേഷിപ്പിച്ച 1921 ലെ ബ്രിട്ടീഷ് സൈന്യത്തിനെതിരായ പൂക്കോട്ടൂർ യുദ്ധമടക്കമുള്ള ഒട്ടേറെ പോരാട്ടങ്ങളുടെ വീരകഥകൾ മലബാറിന്റെ മണ്ണിലുണ്ട്. ബ്രിട്ടീഷ് ഭരണത്തെ വെല്ലുവിളിച്ച് സ്വന്തമായി മലയാള രാജ്യമെന്ന പേരിൽ ഒരു ഭരണപ്രദേശവും സ്വന്തം സൈന്യവും നികുതി ഘടനകളുമുള്ള ഭരണ സംവിധാനവും സ്ഥാപിച്ചെടുക്കാൻ കഴിഞ്ഞ പോരാളിയായിരുന്നു വാരിയൻകുന്നത്ത് കുഞ്ഞഹമ്മദ്ഹാജി. അദ്ദേഹത്തിന്റെ പേരിൽ പുറത്തുവരാനിരിക്കുന്ന സിനിമക്കെതിരെ വാളെടുക്കുന്നവർ ചരിത്രത്തെ വികലമായി മാത്രം വായിച്ചവരാണ്.\nഅക്കാലത്ത് സ്വാതന്ത്ര്യത്തിന് വേണ്ടി രാജ്യത്തെല്ലായിടത്തും നടന്ന പോരാട്ടങ്ങളെ ലഹളയായാണ് ബ്രിട്ടീഷ് ഭരണകൂടവും ചരിത്രകാരന്മാരും വിശേഷിപ്പിച്ചതും ചിത്രീകരിച്ചതും. ഇന്ത്യൻ സ്വാതന്ത്ര്യസമരത്തിന്റെ അഗ്്‌നിസ്ഫുലിംഗം എന്ന് വിശേഷിപ്പിക്കാവുന്ന 1857 ലെ ഇന്ത്യൻ സൈനികരുടെ പോരാട്ടത്തെ ശിപായി ലഹള എന്നാണവർ വിശേഷിപ്പിച്ചത്. മലബാറിൽ അങ്ങോളമിങ്ങോളം നടന്ന പോരാട്ടങ്ങളെയും ലഹള എന്ന് പേരിട്ട് വിളിച്ച് ചരിത്രത്തിൽ അവമതിക്കാനുള്ള ശ്രമങ്ങൾ അന്നേ നടന്നിട്ടുണ്ട്. ബ്രിട്ടീഷുകാരെ സംബന്ധിച്ച് അവയെല്ലാം ഇന്ത്യക്കാർക്കിടയിൽ നടന്ന ലഹളയായിരുന്നു. എന്നാൽ നമ്മുടെ പൂർവ്വീകർക്ക് അത് ജനിച്ച മണ്ണിന്റെ അധികാരം സ്വന്തമാക്കാനുള്ള ജീവൻമരണ പോരാട്ടമായിരുന്നു. സ്വാതന്ത്ര്യാനന്തര ഇന്ത്യയിലും പോരാട്ടങ്ങളെ കുറിച്ച് ബ്രിട്ടീഷുകാരുടെ അതേ കാഴ്ചപ്പാട് വെച്ചുപുലർത്തുന്നവർ ഉണ്ടാകുന്നത് അപകടമാണ്.\n1870 ൽ മലപ്പുറം ജില്ലയിലെ നെല്ലികുത്ത് ചക്കിപ്പറമ്പൻ കുടുംബത്തിൽ ജനിച്ച വാരിയൻകുന്നത്ത് കുഞ്ഞഹമ്മദ് ഹാജി ബ്രിട്ടീഷ് വിരുദ്ധ മലബാർ വിപ്ലവത്തിന്റെ മുൻനിരയിലേക്കെത്തിയത് തികഞ്ഞ ദേഹസ്‌നേഹത്തോടെ യായിരുന്നു. മലബാറിലെ സ്വാതന്ത്ര്യസമര പോരാട്ടങ്ങളെ കുറിച്ച് ചരിത്ര ഗ്രന്ഥങ്ങൾ ഏറെയുണ്ടെങ്കിലും അതിലേറെയും വായനക്കാരന് നൽകിയത് വികലമായ അറിവുകളാണ്. വെള്ളത്തുണിയും ബനിയനുമിട്ട് അരയിൽ പച്ച ബെൽട്ട് കെട്ടി അതിൽ കത്തി തിരുകിയ കലാപകാരികൾ എന്ന ഒരു ഇമേജ് ആ പോരാളികൾക്ക് നൽകുന്നവയായിരുന്നു ചരിത്ര ചിത്രീകരണങ്ങളേറെയും. വാരിയൻകുന്നത്ത് കുഞ്ഞഹമ്മദ് ഹാജിയുടെ ജീവചരിത്രം ഏറെയൊന്നും സൂക്ഷ്്മമായി വിശകലനം ചെയ്യപ്പെട്ടിട്ടില്ല. വിവിധ ഭാഷകളിൽ അറിവും അന്നത്തെ ആഗോള രാഷ്ട്രീയത്തെ കുറിച്ച് അവഗാഹവും നേടിയ സമ്പന്ന കുടുംബത്തിലെ പ്രതാപിയായ കാരണവരായിരുന്നു അദ്ദേഹം. ബ്രിട്ടീഷുകാരോട് പോരാടി നിൽക്കാനും സ്വന്തമായി ഒരു രാജ്യക്രമം തന്നെ കെട്ടിപ്പടുക്കാനും അദ്ദേഹത്തിന് കഴിഞ്ഞത് ഭാഷയിലും രാഷ്ട്രീയത്തിലുമുണ്ടായിരുന്ന\nഇന്നത്തെ പോലെ മതത്തിന്റെ അധീശഃത്വം സ്ഥാപിക്കാൻ ശ്രമിക്കുന്ന ശക്തികളുടെ മുന്നേറ്റ കാലമായിരുന്നില്ല അതെന്നും ആലോചിക്കണം. സാമ്രാജ്യത്വ ശക്തികൾ ലോകത്തിന്റെ വിവിധ ഭാഗങ്ങളിലുള്ള രാജ്യങ്ങളിലെ സമ്പത്ത് പിടിച്ചടക്കുന്നതിന് അധികാര മത്തോടെ സൈനിക ബലത്തിൽ കടന്നുകയറ്റങ്ങൾ നടത്തിയ കാലമായിരുന്നു അത്. അടിമകളാക്കപ്പെട്ട രാജ്യങ്ങളിലെ ജനങ്ങൾക്ക് ചിന്തിക്കാൻ വർഗീയതയുടെ വിഷയങ്ങളുണ്ടായിരുന്നില്ല. നാടിന്റെ സ്വാതന്ത്ര്യം എന്ന ഒരൊറ്റ ലക്ഷ്യത്തിലേക്കായിരുന്നു വിപ്ലവങ്ങളുടെയെല്ലാം വളർച്ച. ആ പോരാട്ടത്തെ വർഗീയ വൽക്കരിച്ച് ഭിന്നിപ്പിച്ച് അധികാരം പിടിച്ചുനിർത്താനാണ് അവസാന കാലഘട്ടത്തിൽ ബ്രിട്ടീഷുകാർ പലയിടത്തും ശ്രമിച്ചത്. മലബാറിൽ നടന്ന വിപ്ലവങ്ങളെ വർഗീയലഹളയാക്കി ചിത്രീകരിച്ചതും അതിന്റെ ഭാഗമാണ്. മലബാർ മേഖലയിൽ മാപ്പിളമാരാണ് അവരുടെ ഉറക്കം കെടുത്തിയത് എന്നതിനാൽ അവർ ഹിന്ദുക്കൾക്കെതിരെ നടത്തിയ അക്രമമായി അത് ചിത്രീകരിക്കപ്പെട്ടു. ബ്രിട്ടീഷ് ചരിത്രരേഖകളിൽ അത് എഴുതി ചേർത്തു. ആ രേഖകൾ നമ്മുടെ ചരിത്രകാരൻമാരിൽ പലരും അതേപടി വിവർത്തനം ചെയ്തു. മലബാർ വിപ്ലവം കർഷകരുടെ വിപ്ലവമായിരുന്നുവെന്ന ഒരു കാഴ്ചപ്പാടും നിലനിൽക്കുന്നുണ്ട്. എന്നാൽ, വിപ്ലവത്തിൽ പങ്കെടുത്തവരെയോ അവരുടെ കുടുംബാംഗങ്ങളെയോ നേരിൽ കണ്ട് വിവരങ്ങൾ ശേഖരിച്ച് എഴുതപ്പെട്ട ചരിത്രം പറയുന്നത് മലബാറിൽ നടന്നത് ബ്രിട്ടീഷ് വിരുദ്ധ പോരാട്ടമാണ് എന്നു തന്നെയാണ്. വിപ്ലവ കാലത്ത് കൊല്ലപ്പെട്ടവരിൽ വിവിധ മതസ്ഥർ ഉണ്ടായിരുന്നുവെന്നും ചരിത്രം പറയുന്നുണ്ട്.\nസ്വാതന്ത്ര്യ സമരങ്ങളുടെ ചരിത്രങ്ങൾ അത് നടന്ന എല്ലാ രാജ്യങ്ങളിൽ പരിപാവനമായി സംരക്ഷിക്കപ്പെടുകയും ഓർക്കുകയും ചെയ്യുന്നുണ്ട്. ഇന്ത്യയിലാകട്ടെ, സ്വാതന്ത്ര്യസമരത്തെ കുറിച്ചുള്ള ചർച്ചകൾ തന്നെ തമസ്‌കരിക്കുന്ന രീതിയിലാണ് കാര്യങ്ങൾ വളരുന്നത്. രാജ്യം ഭരിക്കുന്ന ബി.ജെ.പിയും അവരെ നിയന്ത്രിക്കുന്ന സംഘ്് പരിവാറും ചരിത്രത്തെ തമസ്‌കരിക്കുന്നതിനോ വക്രീകരിക്കുന്നതിനോ ഉള്ള തീവ്രപരിശീലനത്തിലാണ്. വാരിയൻകുന്നൻ സിനിമക്കെതിരെ ഈ രണ്ട് സംഘടനകളും രംഗത്തു വന്നിരിക്കുന്നതും ചരിത്രത്തോടുള്ള അസഹിഷ്ണുതയുടെ ഭാഗമാണ്. ചരിത്രത്തിൽ ഇടമില്ലാത്തവർക്ക് ചരിത്രത്തെ അവഗണിക്കാൻ മനോവേദനയുണ്ടാകില്ല. എന്നാൽ പൂർവ്വ സൂരികളുടെ രക്തസാക്ഷിത്വത്തിലൂടെ നേടിയെടുത്ത സ്വാതന്ത്ര്യത്തെ അഭിമാനത്തോടെ ഓർക്കാൻ ഇഷ്ടപ്പെടുന്നവരാണ് ഇന്ത്യയിലെ മഹാഭൂരിഭാഗം ജനങ്ങളും. ചരിത്രമില്ലാതെ വർത്തമാനമില്ല. വർത്തമാനമാണ് നാളെയുടെ ചരിത്രം രചിക്കുന്നത്.


അല്മായശബ്ദം: മാര്‍പ്പാപ്പാ സ്ഥാനം\nഇതേ ലേഖനം കഴിഞ്ഞ ദിവസം jpeg ചിത്രങ്ങളായി പോസ്റ്റുചെയ്തിരുന്നു. സുപ്രധാനമായ ഏതാനും ഇംഗ്ലീഷ് വാക്കുകള് സാങ്കേതികകാരണങ്ങളാല് അതില് ഇല്ലാതെപോയി.\nഅതിനാലാണ് uni-code-ല് ഇത് പുനഃപ്രസിദ്ധീകരിക്കുന്നത്.\nബെനഡിക്ട് പതിനാറാമന് മാര്‍പ്പാപ്പാ അപ്രതീക്ഷിതമായി രാജിവച്ചിരിക്കുന്നു! ഇനി അടുത്ത മാര്‍പ്പാപ്പായ്ക്കായി സിസ്റ്റൈന് ചാപ്പലിന്റെ പുകക്കുഴലില്‍നിന്നു വെളുത്ത പുക ഉയരുന്നതുംനോക്കി നില്‍ക്കുകയാണു ലോകം, പ്രത്യേകിച്ച്, ആഗോളകത്തോലിക്കാസമൂഹം. അങ്ങനെ നോക്കിനില്‍ക്കാനും തിരഞ്ഞെടുക്കപ്പെടുന്ന പുതിയ മാര്‍പ്പാപ്പായെ 'വീവാ ഇല് പാപ്പാ!' എന്നാര്‍ത്തുവിളിച്ച് ആശംസിക്കുവാനുമല്ലാതെ, തങ്ങളെ നയിക്കുകയും ഭരിക്കുകയും ചെയ്യുന്ന ആ സ്ഥാനിയെ കണ്ടെത്തുന്നതില്, പരോക്ഷമായിപ്പോലും എന്തെങ്കിലും പങ്കാളിത്തം വഹിക്കാന് കോടിക്കണക്കിനുവരുന്ന കത്തോലിക്കര്‍ക്ക് ഇന്നു യാതൊരു അവസരവുമില്ല. എന്തിന്, മെത്രാന്മാര്‍ക്കുപോലും മാര്‍പ്പാപ്പായുടെ തിരഞ്ഞെടുപ്പില് യാതൊരു പങ്കാളിത്തവും ഇന്നില്ല! എല്ലാം, കേവലം നൂറില് ചില്വാനം വരുന്ന കര്‍ദ്ദിനാളന്മാര് തീരുമാനിക്കും! അവരിലേറെയും പ്രായംചെന്നവരും യാഥാസ്ഥിതികരുമായതിനാല്, കാലത്തിന്റെ വെല്ലുവിളികളെ തുറന്ന മനസ്സോടെ കാണാന് കഴിവുള്ള ആരെങ്കിലും അവരുടെ കൂട്ടത്തിലുണ്ടായിരുന്നാല്‍പ്പോലും അങ്ങനെയുള്ളവര് തിരഞ്ഞെടുക്കപ്പെടുവാനുള്ള സാധ്യത കുറവാണുതാനും. ഇങ്ങനെ തുടര്‍ന്നാല്, യാഥാസ്ഥിതികത്വത്തിന്റെ ചുഴിക്കുറ്റിയില്, മോചനമില്ലാതെ വെറുതെ കറങ്ങിത്തിരിയുന്ന ഒന്നാകും കത്തോലിക്കരുടെ സഭാജീവിതം.\nമാര്‍പ്പാപ്പായെ തിരഞ്ഞെടുക്കുന്ന ഇന്നത്തെ രീതിക്ക് ബൈബിളുമായോ സഭയുടെ വിശുദ്ധപാരമ്പര്യങ്ങളുമായോ യാതൊരു ബന്ധവുമില്ലെന്നു ചരിത്രം പരിശോധിച്ചാല് കാണാം. വാസ്തവത്തില്, ഇന്നത്തെ സങ്കല്പത്തിലുള്ള ഒരു മാര്‍പ്പാപ്പാസ്ഥാനിക്കും ബൈബിളിലോ സഭാപാരമ്പര്യങ്ങളിലോ വേരുകളില്ല. ആദ്യനൂറ്റാണ്ടുകളിലുണ്ടായിരുന്നത് പ്രാദേശികസഭാക്കൂട്ടായ്മകളായിരുന്നു. ഓരോ സഭാക്കൂട്ടവും പരസ്പരം സ്വതന്ത്രവുമായിരുന്നു. മൂപ്പന്മാരോ (Elders/ Presbyters) മേലന്വേഷകരോ (Overseers/ Episcopos) ആയിരുന്നു ഓരോ സഭാകൂട്ടായ്മയെയും നയിച്ചിരുന്നത്. മാര്‍പ്പാപ്പാമാരുടെ ലിസ്റ്റില് ഇപ്പോള് കാണുന്ന ആദ്യപേരുകാരൊക്കെയും റോമിലെ സഭാക്കൂട്ടായ്മയെ ആദ്യകാലത്തു നയിച്ച മൂപ്പന്മാരോ, എപ്പിസ്‌കോപ്പാമാരോ മാത്രമാണ്. (കാരണം, രണ്ടാം നൂറ്റാണ്ടിന്റെ മദ്ധ്യത്തോടെയാണ് രൂപത എന്നു പറയാവുന്ന തരത്തിലൊരു സഭാകൂട്ടായ്മ റോമിലുണ്ടാകുന്നതുതന്നെ.) റോമാസാമ്രാജ്യത്തിലെതന്നെ പൗരസ്ത്യഭാഗങ്ങളിലുള്ള സഭാക്കൂട്ടായ്മകളുടെമേല് ഈ റോമന് സഭാ മൂപ്പന് ഒരധികാരവും ഉണ്ടായിരുന്നില്ല. അവരാരും, പത്രോസിനെപ്പോലെതന്നെ, സ്വന്തം സഭാകൂട്ടായ്മയുടെയോ മറ്റു സഭാകൂട്ടായ്മകളുടെയോമേല് അധികാരഭരണം നടത്തിയിട്ടില്ല. പൗലോസ് സ്ഥാപിച്ച ഒരു സഭാകൂട്ടായ്മയുടെയുംമേല് പത്രോസിന് എന്തെങ്കിലും സ്വാധീനമുണ്ടായിരുന്നതായി ഒരു സൂചനപോലും ബൈബിളിലില്ല. പൗലോസ് സ്ഥാപിച്ച സഭകള് തമ്മില്‍ത്തമ്മില് സഹകരിച്ചിരുന്നെങ്കിലും പരസ്പരം നിയന്ത്രിച്ചിരുന്നതായി കാണുന്നില്ല. നമ്മുടെ നസ്രാണിസഭയിലും എല്ലാ ഇടവകക്കൂട്ടായ്മകളും പരസ്പരം സ്വതന്ത്രങ്ങളായിരുന്നുവല്ലോ. ആവശ്യസമയത്ത് സഹകരിക്കാനും പൊതുവായി വരുന്ന കാര്യങ്ങളെക്കുറിച്ച് കൂട്ടായി ആലോചിക്കാനും, പ്രശ്‌നങ്ങളുണ്ടെങ്കില് ഒന്നിച്ചുപരിഹരിക്കാനും വിവിധ ഇടവകകള് ചേര്‍ന്നുള്ള 'പള്ളി പ്രതിപുരുഷയോഗ'മെന്ന സമ്പ്രദായവും നമുക്കുണ്ടായിരുന്നു. നമ്മുടെ 'ജാതിക്കു കര്‍ത്തവ്യന്' എന്ന സ്ഥാനി റോമന് പാരമ്പര്യത്തിലുള്ള സഭകളിലെ എപ്പിസ്‌ക്കോപ്പാ സ്ഥാനിക്കു തുല്യനായിരുന്നു.\nചുരുക്കത്തില്, യേശുവിന്റെ സ്‌നേഹസിദ്ധാന്തത്തില് മനുഷ്യരെ തമ്മില്‍ത്തമ്മില് വിളക്കിച്ചേര്‍ത്ത് സ്‌നേഹക്കൂട്ടായ്മകള് കരുപ്പിടിപ്പിക്കുന്ന, അല്ലെങ്കില് യേശു പഠിപ്പിക്കാമെന്ന വാഗ്ദാനം ചെയ്തതരത്തില്, 'മനുഷ്യരെ പിടിക്കുന്ന' നേതൃത്വശൈലിയായിരുന്നു ആദിമസഭാ കൂട്ടായ്മകളിലെല്ലാം നിലനിന്നിരുന്നത്. വാസ്തവത്തില്, ഇത്തരം മാനുഷികനേതൃത്വത്തിന്റെയും മാനുഷികസമൂഹത്തിന്റെയും വളര്‍ച്ചയായിരുന്നു, റോമന് ചക്രവര്‍ത്തിമാരെ വിറളി പിടിപ്പിച്ചതും, മതപീഡനത്തിനു പ്രേരിപ്പിച്ചതും. കാരണം, ഓരോ മനുഷ്യവ്യക്തിയെയും അവരുള്‍പ്പെടുന്ന ഓരോ സ്‌നേഹക്കൂട്ടായ്മയെയും കേന്ദ്രീകരിച്ചുള്ള തികച്ചും വികേന്ദ്രീകൃതമായ ഒരു സമൂഹക്രമത്തിന്റെ, ഒരു പുതിയ സമൂഹത്തിന്റെ, ഉദയമായിരുന്നത്. മനുഷ്യന്റെ ആവിര്‍ഭാവംമുതല് അവന് സ്വപ്നം കണ്ടിരുന്ന ആ 'പുതിയ ആകാശം പുതിയ ഭൂമി'യിലേക്കുള്ള വിപ്ലവകരമായ ഒരു Paradigm shift, അല്ലെങ്കില് സമൂഹസങ്കല്പത്തില് വന്ന സമൂലവ്യതിയാനം, ആയിരുന്നത്. അധികാരഭരണത്തിനുപകരം, സ്‌നേഹശുശ്രൂഷയെ അടിത്തറയാക്കി പ്രതിഷ്ഠിച്ച ദൈവരാജ്യത്തിന്റെ മുളപൊട്ടലായിരുന്നു അത്. അതു വളര്‍ന്നുവന്നാല്, സ്വാഭാവികമായും, അതികേന്ദ്രീകൃത അധികാരഘടനയോടുകൂടിയതും മനുഷ്യരെ ആ ഘടനയ്ക്കടിമപ്പെടുത്തുന്നതുമായ സാമ്രാജ്യത്വവ്യവസ്ഥിതിയുടെ അടിവേര് താനേ പറിഞ്ഞുപോകുമെന്നു മനസ്സിലാക്കിയിട്ടാണ് റോമന് ചക്രവര്‍ത്തിമാര് മതപീഡനം അഴിച്ചുവിട്ടത്. പക്ഷേ, അതു ഫലം കണ്ടില്ല. എല്ലാ പീഡനങ്ങളെയും അതിജീവിച്ച് ക്രൈസ്തവസമൂഹം റോമന് സാമ്രാജ്യത്തിനുള്ളില് പടര്‍ന്നു പന്തലിക്കുകയാണുണ്ടായത്. അവസാനം, തന്ത്രശാലിയായ കോണ്‍സ്റ്റന്റൈന് ചക്രവര്‍ത്തി അടവുമാറ്റിച്ചവിട്ടിയാണ് ഈ ക്രിസ്തീയവളര്‍ച്ചയെ തളച്ചത്. പീഡനനയത്തിനു പകരം, അദ്ദേഹം പ്രീണനനയമിറക്കി. അങ്ങനെ സഭയെ തന്റെ സാമ്രാജ്യത്തിന്റെ ഒരു വകുപ്പാക്കിമാറ്റി -സാമ്രാജ്യത്തിന്റെ അധികാരഘടനയോടു ചേര്‍ന്നുപോകുന്ന ഒരു രാഷ്ട്രീയവകുപ്പ്. ക്രൈസ്തവര് അംഗീകാരലഭ്യതയില് കണ്ണുമഞ്ഞളിച്ച് അന്ധാളിച്ചുനിന്ന നേരംകൊണ്ട്, അവരുടെ ശുശ്രൂഷകരെല്ലാം അധികാരവും പദവിയുമുള്ളവരായിത്തീര്‍ന്നു. സഭ പുരോഹിതരും അല്‍മായരുമായി പിളര്‍ന്നു. ക്രമേണ, സാമ്രാജ്യത്വമൂശയില് വാര്‍ത്തെടുത്ത ഒരു രാഷ്ട്രീയ-ഭൗതികമതമായിത്തീര്‍ന്നു, ക്രിസ്തുമതം. ചക്രവര്‍ത്തി സ്വയം വിളിച്ചുകൂട്ടിയ നിഖ്യാസൂനഹദോസില്‍വച്ച് (എ.ഡി. 325) ഈ പുതിയ 'മത'ത്തിന് അലകുംപിടിയും പണിയപ്പെട്ടു. മാര്‍പ്പാപ്പാ എന്ന് ഇന്നു വിവരിക്കപ്പെടുന്ന റോമിലെ അന്നത്തെ മെത്രാന് സില്‍വെസ്റ്റര് 1-ാമന്റെ (314-335) സാന്നിദ്ധ്യംപോലും ഈ സൂനഹദോസിനുണ്ടായിരുന്നില്ല എന്നോര്‍ക്കുക. കത്തോലിക്കാസഭയുടെ വിശ്വാസപ്രമാണത്തിന്മേലുള്ള കൈയൊപ്പുപോലും കോണ്‍സ്റ്റന്റൈന് ചക്രവര്‍ത്തിയുടേതാണെന്നു ചുരുക്കം.\nസഭ സാമ്രാജ്യത്വഘടനയിലേക്ക് അങ്ങനെ വ്യതിചലിച്ചിട്ടുപോലും, മെത്രാന്മാരെയും മാര്‍പ്പാപ്പാമാരെയും തിരഞ്ഞെടുക്കുന്നതില് അന്നു വിശ്വാസികള്‍ക്കു പങ്കാളിത്തമുണ്ടായിരുന്നു. അത്മായരും പുരോഹിതരും ചേര്‍ന്നാണ് മെത്രാനെയും മാര്‍പ്പാപ്പായെയും തിരഞ്ഞെടുത്തിരുന്നത്. 5-ാം നൂറ്റാണ്ടോടെ, രാഷ്ട്രീയകാരണങ്ങളാല്, മറ്റു പൗരസ്ത്യ റോമന് പാത്രീയര്‍ക്കേറ്റുകളേക്കാള് പ്രാധാന്യം റോമിനു കൈവരികയും, റോമാമെത്രാന് പ്രഥമസ്ഥാനീയ(മാര്‍പ്പാപ്പാ)നായിത്തീരുകയും, അദ്ദേഹത്തെ തിരഞ്ഞെടുക്കുന്നതില് ചുറ്റുപാടുമുള്ള മെത്രാന്മാര്‍കൂടി പങ്കാളികളാവുകയും ചെയ്തു തുടങ്ങി. ക്രമേണ ഈ തിരഞ്ഞെടുപ്പില് മെത്രാന്മാരുടെയും പ്രഭുക്കന്മാരുടെയും സ്വാധീനം കൂടിവരികയും ജനങ്ങളുടെ പങ്കാളിത്തം അതനുസരിച്ചു കുറഞ്ഞുവരികയും ചെയ്തു. സ്റ്റീഫന് 4-ാമന് മാര്‍പ്പാപ്പാ (816-17) വോട്ടവകാശം പുരോഹിതര്‍ക്കുമാത്രമായി ചുരുക്കി. 1059-ലാണ്, വോട്ടവകാശം കര്‍ദ്ദിനാളന്മാര്‍ക്കുമാത്രമായി പരിമിതപ്പെടുത്തിയത്.\nഅങ്ങനെ റോമന് പൗരാവലി തിരഞ്ഞെടുത്തിരുന്നതും, റോമില് മാത്രം സ്വാധീനമുണ്ടായിരുന്നതുമായ ഒരു സഭാസ്ഥാനിയാണിന്ന് ലോകത്തിലെ ഒരു ജനതയുടെയും അംഗീകാരം തേടാതെ, ലോകത്തെ മുഴുവന് സ്വാധീനിക്കുന്ന മാര്‍പ്പാപ്പാസ്ഥാനി ആയിരിക്കുന്നത്! ലോകത്തുദയംകൊണ്ട എല്ലാ സാമ്രാജ്യത്വങ്ങളും തകര്‍ന്നു മണ്ണടിഞ്ഞെങ്കിലും യേശുവിന്റെ മറവില് കോണ്‍സ്റ്റന്റൈന് ജന്മംകൊടുത്ത മതസാമ്രാജ്യം, ജറുസലേം ദേവാലയത്തിനുണ്ടായിരുന്ന അതേ തലയെടുപ്പോടെ, ഇന്നും സര്‍വ്വാഭരണവിഭൂഷിതമായി വിരാജിക്കുകയാണ്! അധികാരമേ പാടില്ലാത്ത സഭയില് അധികാരസാമ്രാജ്യത്വം കൊടികുത്തി വാഴുകയാണ്!\nകോണ്‍സ്റ്റന്റൈന്റെ കാലം മുതല് സഭ ഒരു രാഷ്ട്രീയമതമാണ്- ദൈവികമുഖംമൂടിധരിച്ച രാഷ്ട്രീയമതം. ഈ മുഖംമൂടിയുപയോഗിച്ച് ആദ്യം യൂറോപ്പിലും, പിന്നെ യൂറോപ്പിനെ ഉപയോഗിച്ച് മറ്റു രാജ്യങ്ങളിലും കൊളോണിയല്-അടിമത്തവ്യവസ്ഥ ഉദ്ഘാടനം ചെയ്തതും പരിപോഷിപ്പിച്ചതും ഈ രാഷ്ട്രീയമതമാണ്. ഇന്നത്തെ യൂറോ-അമേരിക്കന് 'ചന്തവ്യവസ്ഥിതി'യെ ലോകം വെട്ടിപ്പിടിക്കുന്നതിന് അശ്വമേധത്തിനായി വെഞ്ചരിച്ചു വിട്ടിരിക്കുന്നതും ഈ രാഷ്ട്രീയമതമാണ്; അഥവാ, അതു ലോകത്തില് വ്യവസ്ഥാപിച്ചുകഴിഞ്ഞ മാമോന്‍സേവാ മനഃസ്ഥിതിയാണ്.\nയേശുവിന്റെ മാര്‍ഗ്ഗനിര്‍ദ്ദേശമനുസരിച്ച്, ദൈവരാജ്യവും അതിന്റെ നീതിയുമാണ് മനുഷ്യന് ആദ്യം അന്വേഷിക്കേണ്ടത്. മനുഷ്യജീവിതമെന്ന വണ്ടിക്കുമുമ്പില് കെട്ടേണ്ട കുതിരയാണത്. അങ്ങനെ ചെയ്താല്, മറ്റു രാഷ്ട്രീയ-സാമ്പത്തിക-വ്യാവഹാരിക കാര്യങ്ങളുടേതായ ജീവിതവണ്ടി അതിനു പിന്നാലെ സുഗമമായി ഓടിക്കൊള്ളും. ഇപ്പോള് കുതിരയെ വണ്ടിക്കു പിന്നില് കെട്ടിയിരിക്കുകയാണ്, സഭ. സഭയുടെ പ്രതാപവും ശക്തിയുംകണ്ട് മറ്റ് മതങ്ങളും അതനുകരിക്കുകയാണ്.....\nമൂല്യബോധം നഷ്ടപ്പെട്ട ഇന്നത്തെ ലോകം, സര്‍വ്വരോഗങ്ങളാലും ആക്രമിക്കപ്പെട്ട് മരണത്തിലേക്കു നീങ്ങുന്ന എയ്ഡ്‌സ് രോഗിയെപ്പോലെ, സര്‍വ്വവിധ പ്രതിസന്ധികളിലുംപെട്ട് നട്ടം തിരിയുകയാണ്, വിനാശത്തിലേക്കു കൂപ്പുകുത്തുകയാണ്.\nവീണ്ടുമൊരു Paradigm shift അനിവാര്യമായിരിക്കുന്നു. ഇപ്പോള് പിറകില് കെട്ടിവലിച്ചുകൊണ്ടിരിക്കുന്ന യേശുവിന്റെ കുതിരയെ മനുഷ്യന്റെ ജീവിതവണ്ടിക്കു മുമ്പില് കെട്ടേണ്ടിയിരിക്കുന്നു. ഈ ആത്യന്തികലക്ഷ്യത്തില് കണ്ണുകളുറപ്പിച്ചുകൊണ്ട്, ആ ദിശയില് ഇന്നുയര്‍ത്താന് കഴിയുന്ന മുദ്രാവാക്യങ്ങള് കണ്ടെത്തുകയാണു ഇന്നു പ്രധാനമായിരിക്കുന്നത്.\nഅതിന്‍പ്രകാരം, മാര്‍പ്പാപ്പായുടെ തിരഞ്ഞെടുപ്പുരീതിയുമായി ബന്ധപ്പെടുത്തി രണ്ടു മുദ്രാവാക്യങ്ങള് അടിയന്തിരമായി ഉയര്‍ത്തേണ്ടിയിരിക്കുന്നു. ഒന്ന്, മെത്രാന്മാരെ തിരഞ്ഞെടുക്കേണ്ടത് വിശ്വാസികളും വൈദികരും ചേര്‍ന്നായിരിക്കണം എന്നതാണ്. രണ്ടാമത്തേത്, അങ്ങനെ ജനകീയാംഗീകാരം നേടിയ ഈ മെത്രാന്മാരായിരിക്കണം മാര്‍പ്പാപ്പായെ തിരഞ്ഞെടുക്കേണ്ടത് എന്നതും.\nPosted by അല്മായ ശബ്ദം at 2:21 PM


ബോറാകുന്നുണ്ട് ഈ ബാബു പുരാണം | The Kerala Post Malayalam News: Latest Malayalam News, Breaking News\nബോറാകുന്നുണ്ട് ഈ ബാബു പുരാണം\nപാലക്കാട് മലമ്പുഴ ചെറാട് ബാബു എവറസ്റ്റ് കീഴടക്കിയ മലയാളിയല്ല. കുമ്പാച്ചി മല കയറുന്നതിനിടയില് അപകടം പറ്റി മലയിടുക്കില് രണ്ടു ദിവസം കുടുങ്ങിക്കിടന്ന ശേഷം സര്‍ക്കാരിന്റെ ഇടപെടലില് സൈന്യം രക്ഷിച്ചു കൊണ്ടുവന്ന ചെറുപ്പക്കാരനാണ്. ബാബുവിനെ രക്ഷിക്കാന് ചുരുങ്ങിയത് 75 ലക്ഷം രൂപയെങ്കിലും സംസ്ഥാന ഖജനാവില് നിന്ന് ചെലവാക്കിയിട്ടുണ്ട്. സ്റ്റേറ്റിനെ സംബന്ധിച്ചടത്തോളം അതൊരു ഉത്തരവാദിത്തമാണ്. ഏതൊരു ജീവനും വിലപ്പെട്ടതാണ് എന്ന കാഴ്ചപ്പാടാണ് സര്‍ക്കാരിന്റേത്.\nമലയില് കുടുങ്ങിക്കിടന്ന രണ്ടു ദിവസം ലോകമെങ്ങുമുള്ള മലയാളികള് ബാബു തിരിച്ചു വരുന്നതു കാണാന് ഉല്‍ക്കണ്ഠയോടെ കാത്തിരുന്നു. സംസ്ഥാനത്തെ വാര്‍ത്താ മാധ്യമങ്ങള് മുഴുവന് അയാള്‍ക്കുവേണ്ടി പ്രതീക്ഷാനിര്‍ഭരമായി വാര്‍ത്ത നല്‍കി. ഒടുവില് സൈന്യം അയാളെ രക്ഷിച്ചെടുക്കുന്ന ദൃശ്യം ലൈവായി പ്രേക്ഷകര്‍ക്ക് മുന്നില് അവതരിപ്പിക്കുകയും ചെയ്തു. സാധാരണ നിലയില് ഈ അധ്യായം ഇവിടെ അവസാനിക്കേണ്ടതാണ്. എന്നാല് മാധ്യമങ്ങള് ഒരു കാരണവുമില്ലാതെ ഈ റീല് നീട്ടിക്കൊണ്ടു പോകുകയാണ്. അടുത്ത ഇരയെ കിട്ടുന്നതു വരെ ബാബുവിനെ വിടില്ല എന്ന അവസ്ഥ. സത്യത്തില് നീണ്ടു പോകുന്ന ഈ ബാബു പുരാണം ബോറായി തുടങ്ങിയില്ലേ ?\nമലയിടുക്കില് രണ്ടു ദിവസം പെട്ടപ്പോള് അസാമാന്യ ധൈര്യം ബാബു കാണിച്ചിരുന്നു. കയ്യിലുള്ള മൊബൈലില് നിന്ന് ചിത്രം എടുത്തു സുഹൃത്തുക്കള്‍ക്ക് അയാള് അയച്ചു കൊടുത്തതു കൊണ്ടാണ് രക്ഷാ പ്രവര്‍ത്തനം എളുപ്പമായത്. ബാബു മലയിറങ്ങി വന്ന ശേഷം നാട്ടിലുള്ള സകലമാന ചാനലുകളും പത്രങ്ങളും ഓണ്‍ലൈനുകളും ഇതൊന്നും പോരാഞ്ഞിട്ട് വ്ളോഗര്‍മാരും അയാളെ വിടാതെ പിന്തുടരുകയാണ്. ഞായറാഴ്ച പതിപ്പുകള് അയാള്‍ക്ക് വേണ്ടി ഒഴിച്ചിടുന്നു.\nമതവും വര്‍ഗീയതയുമൊക്കെ ഇതിനിടയില് ആരുമറിയാതെ കളത്തിലിറങ്ങി. ബാബു മലയില് കുടുങ്ങിയപ്പോള് അയാളുടെ ജാതിയും മതവും അന്വേഷിക്കാനാണ് ചിലര് പുറപ്പെട്ടത്. ബാബു എന്ന പേരിന്റെ ഏറ്റവും വലിയ പ്രശ്‌നം ഹിന്ദുവിനും മുസ്ലിമിനും ക്രിസ്ത്യാനിക്കും ഇതേ പേരുണ്ടെന്നതാണ്. അതിനാല് പേര് കൊണ്ട് തിരിച്ചറിയാന് കഴിയില്ല. മുസ്ലിം ആണെന്ന് ബോധ്യപ്പെട്ട ശേഷം ഉണ്ടായ മറ്റൊരു പ്രശ്‌നം ബാബുവിനെ രക്ഷിച്ച സൈനികര്‍ക്കിടയില് നിന്ന് അയാള് ഭാരത് മാതാ കീജയ് എന്ന് വിളിച്ചതെന്തിനാണെന്നാണ്. ഇത് ചോദിക്കുന്നവരുടെ ആവശ്യം അയാള് അവിടെ വെച്ച് ബോലോ തക്ബീര് എന്ന് വിളിക്കണമെന്നായിരിക്കാം.\nബാബു മുസ്ലിം ആണെങ്കിലും അയാള്‍ക്ക് സംഘപരിവാര് ബന്ധമുണ്ടെന്ന് ഇതിനിടെ പ്രചാരണം ഉയര്‍ന്നു. ബാബു ആര് എസ് എസ് ശാഖയില് പോകുന്നയാളാണെന്നു ചിലര്. അതല്ല, അയാളുടെ അനുജന് ആണ് ശാഖയില് പോയിരുന്നതെന്നു മറ്റു ചിലര്. സൈന്യം അയാളെ രക്ഷപ്പെടുത്തിക്കഴിഞ്ഞപ്പോള് ഹിന്ദു ഐക്യ വേദി സംസ്ഥാന അധ്യക്ഷ ശശികല ടീച്ചര് ഫേസ്ബുക്കില് കുറിച്ചത് ഇങ്ങനെയാണ്.. 'മലയില് കുടുങ്ങിയ ബാബുവിന് സംഘബന്ധം ഉണ്ടെന്നും അയാളുടെ അച്ഛന് ഹിന്ദു ആണെന്നും പുള്ളി മലമ്പൊത്തില് ഇരിക്കുമ്പോഴേ അറിയാമായിരുന്നു. ഇനി പുള്ളി ഐടിസി അല്ല ഓടിസി കഴിഞ്ഞ സേവകനായാലും വേണ്ടാത്തിടത്തു വലിഞ്ഞു കേറരുതെന്ന അഭിപ്രായത്തില് തെല്ലും മാറ്റമില്ല. ട്രക്കിങ് നിയമങ്ങള് പാലിച്ചു നടത്തേണ്ട ഒന്നാണ്. അല്ലാതെ ഉണ്ടിരിക്കേണ്ട പഹയന്മാര്‍ക്കു പെട്ടെന്നുണ്ടാകേണ്ട വെളിപാടല്ല.\nശശികല ടീച്ചര് പറഞ്ഞതില് അവസാന രണ്ടു വരികളില് കാര്യമുണ്ട്. ട്രക്കിങ് പെട്ടെന്ന് ഉണ്ടാകേണ്ട വെളിപാടല്ല. എന്നാലും ഒരു മനുഷ്യന് ദുരന്തത്തില് പെട്ടു കിടക്കുമ്പോള് അയാളുടെ മതം അന്വേഷിക്കുന്നതു വല്ലാത്ത ദുരന്തം തന്നെ. ബാബുവിനെ രക്ഷപ്പെടുത്തുന്നതില് കേരള സര്‍ക്കാര് പരാജയപ്പെട്ടു എന്ന് വരുത്തിത്തീര്‍ക്കാന് ചില ചാനല് അവതാരകര് കൊണ്ടുപിടിച്ചു നടത്തിയ ശ്രമങ്ങളും ഇതിനിടെ ഉണ്ടായി. കേരളാ പോലീസ്, ദേശീയ ദുരന്ത നിവാരണ സേന, ഫയര് റെസ്‌ക്യൂ ടീം എന്നിവര് നടത്തിയ രക്ഷാപ്രവര്‍ത്തനത്തില് അടിയന്തിര ഫലം കാണാതിരുന്നപ്പോഴാണ് കരസേനയുടെ സഹായം മുഖ്യമന്ത്രി തേടിയത്. സൈന്യത്തിനു മലകയറി ബാബുവിനെ രക്ഷപ്പെടുത്താന് എല്ലാ വിധ പിന്തുണയും അവര് നല്‍കി. അതുകൊണ്ടാണ് പോലീസിന്റെയും എന്‍ഡിആര്‍എഫിന്റെയും ഫയര് റെസ്‌ക്യൂ ടീമിന്റെയും നാട്ടുകാരുടെയും സഹായത്തോടെയാണ് തങ്ങള് ബാബുവിനെ രക്ഷപ്പെടുത്തിയതെന്നു ലഫ്. കേണല് ഹേമന്ത് രാജ് ഒരു ടിവി ചാനലിനോട് പറഞ്ഞത്. സംസ്ഥാന ഏജന്‍സികളെ ഇകഴ്ത്തിക്കാട്ടാന് ചാനല് അവതാരകന് നടത്തിയ ശ്രമം പരസ്യമാവുകയും അയാള് നാണം കെടുകയും ചെയ്തു.\nബാബുവിനെ അയാളുടെ പാട്ടിനു വിടുകയാണ് ഇനി മീഡിയ ചെയ്യേണ്ടത്. അയാള് അധ്വാനിച്ചു ജീവിക്കുന്ന ചെറുപ്പക്കാരനാണ്. അല്ലാതെ പര്‍വ്വതാരോഹകന് ഒന്നുമല്ല. അതിനു അയാള്‍ക്ക് താല്‍പര്യമുണ്ടെങ്കില് അതുവഴി തിരിയട്ടെ. കേരളാ ഫോറസ്റ്റ് ആക്ട് സെക്ഷന് 27 പ്രകാരം ബാബു ചെയ്തത് കുറ്റകരമായ പ്രവര്‍ത്തിയാണ്. അതിന്റെ പേരില് അയാള്‍ക്കെതിരെ കേസെടുക്കാനുള്ള വനം വകുപ്പിന്റെ നീക്കം മുഖ്യമന്ത്രിയുടെ അഭിപ്രായം അറിഞ്ഞ ശേഷം വനം മന്ത്രി എ കെ ശശീന്ദ്രന് ഇടപെട്ടാണ് തടഞ്ഞത്. കൂടെ ഉണ്ടായിരുന്നവര് പകുതി കയറിയപ്പോള് പേടിച്ചു തിരിച്ചിറങ്ങിയിട്ടും മലയുടെ മുകള്‍ഭാഗത്തു എത്തിയ ശേഷമേ തിരിച്ചു വരൂ എന്ന വാശിയിലായിരുന്നു ബാബു. കേസെടുക്കുമെന്ന വാര്‍ത്ത വന്നപ്പോള് മക്കള് പണിക്കു പോയാണ് വീട് പുലരുന്നതെന്നും അതിനാല് കേസെടുക്കുന്നതില് നിന്ന് പിന്തിരിയണമെന്നുമുള്ള ബാബുവിന്റെ ഉമ്മ റഷീദയുടെ അപേക്ഷ മാനിച്ചായിരുന്നു ഇത്.


എൻ. കുഞ്ഞുരാമൻ - വിക്കിപീഡിയ\n(1906-06-00)ജൂൺ , 1906\n1980(1980-00-00) (പ്രായം 73–74)\nകേരളത്തിലെ ഒരു കോൺഗ്രസ് പ്രവർത്തകനും മുൻ നിയമസഭാംഗവുമായിരുന്നു എൻ. കുഞ്ഞുരാമൻ. ആറ്റിങ്ങൽ നിയമസഭാമണ്ഡലത്തിൽ നിന്നും കോൺഗ്രസ് സ്ഥാനാർഥിയായി വിജയിച്ചാണ് ഇദ്ദേഹം രണ്ടാം കേരളനിയമസഭയിൽ അംഗമായത്. 1906 ജൂണിലായിരുന്നു ജനനം. കേരള നിയമസഭയിൽ അംഗമാകുന്നതിനു മുൻപ് തിരുവിതാംകൂർ ലെജിസ്ലേറ്റീവ് അസംബ്ലിയിലും തിരു-ക്കൊച്ചി നിയമസഭയിലും ഇദ്ദേഹം അംഗമായിരുന്നു. ഏകദേശം രണ്ടരക്കൊല്ലത്തോളം തിരുവിതാംകൂറിലേയും. തിരു-ക്കൊച്ചിയിലേയും വിദ്യാഭ്യാസം, സഹകരണ വകുപ്പ്, തൊഴിൽ, വ്യവസായം തുടങ്ങിയ വകുപ്പുകളുടെ മന്ത്രിയായിരുന്നു. സ്വാതന്ത്ര്യസമരത്തിൽ പങ്കെടുത്തതിന്റെ പേരിൽ ആറ് മാസത്തോളം ജയിൽവാസം അനുഭവിച്ചു.\nകേരള നിയമസഭാംഗം - ആറ്റിങ്ങൽ മണ്ഡലം - രണ്ടാം കേരളനിയമസഭ\nതിരുവിതാംകൂറിലേയും തിരു-ക്കൊച്ചിയുടേയും വിദ്യാഭ്യാസം, സഹകരണ വകുപ്പ്, തൊഴിൽ, വ്യവസായം വകുപ്പ് മന്ത്രി\nതിരുവിതാംകൂർ ലെജിസ്ലേറ്റീവ് അസംബ്ലി അംഗം - 1948\nതിരു-ക്കൊച്ചി നിയമസഭാംഗം - 1949-52\nചെയർമാൻ - തിരുവനന്തപുരം ജില്ലാ ലാൻഡ് മോർട്ടേജ് ബാങ്ക്\nചെയർമാൻ - പെറ്റീഷൻ കമ്മിറ്റി -1961-64\nവൈസ് ചെയർമാൻ - ഓൾ ഇന്ത്യ കയർ ബോർഡ്\n↑ "Members - Kerala Legislature". ശേഖരിച്ചത് 2020-11-27.\n"https://ml.wikipedia.org/w/index.php?title=എൻ._കുഞ്ഞുരാമൻ&oldid=3480130" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 21:51, 27 നവംബർ 2020.


Dr.Sreevals Menon's interview on AIHMS and IHMA\nമോഡിയെ രക്ഷിക്കാന് എന്. റാമിന് ആര്.എസ്.എസിന്റെ ഇമെയില്\nThursday 15th September 2011 10:12am\nഹോമിയോപ്പതി ഒരു ഗിമ്മിക്കല്ല; ശാസ്ത്രീയചികിത്സാരീതിയാണ്\nThursday 15th September 2011 10:03am\nമനുഷ്യന് ഏറ്റവും കൂടുതല് ആശങ്കപ്പെടുന്നത് ഒരു പക്ഷെ അവന്റെ ആരോഗ്യത്തെക്കുറിച്ചായിരിക്കും. രോഗം മാറ്റാന് ലോകത്ത് നിരവധി ചികിത്സാ രീതികള് നിലവിലുണ്ട്. അതില് ഏറ്റവും കൂടുതല് പ്രചാരത്തിലുള്ളത് അലോപ്പതി ചികിത്സയാണ്. എന്നാല് ഇന്ന് ഏറ്റവും കൂടുതല് ആരോപണത്തിന്റെ നിഴലില് കഴിയുന്നതും മോഡേണ് മെഡിസിന് എന്ന പേരില് അറിയപ്പെടുന്ന അലോപ്പതിയാണ്. മരുന്നു കമ്പനികളും ഡോക്ടര്‍മരും തമ്മിലുള്ള അവിശുദ്ധ ബന്ധം രോഗികളെ വെറും ഉപകരണങ്ങളാക്കി മാറ്റുന്നുവെന്നാണ് അലോപ്പതിക്കെതിരെ ഉയരുന്ന പ്രധാന ആരോപണം.\nചികിത്സ രോഗ ലക്ഷണങ്ങള്‍ക്കല്ല, രോഗ കാരണങ്ങള്‍ക്കാണ് വേണ്ടതെന്നത് ആരോഗ്യരംഗത്തെ പൊതുതത്വമാണ്. ഈ തത്വം അട്ടിമറിക്കപ്പെടാതെ സൂക്ഷിക്കുന്നുവെന്നതാണ് ഹോമിയോപ്പതിയുടെ പ്രസക്തി. കേരളമുള്‍പ്പെടെയുള്ള സ്ഥലങ്ങളില് വന്‍തോതില് ആളുകള് ഹോമിയോപ്പതിയില് ആകര്‍ഷിക്കപ്പെടുന്നതും അതുകൊണ്ടാണ്. അലോപ്പതിയില് ഡോക്ടറായവര് പോലും അതുപേക്ഷിച്ച് ഹോമിയോ തിരഞ്ഞെടുക്കുന്നതും വേറിട്ടവഴിയിലൂടെ നടക്കുകയെന്ന ലക്ഷ്യത്തോടെയാണ്. വളരെ ചെറിയ കാലയളവിനുള്ളില് ഹോമിയോപ്പതിയില് ശ്രദ്ധേയനായ ഡോ. ശ്രീവത്സ് മേനോന്- സ്‌പെഷ്യല് കണ്‍സള്‍ട്ടന്റ്, ഹെല്‍ത്ത് എജുക്കേറ്റര്, ഗവേഷകന് എന്നീ നിലകളിലും പ്രശസ്തനാണ്. ഹോമിയോപ്പതിയില് മികച്ച വിദഗ്ധ ചികിത്സ നല്‍കുക എന്ന ഉദ്ദേശ്യത്തോടെ എ.ഐ.എച്ച്.എം.എസ് ഹോമിയോപ്പതി സ്ഥാപിച്ച ഡോ. ശ്രീവത്സ് മേനോന് എ.ഐ.എച്ച്.എം.എസിനെക്കുറിച്ചും ഐ.എച്ച്.എം.എയെക്കുറിച്ചും സംസാരിക്കുന്നു.\nവേണ്ടത്ര പ്രചാരമില്ലാതിരുന്ന കാലത്ത് തന്നെ ഹോമിയോപ്പതിയില് എങ്ങിനെയാണ് എത്തിച്ചേര്‍ന്നത്?\nഎങ്ങിനെയെത്തി എന്ന് ചോദിച്ചാല് കൃത്യമായി ഈ മേഖലയില് താല്‍പര്യം പ്രകടിപ്പിച്ചത് കൊണ്ടാണ്. പഠനകാലത്ത് ഉയര്‍ന്ന തലത്തില് പഠിക്കുന്നവരുടെ കൂട്ടത്തില് ഞാനും ഉണ്ടായിരുന്നു. സഹപാഠിയായ ഒരു സുഹൃത്ത് ഹോമിയോ രംഗത്തെ തിരഞ്ഞെടുത്തപ്പോഴാണ് ഈ മേഖലയിലേക്ക് എന്റെ ശ്രദ്ധ പതിയുന്നത്. അദ്ദേഹം ഈ മേഖല തിരഞ്ഞെടുത്തു എങ്കില് അതിന് കൃത്യമായ ഒരു ആഴം ഉണ്ടാകും എന്ന് എനിക്ക് അറിയാമായിരുന്നു.\nഹോമിയോപ്പതി തിരഞ്ഞെടുത്തപ്പോള് കുടുംബത്തില് നിന്നും മുറുമുറുപ്പുകള് ഉണ്ടായിരുന്നു. എം.ബി.ബി.എസിന് ശ്രമിക്കാതെ ഹോമിയോപ്പതി പഠിക്കാന് പോയതായിരുന്നു എതിര്‍പ്പിനിടയാക്കിയത്. തുടര്‍പഠനത്തിനായി ഞാന് എത്തിപ്പെട്ട ഇന്‍സ്റ്റിറ്റിയൂട്ട് ഈ മേഖലയിലെ വളര്‍ച്ചക്ക് വലിയൊരു മുതല്‍ക്കൂട്ടായി. ഫാദര് മുള്ളര് ഹോമിയോപ്പതിക് മെഡിക്കല് കോളേജില് ഇന്ത്യയിലെ പ്രഗല്‍ഭരായ ഡോക്ടര്‍മാരായിരുന്നു ഞങ്ങള്‍ക്ക് ക്ലാസ്സ് എടുത്തിരുന്നത്. അതില് രസകരമായ വസ്തുത ഇത്തരത്തില് ആരംഭ ക്ലാസുകളില് ഭൂരിഭാഗവും അലോപ്പതിയില് ഉന്നത ബിരുദം നേടി അതുപേക്ഷിച്ച് ഹോമിയോപ്പതിയില് എത്തിയവരായിരുന്നു. ഇതും എന്നെ ഈ മേഖലയില് ഉറച്ചു നില്‍ക്കാന് സഹായിച്ചു.\nമോഡേണ് മെഡിസിന് ഇത്രയധികം വികസിച്ച ഈ സമയത്തും വന് തോതില് ആളുകള് ഹോമിയോ മേഖലയിലേക്ക് ആകര്‍ഷിക്കപ്പെടാന് കാരണം?\nനമ്മള് മനസിലാക്കേണ്ട ഒരു വസ്തുതയുണ്ട്. അലോപ്പതിയെ ആണ് നമ്മള് മോഡേണ് മെഡിസിന് എന്ന് വിളിക്കുന്നത്. യഥാര്‍ത്ഥത്തില് ഇത് തെറ്റായ ഒരു പ്രയോഗമാണ്. കാരണം, 600 വര്‍ഷങ്ങള്‍ക്ക് മുന്‍പാണ് അലോപതി ഉണ്ടായത്. ഹോമിയോപ്പതി ഉണ്ടായിട്ട് 220 വര്‍ഷം മാത്രമെ ആയിട്ടുള്ളു. അപ്പോള് മോഡേണ് മെഡിസിന് എന്നാല് ഹോമിയോപ്പതിയാണ്. പക്ഷേ, ഇപ്പോള് അലോപ്പതി ഡോക്ടര്‍മാര് അവരുടെ വിഭാഗത്തെ അലോപ്പതി എന്ന് വിളിക്കാതെ മോഡേണ് മെഡിസിന് എന്നു വിളിക്കുന്നത് ഇതിലെ നൂതനമായ കണ്ടുപിടുത്തങ്ങള് കൊണ്ടാണ്. ഹോമിയോപ്പതിയിലും ഇത്തരം ധാരാളം കണ്ടുപിടുത്തങ്ങള് നടക്കുന്നുണ്ട്. ആരോഗ്യത്തിന് ഏറ്റവും ഗുണകരം ഹോമിയോപ്പതിയാണെന്നതില് തര്‍ക്കമില്ല.\nയഥാര്‍ത്ഥത്തില് മെഡിക്കല് സയന്‍സില് ഉള്ളവര് അല്ല പുതിയ മരുന്നുകള് കണ്ടു പിടിക്കുന്നത്. പ്യുവര് സയന്‍സില് ഉള്ളവരാണ്. അവര് ശരീരത്തെ ഒരു നെറ്റ്‌വര്‍ക്കായി കണക്കാക്കാതെ ഒരു ഭാഗത്തെ മാത്രം പഠിച്ചു മരുന്ന് നല്‍കുന്നു. ഇത് ശരീരത്തിന് വലിയ ദോഷമാണ് ഉണ്ടാക്കുക. അതുകൊണ്ട് തന്നെയാണ് അലോപ്പതിയില് നിന്നും ഡോക്ടര്‍മാര് ഹോമിയോപ്പതിയിലേക്ക് തിരിയാനിടയാക്കിയത്. ഹോമിയോപ്പതിയുടെ നെടുംതൂണുകള് എന്ന് വിളിക്കുന്നവരില് ഒന്‍പതോളം പേര് അലോപ്പതിയില് നിന്നും പിന്മാറി വന്നവരാണ്. യൂറോ-അമേരിക്കന് രാഷ്ട്രങ്ങളിലും മറ്റും ഹോമിയോപതി വിദഗ്ധ ചികിത്സയാണ്. എന്നാല് നമ്മുടെ നാട്ടില് ഇതിന് ഒരു ജനകീയമുഖം ആണുള്ളത്. ചിലവു കുറഞ്ഞ ചികിത്സാരീതി ആയതാവാം ഇതിന് കാരണം.\nഇന്ത്യയില് ഹോമിയോപ്പതിയുടെ ഉത്ഭവം എങ്ങിനെയാണ്?\nഹോമിയോ ഉണ്ടായി ഏകദേശം 20-30 വര്‍ഷം കൊണ്ടു തന്നെ ഹോമിയോ ഇന്ത്യയില് എത്തിയിരുന്നു. ഡോക്ടര് വോണ് മാര്‍ട്ടിന് ഹോയനിങ്ബര്‍ഗര്(ജര്‍മനി) എന്ന ഭിഷഗ്വരനാണ് ഹോമിയോ ആദ്യമായി ഇന്ത്യയില് എത്തിച്ചത്. അന്നു ഇന്ത്യയുടെ ഭാഗമായിരുന്ന ലാഹോറിലെ മഹാരാജ രഞ്ജിത്ത് സിങിന്റെ ഒരു വിട്ടുമാറാത്ത തൊണ്ട വേദനക്കായിരുന്നു ചികിത്സ. ഡ്യൂല്‍ക്യാമറ 30 ആയിരുന്നു ആ മരുന്ന്. രോഗം പൂര്‍ണ്ണമായി ഭേദപ്പെട്ടു. രാജാവ് ഔദ്യോഗികമായി പ്രഖ്യാപിച്ചത് ഇന്ത്യയില് ഹോമിയോപ്പതിയുടെ വളര്‍ച്ചക്ക് സഹായകമായി. ഇന്ത്യയില് ഹോമിയോപതിയുടെ പ്രധാന കേന്ദ്രങ്ങള് കൊല്‍ക്കത്തയും കേരളവുമാണ്. ഇവിടെ അലോപ്പതി എന്ന പോലെയാണ് ബംഗാളില് ഹോമിയോപ്പതി. നമ്മള്‍ക്ക് അലോപ്പതി മരുന്നുകളുടെ പേരുകള് അറിയുന്നതു പോലെ കൊല്‍ക്കത്തയിലെ ആളുകള് ഹോമിയോ മരുന്നിന്റെ പേരു പറയും. പലപ്പോഴും രോഗിയില് നിന്നും മറച്ചു പിടിച്ച് മരുന്നെഴുതേണ്ട സാഹചര്യം പോലും എനിക്ക് ഉണ്ടായിട്ടുണ്ട്.\nനമ്മുടെ നാട്ടില് മിക്ക ഹോമിയോ ഡോക്ടര്‍മാരും പ്രിസ്‌ക്രിപ്ഷന് രോഗിയുടെ കൈയ്യില് കൊടുക്കില്ല. കാരണം നമ്മള്‍ക്കിടയില് സ്വയം ചികിത്സ എന്നത് ഒരു ശീലമാണ്. അതുകൊണ്ട് തന്നെ ഈ മരുന്നുകള് ദുരുപയോഗം ചെയ്യപ്പെടും എന്നുള്ളത് കൊണ്ട് രോഗികള്‍ക്ക് നല്‍കാറില്ല. ഏത് ഹോമിയോപ്പതി മരുന്ന് വേണമെങ്കിലും ഓപ്പണ് മാര്‍ക്കറ്റില് ലഭ്യമാണ്. എന്നതും മറ്റൊരു കാരണമാണ്. നിയമപരമായി ആവശ്യപ്പെട്ടാല് നല്‍കാന് ഡോക്ടര് ബാധ്യസ്ഥനുമാണ്. അങ്ങനെ ആരെങ്കിലും ആവശ്യപ്പെട്ടാല് തീര്‍ച്ചയായും നല്‍കുക തന്നെ ചെയ്യും. ചെയ്തിരിക്കണം.\nക്യാന്‍സര് പോലുള്ള രോഗങ്ങള് തിരിച്ചറിയാന് അലോപ്പതിയാണ് എളുപ്പമെങ്കിലും ചികിത്സയ്ക്ക് നല്ലത് ഹോമിയോപ്പതി ആണ് എന്ന് പറയുന്നു. അത് എത്ര മാത്രം ശരിയാണ്?\nഅതിന് കുറേ കാരണങ്ങളുണ്ട്. ഇത്തരത്തിലുള്ള ചികിത്സയുടെ വിജയം ക്യാന്‍സറിന്റെ സ്വാഭാവത്തിന് അനുസരിച്ചിരിക്കും. ഹോമിയോപതിക്ക് ചെറിയ പോരായ്മകളുണ്ട്. അതില് പ്രധാനം മെഡിക്കല് എമര്‍ജന്‍സി ഘട്ടത്തിന്റേതാണ്. വളരെ പെട്ടന്നുള്ള ഒരു ഫലം അലോപ്പതിയില് ലഭിക്കും അത്തരം ചികിത്സ ഹോമിയോപതിക്കു സാധ്യമല്ല. അത് ഹോമിയോപതിയുടെ പ്രശ്‌നമല്ല.\nഹോമിയോപതിയില് രോഗിയെ സൂക്ഷ്മമായി നിരീക്ഷിച്ചാണ് മരുന്ന് നല്‍കുന്നത്. അതുകൊണ്ടു തന്നെ ഇത്തരത്തില് മെഡിക്കല് എമര്‍ജന്‍സിയില് പോരായ്മ ഉണ്ടാകുന്നത് ഹോമിയോപതിയുടെ പ്രശ്‌നമല്ല. ഇത് സാഹചര്യത്തിന്റെ പ്രശ്‌നമാണ്.\nക്യാന്‍സറിന്റെ വിഷയത്തിലും അതാണ് പ്രശ്‌നം. ബ്ലഡ് ക്യാന്‍സര് അഥവാ ലുക്കീമിയ പലവിധത്തിലുണ്ട്. ചില ബ്ലഡ് ക്യാന്‍സര് നമുക്ക് ചികിത്സിക്കാന് സമയം ലഭിക്കും. അങ്ങിനെ രോഗിയില് വലിയ മാറ്റങ്ങള് ഉണ്ടാക്കാന് കഴിയും. എന്നാല് അലോപ്പതിയില് ക്യാന്‍സര് ബാധിച്ച ഒരു ഭാഗം മുഴുവന് ഇല്ലാതാക്കുകയാണ്. അതിനു ശേഷം ശരീരം സാധാരണ ഗതിയിലാകും എന്നാണ് പറയുന്നത്.\nഅലോപ്പതി പ്രധാനമായും ആന്റിബയോട്ടിക്കുകളേയാണ് രോഗനിവാരണത്തിന് വേണ്ടി ആശ്രയിക്കുന്നത്. എന്നാല് മരുന്നുകള്‍ക്കനുസരിച്ച് സ്വഭാവം മാറുന്ന ബാക്ടീരിയ ഉണ്ടാകുന്നതോടെ ഇത് അവസാനിക്കും. ആന്റിബയോട്ടിക്കുകളെ ചെറുക്കുന്ന ബാക്ടീരിയ ഇപ്പോള് തന്നെയുണ്ട്. പല രോഗങ്ങളും ഇപ്പോള് തിരിച്ചുവരുന്നുണ്ട്. അപ്പോഴും ഹോമിയോപതി നിലനില്‍ക്കും.


അടിമാലി വിശ്വദീപ്തിയിൽ ഫീസ് ഇളവ് : Deepika.com Nattu Visesham\nഅടിമാലി: കോവിഡ് 19-ന്‍റെ പശ്ചാത്തലത്തിൽ മാതാപിതാക്കൾക്ക് ആശ്വസമായി വിശ്വദീപ്തിയിൽ സ്കൂൾ ഫീസ് പകുതിയാക്കി കുറച്ചു. സ്കൂളുകളിൽ പതിവുപോലെ ക്ലാസുകൾ നടത്താൻ കഴിയാത്ത സാഹചര്യത്തിൽ എല്ലാ സ്കൂളുകളിലും ഓണ്‍ലൈൻ ക്ലാസുകളാണ് ക്രമീകരിച്ചിട്ടുള്ളത്.\nവിശ്വദീപ്തി പബ്ലിക് സ്കൂളിലെ രക്ഷിതാക്കൾ തങ്ങളുടെ പ്രതിസന്ധി സ്കൂൾ അധികൃതരെ അറിയിച്ചു. സംഭവത്തിന്‍റെ ഗൗരവം ഉൾക്കൊണ്ട് പ്രിൻസിപ്പൽ ഫാ. ജിൽസൻ ജോണ് സിഎംഐ, സ്കൂൾ മാനേജർ ഫാ. വർഗീസ് കുഴികണ്ണിയിൽ സിഎംഐ, വൈസ് പ്രിൻസിപ്പൽ ഫാ. സിജു പോൾ സിഎംഐ പിടിഎ ഭാരവാഹികളുമായി ആലോചിച്ചശേഷമാണ് തീരുമാനമെടുത്തത്.\nഓണ്‍ലൈൻ ക്ലാസുകൾ നടക്കുന്ന ഘട്ടത്തിൽ ഓരോ വിദ്യാർഥിയുടെയും ഫീസ് പകുതി അടച്ചാൽ മതിയെന്ന നിർദേശം രക്ഷിതാക്കളെ ഇന്നലെ തന്നെ അറിയിച്ചു. വർഷം മൂന്നു ടേമുകളായാണ് ഇവിടെ ഫീസ് ഈടാക്കിയിരുന്നത്.


ഭാര്യയുടെ വയറ് കീറി ഭ്രൂണത്തിന്‍റെ ലിംഗപരിശോധന നടത്തി ഭര്‍ത്താവ്; ആണ്‍കുഞ്ഞിന് ദാരുണാന്ത്യം | man arrested for slashing his pregnant wifes stomach and and causing the death of their unborn baby boy\nശനിയാഴ്ചയാണ് മനസാക്ഷിയെ ഞെട്ടിക്കുന്ന ക്രൂരത ഭര്‍ത്താവ് ചെയ്തത്. അഞ്ച് പെണ്‍മക്കള് ശേഷം ഭാര്യ വീണ്ടും ഗര്‍ഭിണിയായതോടെ ആണ്‍കുഞ്ഞാണോയെന്ന് അറിയാനുള്ള ശ്രമങ്ങളിലായിരുന്നു ഭര്‍ത്താവ്\nLucknow, First Published Sep 22, 2020, 8:38 AM IST\nനേക്പൂര് (ഉത്തര് പ്രദേശ്): ജനിക്കാനിരിക്കുന്ന കുഞ്ഞ് ആണ്‍കുട്ടിയാണോയെന്നറിയാനുള്ള പിതാവിന്‍റെ ക്രൂരതയ്ക്ക് ഒടുവില് ഗര്‍ഭസ്ഥ ശിശു മരിച്ചു. അരിവാളുപയോഗിച്ച് ഏഴുമാസം ഗര്‍ഭിണിയായ ഭാര്യയുടെ വയറ് കീറിയാണ് ഭര്‍ത്താവ് ലിംഗപരിശോധന നടത്തിയത്. ഗുരുതരാവസ്ഥയില് ആശുപത്രിയിലെത്തിച്ച മുപ്പത്തഞ്ചുകാരി തീവ്രപരിചരണ വിഭാഗത്തില് ചികിത്സയിലാണ്. പിറക്കാനിരുന്ന ആണ്‍കുഞ്ഞിനെ രക്ഷിക്കാനായില്ലെന്നാണ് ഇന്ത്യ ടുഡേ റിപ്പോര്‍ട്ട്.\nശനിയാഴ്ചയാണ് മനസാക്ഷിയെ ഞെട്ടിക്കുന്ന ക്രൂരത ഭര്‍ത്താവ് ചെയ്തത്. അഞ്ച് പെണ്‍മക്കള് ശേഷം ഭാര്യ വീണ്ടും ഗര്‍ഭിണിയായതോടെ ആണ്‍കുഞ്ഞാണോയെന്ന് അറിയാനുള്ള ശ്രമങ്ങളിലായിരുന്നു ഇയാള്. ഉത്തര്‍പ്രദേശിലെ നേക്പൂരിലായിരുന്നു അതിക്രമം. പന്നാലാല് എന്നയാളാണ് മുപ്പത്തിയഞ്ചുകാരിയായ ഭാര്യയുടെ വയറ് മൂര്‍ച്ചയേറിയ ആയുധമുപയോഗിച്ച് കീറിയത്. ഗുരുതരമായി പരിക്കേറ്റ യുവതിയെ ആശുപത്രിയില് പ്രവേശിപ്പിച്ചു. ഭര്‍ത്താവിനെ അറസ്റ്റ് ചെയ്ത് ഇയാള്‍ക്കെതിരെ എഫ്ഐആര് രജിസ്റ്റര് ചെയ്തതായി സിവില് ലൈന് പൊലീസ് സ്റ്റേഷനിലെ മുതിര്‍ന്ന് പൊലീസ് ഉദ്യോഗസ്ഥന് പ്രവീണ് സിംഗ് ചൌഹാന് എന്‍ഡി ടിവിയോട് പറഞ്ഞു.\nകേസില് അന്വേഷണം നടക്കുകയാണ്. അക്രമത്തിന് പിന്നില് മറ്റെന്തെങ്കിലും കാരണമുണ്ടോയെന്ന് പരിശോധിക്കുമെന്നും പ്രവീണ് സിംഗ് ചൌഹാന് വ്യക്തമാക്കി. മകനെ വേണമെന്ന് അടിക്കടി പന്നാലാല് പറഞ്ഞിരുന്നതായി അയല്‍വാസികള് പ്രതികരിക്കുന്നു. യുവതിയുടെ നിലവിളി കേട്ടെത്തിയ അയല്‍ക്കാരാണ് ഇവരെ ആശുപത്രിയിലാക്കിയത്.\nLast Updated Sep 22, 2020, 8:38 AM IST\nPregnant women stomach slashed


ചലച്ചിത്ര താരം ശ്രീദേവി അന്തരിച്ചു-Actor Sridevi passes away\nഇന്നലെ രാത്രി ദുബായിൽ വച്ചായിരുന്നു മരണം\nന്യൂഡൽഹി: വിഖ്യാത ചലച്ചിത്ര താരം ശ്രീദേവി ഹൃദയസ്തംഭനം മൂലം മരണമടഞ്ഞു. 54 വയസ്സായിരുന്നു. ഇന്നലെ രാത്രി 11.30 ഓടെ ദുബായിൽ വച്ചായിരുന്നു മരണമെന്ന് ശ്രീദേവിയുടെ ഭര്‍തൃ സഹോദരന് സഞ്ജയ് കപൂര് ഇന്ത്യന് എക്സ്പ്രസിനോട് പറഞ്ഞു. ഭര്‍ത്താവ് ബോണി കപൂര്, ഇളയ മകള് ഖുഷി എന്നിവര് മരണസമയത്ത് ശ്രീദേവിയ്ക്കൊപ്പം ഉണ്ടായിരുന്നു.\n“കേട്ടത് സത്യമാണ്. ദുബായിലായിരുന്ന ഞാന് ഇപ്പോള് മുംബൈയില് എത്തിയതേയുള്ളൂ. ഉടന് തന്നെ തിരിച്ചു ദുബായിലേക്ക് പോവുകയാണ്. രാത്രി 11.00-11.30 ന് ഇടയ്ക്കാണ് മരണം സംഭവിച്ചത്”, സഞ്ജയ് പറഞ്ഞു. കപൂര് കുടുംബം മുഴുവന് അവരുടെ ബന്ധുവായ മോഹിത് മാര്‍വായുടെ വിവാഹത്തിന് ദുബായില് ഒത്തു ചേര്‍ന്നിരിക്കുകയായിരുന്നു.


ബിജെപി വണ്ടി 'തള്ളി' വെള്ളാപ്പള്ളി | Thiruva Ethirva | Vellappally Natesan | BJP\nബിജെപി വണ്ടി 'തള്ളി' വെള്ളാപ്പള്ളി\nസ്വന്തം ലേഖകൻ January 22, 2019 11:56 PM IST\nബിജെപിയുടെ ഹെലികോപ്റ്ററില് കയറിയതിന് വെള്ളാപ്പള്ളി നടേശന് പശ്ചാത്തപിച്ച ദിവസമാണ് ഇന്ന്. ഈ പശ്ചാത്താപം അഭിനയിക്കുമ്പോളും കേന്ദ്രം നല്‍കിയ പട്ടാളം പുള്ളിയുടെ പിന്നിലും മുന്നിലും സൈഡിലും സുരക്ഷയുമായി ഉണ്ടായിരുന്നു എന്ന ആശ്വാസത്തോടെ തുടങ്ങുകയാണ് ഇന്നത്തെ തിരുവാ എതിര്‍വാ.\nപിണറായി വിജയന് സര്‍ക്കാര് ആയിരം ദിവസത്തിലേക്ക് കടക്കുകയാണ്. ആഘോഷകമ്മിറ്റിയൊക്കെ ഉണ്ടാക്കിയിട്ടുണ്ടെങ്കിലും അത്ര വലിയ ആഡംബരങ്ങള് വേണ്ട എന്നാണ് തീരുമാനം. കാരണം ലക്ഷ്യം തുടര്‍ഭരണമാണല്ലോ. അപ്പോ പത്താം വാര്‍ഷികം അത്യഡംബരപൂര്‍വം കൊണ്ടാടാനാണ് തീരുമാനം. വലിയ പടക്കങ്ങളൊക്കെ അന്നാകും പൊട്ടിക്കുക. ഈ ചീള് ആയിരം ദിവസത്തില് ചെറിയ കമ്പിത്തിരിയൊക്കെ വച്ച് അഡ്ജസ്റ്റ് ചെയ്യും. ആഘോഷത്തിന്‍റെ പകിട്ട് എത്ര കുറഞ്ഞാലും പതിവ് പ്രോഗ്രസ്കാര്‍ഡിറക്കല് കലാപരിപാടിക്ക് തടസമുണ്ടാവില്ല. പിണറായിയുടെ ഈ പ്രോഗ്രസ് കാര്‍ഡ് എന്നത് ഒരു സങ്കല്‍പ്പമാണ്. മുഖ്യനല്ലാതെ മറ്റാരും അങ്ങനൊരു കാര്‍ഡ് കണ്ടിട്ടില്ല. പിണറായി പറഞ്ഞുവരുന്നത് തന്‍റെ ഗുഡ്ബുക്കിനെക്കുറിച്ചാണെന്ന് മന്ത്രിമാര്‍ക്ക് നല്ല നിശ്ചയവുമുണ്ട്. അതുകൊണ്ട് അവര് ആ ബുക്കില് ഇടംപിടിക്കാന് ചില കളികള് കളിക്കുന്നുമുണ്ട്. പാവം തോമസ് ഐസക്കിനൊക്കെ പുറംചട്ട വരെ തിരഞ്ഞിട്ടും തന്‍റെ പേര് ആ ഗുഡ്ബുക്കില് കാണാന് കഴിഞ്ഞില്ലത്രേ.\nഅപ്പോ പറഞ്ഞത് കേട്ടല്ലോ. വിവിധ വകുപ്പുകളുടെ വിലയിരുത്തലിലാണ് മുഖ്യന്. തനിക്കിട്ട് പലവഴിക്ക് പണിതന്ന മനത്രിമാര്‍ക്ക് പ്രോഗ്രസ്കാര്‍ഡില് ചുവപ്പുവരകൊണ്ട് മറുപടി നല്‍കുമെന്ന് ധ്വനിപ്പിച്ച് കാര്‍ക്കശ്യക്കാരന് തുടരുകയാണ്. വിവിധ വകുപ്പുകള് ആയിരം ദിവസത്തിനിടക്ക് നല്‍കിയ തമാശകള് നമുക്കും അങ്ങനങ്ങ് മറക്കാന് കഴിയില്ലല്ലോ. ആരോഗ്യവകുപ്പിന്‍റെ തകര്‍പ്പന് പ്രകടനെ ഓര്‍ക്കുമ്പോള് പിണറായിക്ക് ഒരു ഭൂതകാലക്കുളിരൊക്കെ ഉണ്ടാകുന്നുണ്ട്. സാരമില്ല. പാരസെറ്റാമോള് കഴിച്ചാല് മാറുമെന്നാണ് ശൈലജ ഡോക്ടര് പറയുന്നത്. കണ്ണടവിവാദമടക്കം നിരവധി ഓര്‍മകളാണ് ആരോഗ്യമന്ത്രി ആയിരം ദിവസത്തിനിടക്ക് മുഖ്യന് നല്‍കിയത്.\nഅപ്പോ ഇനി പറയാന് പോകുന്നത് മറ്റൊരു കിടു വകുപ്പിനെക്കുറിച്ചാണ്. വകുപ്പു മന്ത്രിമാര് മാറിമാറി വണ്ടിപിടിച്ചുവന്ന സാക്ഷാല് കെഎസ്ആര്‍ടിസി. മന്ത്രിമാരുടെ കലാപരിപാടികള്‍ക്കൊണ്ടുതന്നെ പൊറുതിമുട്ടിയിരിക്കുമ്പോളാണ് ഇവര്‍ക്കൊപ്പെ കട്ടക്കു നില്‍ക്കുന്ന എംഡിയെയും ആനവണ്ടിക്ക് കിട്ടിയത്. പിണറായി മുഖ്യന്‍റെ ഭാഗ്യം. പിന്നെ കാര്യങ്ങള്‍ക്കെല്ലാം ഒരു താളവും ഓളവും കൈവന്നു. കുറച്ചു വണ്ടികളുടെ ചില്ലുകളില് മലക്കു പോകാത്ത അവിശ്വാസികള് തേങ്ങയടിച്ചതൊഴിച്ചാല് സര്‍വ്വം മംഗളം.\nആയിരം ദിവസത്തെ പുകള്‍പ്പെറ്റ ഭരണത്തിനിടെ സംഭവിച്ച മറ്റൊരു കാര്യം സ്ത്രീ ശാക്തീകരണമാണെന്നാണ് മുഖ്യന് ഇനി പറയാന് പോകുന്നത്. പാലക്കാട്ടെ ഡിവൈഎഫ്ഐക്കാരിയൊക്കെ ക്ഷമിക്കും എന്നു വിശ്വസിച്ചുകൊള്ളട്ടെ. ശാക്തീകരണം കൂടിയതിനെ തുടര്‍ന്നാണല്ലോ പികെ ശ്രീമതിക്കും എകെ ബീലനും കുറച്ചുനാള് പാര്‍ട്ടി പൊലീസായി കേസന്വേഷിക്കാന് അവസരം ലഭിച്ചത്. കമ്യൂണിസ്റ്റ് ആരോഗ്യമുള്ളവര് ഭാഗ്യവാന്മാര്. അല്ലാത്തവര്‍ക്ക് ഇത്രയും വലുതൊക്കെ സഹിക്കാന് പാടാ.\nആയിരം ദിവസത്തെ ആഘോഷത്തിന് പിന്നാലെ പിണറായി വക ഇരുചക്ര സവാരിയും ഓഫറായുണ്ട്. തെക്കുവടക്കു പാത. ശബരി പാത കാസര്‍കോടുമുതല് തിരുവനന്തപുരം വരെ സമന്തര റയില്‍പാത എന്നൊക്കെയായിരുന്നു പ്രഖ്യാപനം. ഇപ്പോ എന്തായായാലും ഒരു സൈക്കിള് ഉറപ്പായിട്ടുണ്ട്. ബാക്കി പാതയൊക്കെ പിന്നാലെ എത്തുമായിരിക്കും.\nതന്‍റെ സര്‍ക്കാരിലെ മന്ത്രിമാരെല്ലാം പുപ്പുലികളാണെന്നകാര്യത്തില് പിണറായി മുഖ്യന് തെല്ലുമില്ല സംശയം. കവി അധ്യാപകര് കര്‍ഷകന് വാഗ്മിമാര് പാട്ടുകാര് എന്നു വേണ്ട ഇന്‍സ്ട്രമെന്‍റല് മ്യൂസിക്കില് വരെ പ്രീവീണ്യമുള്ളവര് മന്ത്രിസഭയിലുണ്ട്. വെറുതെ തെള്ളാതെ എന്ന് പറഞ്ഞ് തള്ളാന് വരട്ടെ. അതിനുമുമ്പ് ഈ കാഴ്ച കൂടി കാണാം.\nഇതിനാണ് പറയുന്നത് ശബരിമല എരിയുമ്പോള് ദേവസ്വം മന്ത്രിക്ക് വയലിന്‍വായന എന്ന്. ഇതിന്‍റെ ക്ഷീണം മാറ്റാന് ഒരിടവേള\nഇനി പറയാന് പോകുന്നത് കോട്ടയത്തെക്കുറിച്ചാണു കേട്ടോ. കോട്ടയം എന്നു പറയുമ്പോള് റബറിനെക്കുറിച്ച് ഓര്‍മവരും. ഇലപൊഴിക്കുന്ന റബര്‍മരങ്ങള് പോലൊരു പാ‍ര്‍ട്ടിയും ആ നാട്ടിലുണ്ടല്ലോ. വലിച്ചാല് നീളുകയും വിട്ടാല് പൂര്‍വ്വ സ്ഥിതിയിലാകുകയും ചെയ്യുന്ന കേരള കോണ്‍ഗ്രസ്. പാലാ രാജ്യം തലസ്ഥാനമാക്കിയ പാര്‍ട്ടിക്ക് കുറച്ചു നാളായി വലിയ അനക്കമില്ലായിരുന്നുവെങ്കിലും ഇപ്പോള് തിരഞ്ഞെടുപ്പൊക്കെയായ സ്ഥിതിക്ക് പൊടിതട്ടി എഴുന്നേറ്റിട്ടുണ്ട്. വെറുതെ അങ്ങ് എഴുന്നേല്‍ക്കുകയല്ല. വമ്പന് ജാഥയാണ് ലക്ഷ്യം.\nപണ്ടൊക്കെ രാജ്യ സഭാ സീറ്റ് വീതം വയ്ക്കുമ്പോ കേരള കോണ്‍ഗ്രസിന്‍റെ കാര്യത്തില് തെല്ലും തര്‍ക്കമുണ്ടാവാറില്ല. കോട്ടയം അവര്‍ക്ക് തീറെഴുതി അങ്ങ് നല്‍കു.ം ആ സീറ്റില് ആര് മല്‍സരിക്കുമെന്ന് പാര്‍ട്ടി ചെയ്ര്‍മാന് തീരുമാനിക്കുമെന്ന് രണ്ടിലക്കാര് അങ്ങ് പ്രഖ്യാപിക്കു.ം തലപുകച്ച് ദിവസങ്ങങ്ങളെടുക്കുന്ന ആലോചനയാണ് പിന്നീട്. ഒടുവില് മാണിസാര് ഒരു നിഗമനത്തിലെത്തും. സ്ഥാനാര്‍ത്ഥി നമ്മുടെ ജോസ് മോന്. ഇക്കുറി ആ പതിവുണ്ടാകില്ല. കാരണം മാനസപുത്രന് രാജ്യസഭാ എംപിയാണ്. പിന്‍വാതില് നിയമനം നേരത്തേ നടന്ന സ്ഥിതിക്ക് ഇനി ഒരു സ്ഥാനാര്‍ത്ഥിയെ നോക്കണം. ആദ്യമായിട്ടാണന്നേ ഇങ്ങനൊരിടപാട്\nകോട്ടയം മാത്രം പോരാ ഇടുക്കികൂടി ചാര്‍ത്തികിട്ടണമെന്നാണ് കേരളാ കോണ്‍ഗ്രസിന്‍റെ ആവശ്യം. പിന്നാലെ കോണ്‍ഗ്രസ് ഒരു ഉണ്ടയില്ലാ വെടിവച്ചു. കോട്ടയത്ത് സാക്ഷാല് ഉമ്മന് ചാണ്ടിതന്നെ മല്‍സരിക്കാന് എത്തുമത്രേ. ഇനിയിപ്പോ കോട്ടയം കാക്കണോ അതോ ഇടുക്കി തപ്പണോ എന്ന് രണ്ടിലക്കാര് ആലോചിക്കുകയാണ്. മൊത്തത്തില് ഒരു പൊക.\nഅപ്പോ പിന്നെ കോട്ടയത്തേക്ക് കുടുംബത്തിനിന്ന് ഒരു വനിതാ സ്ഥാനാര്‍ഥിയെ പ്രതീക്ഷിക്കാമോ. അടിപൊളി. അപ്പോ വണ്ടിയുടെ റൂട്ട് ഏറക്കുറെ ക്ലിയറാണ്. സ്ത്രീ ശാക്തീകരണത്തെപ്പറ്റി പറഞ്ഞപ്പോളാണ് അമ‍ൃതാനന്ദമയിയെ ഓര്‍ത്തത്. കഴിഞ്ഞ ദിവസം അയ്യപ്പ സംഗമത്തിനുപോയ അമ്മയെ കോടിയേരി സഖാവ് ചിലത് പറഞ്ഞു. കോടിയേരിക്കെതിരെ കോണ്‍ഗ്രസ് രംഗത്തെത്തി. അപ്പോള് അത് തകുക്കാന് എകെ ബാലന്‍റെ പരിച. ആകെ ജഗപൊക. എല്ലാം സാക്ഷാല് ശ്രീധരന്‍പിള്ള വക്കീലിന്‍റെ ബുദ്ധിയാണെന്ന് ആരും തിരിച്ചറിയുന്നില്ല. ഇപ്പോ അമ്മയുടെ ഭക്തരെയും അയ്യപ്പ ഭക്തരെയും ശ്രീധരന്‍പിള്ളക്ക് കിട്ടി. ശബരിമല വിഷയത്തില് ബിജെപ്പിക്കെതിരായി നിന്നിരുന്ന ഇടതും വലതും തമ്മിലടിയുമായി. പക്ഷേ ഇതിനിടയിലും ദഹിക്കാത്തത് കോടിയേരിയുടെ പറച്ചിലല്ല. മറിച്ച് അത് ഒരു കരച്ചിലാണെന്ന എകെ ബാലന്‍റെ വിശദീകരണമാണ്\nബാലന് മന്ത്രി സ്വയം ഒരു ആക്ഷേപ ഹാസ്യകലാകാരനായതിനാല് നമ്മളിനി വല്ലാതെ മെനക്കെടുന്നില്ല. ഇന്നത്തെ പരിപാടിക്ക് കര്‍ട്ടനിടുകയാണ്.


പാന്റ്‌സ് ധരിച്ചില്ല: നടിയെ ഹോട്ടലിൽ നിന്ന് പുറത്താക്കി ! - metromatinee.com Lifestyle Entertainment & Sports\nപാന്റ്സ് ധരിച്ചില്ലെന്ന കാരണത്താൽ പ്രമുഖ നടിയെ ഹോട്ടലിൽ നിന്ന് പുറത്താക്കി. ബോളിവുഡ് നടി യാമി ഗൗതമിനാണ് ഇത്തരത്തിലുള്ള അനുഭവം നേരിടേണ്ടിവന്നത്. നടി സഹോദരിയുമായി എത്തിയപ്പോഴാണ് ഇങ്ങനെ ഒരു അനുഭവം ഉണ്ടായത്.\nയാമി നായികയായി എത്തുന്ന പുതിയ ചിത്രം ഉറി സിനിമയുടെ ചിത്രീകരണവുമായി ബന്ധപ്പെട്ട് സെര്‍ബിയയില് എത്തിയതായിരുന്നു. ഭക്ഷണം കഴിക്കാനായി സഹോദരിമാര് ഹോട്ടലില് എത്തിയെങ്കിലും യാമിയുടെ സഹോദരി സുരിലി ഷോര്‍ട്ട് ഡ്രസ് ധരിച്ചതിനാല് പ്രവേശനം നിഷേധിച്ചു.\nഭക്ഷണം കഴിക്കാനായി യാമിയും സുരിലിയും ഹോട്ടലിൽ കയറുകയുണ്ടായി. എന്നാൽ സുരിലി ഷോർട്ട് ഡ്രസ് ആണ് ധരിച്ചിരുന്നത്. ഇറക്കം കുറഞ്ഞ വസ്ത്രങ്ങൾ ധരിച്ച് ഹോട്ടലിൽ കയറാൻ സാധിക്കില്ലായിരുന്നു. ഇതേതുടർന്ന് അവരെ ഹോട്ടലിൽ നിന്നും ഇറക്കിവിടുകയായിരുന്നു.\nയാമി ഗൗതം തന്നെയാണ് പിന്നീട് ഇക്കാര്യം സമൂഹമാധ്യമത്തിലൂടെ പ്രേക്ഷകരെ അറിയിച്ചത്. കഴിഞ്ഞവർഷം ഉറിയിൽ സംഭവിച്ച ഭീകരാക്രമണത്തെ ആസ്പദമാക്കി ഒരുക്കുന്ന സിനിമയാണ് ഉറി. ആദിത്യ ധരാണ് ചിത്രം സംവിധാനം ചെയ്യുന്നത്. രാജ്കുമാർ സന്തോഷിയുടെ പുതിയ ചിത്രത്തിലൂടെ നായികയായി അരങ്ങേറ്റത്തിനൊരുങ്ങുകയാണ് സുരിലി. രൺദിപ് ഹൂഡയാണ് സുരുലിയുടെ നായകൻ.\nRelated Topics:Surilie Gautam


പാർവതി, ശോഭന, ലിസി എല്ലാവരും എത്തി... നായികമാർക്കൊപ്പം മകളുടെ വിവാഹം ആഘോഷമാക്കി റഹ്മാൻ...\nഎൺപതുകളിലെ മലയാള സിനിമയുടെ നായക ഭാവമായിരുന്നു റഹ്മാൻ. മമ്മൂട്ടിയ്ക്കും മോഹൻലാലിനും ഒപ്പം അരങ്ങുവാണ മലയാള സിനിമയിലെ ഒഴിച്ചുകൂടാനാകാത്ത ഘടകം. എന്നാൽ പിന്നീട് മമ്മൂട്ടിയും മോഹൻലാലും സൂപ്പർസ്റ്റാർ പദവിയിലേക്ക് ഉയർന്നെങ്കിലും റഹ്മാൻ കൂടുതൽ ചിത്രങ്ങളിൽ സജീവമായില്ല. പക്ഷേ ഇന്നും റഹ്മാന് ആരാധകർ ഏറെയാണ്. റഹ്മാൻ സിനിമകളിൽ സജീവമായിരുന്ന കാലത്ത് അദ്ദേഹത്തിനൊപ്പം അഭിനയിച്ച നായികമാരാണ്\nശോഭന, പാർവതി, ലിസി, നാദിയ മൊയ്തു, സുഹാസിനി തുടങ്ങിയവർ. പിന്നീട് ഇവരും സിനിമകളിൽ നിന്നും ഇടവേള എടുത്തു എങ്കിലും ഇന്നും ആരാധകരുടെ കാര്യത്തിൽ ഈ താരങ്ങൾ ഒട്ടും പിന്നിലല്ല. മാത്രമല്ല ഇവരൊക്കെ തമ്മിലും ഇപ്പോഴും നല്ല സൗഹൃദം കാത്തു സൂക്ഷിക്കുന്നു എന്നതാണ് ഏറെ കൗതുകകരമായ കാര്യം. വർഷത്തിലൊരിക്കൽ ഇവർ കൃത്യമായി ഒത്തുചേരുകയും ഡാൻസും പാട്ടും ഒക്കെ ആയി സൗഹൃദം പങ്കിടാനും സമയം കണ്ടെത്താറുണ്ട്.\nറഹ്മാന്റെ മകൾ റുസ്ത റഹ്മാന്റെ വിവാഹമായിരുന്നു കഴിഞ്ഞദിവസം. വിവാഹത്തിൽ പങ്കെടുക്കാൻ റഹ്മാനെ പഴയ നായികമാർ എല്ലാം എത്തിയെന്നതാണ് ഏറെ സന്തോഷകരമായ വാർത്ത. ലിസി,പാർവതി,നദിയ മൊയ്തു,സുഹാസിനി,മേനക, തുടങ്ങി എൺപതുകളിലെ വൻ താരനിരയാണ് വിവാഹത്തിൽ പങ്കെടുക്കാനായി എത്തിയത്. വെഡിങ് എന്ന ക്യാപ്ഷൻ ഓടെ ലിസി ആണ് ചിത്രങ്ങൾ സോഷ്യൽ മീഡിയയിൽ പങ്കുവെച്ചത്. താങ്കളുടെ\nപ്രിയപ്പെട്ട നായികമാരെ ഒരിക്കൽക്കൂടി കാണാനായ സന്തോഷത്തിലാണ് ഇപ്പോൾ ആരാധകർ. വിവാഹവേദിയിൽ എ ആർ റഹ്മാന്റെയും തമിഴ്നാട് മുഖ്യമന്ത്രി സ്റ്റാലിന്റെയും സാന്നിധ്യം ഏറെ ശ്രദ്ധിക്കപ്പെട്ടിരുന്നു. എ ആർ റഹ്മാന്റെ ഭാര്യ സൈറ റഹ്മാന്റെ ഇളയ സഹോദരിയായ മെഹ്നനൂസയാണ് റഹ്മാന്റെ ഭാര്യ. അതുകൊണ്ട് തന്നെ വിവാഹ ചടങ്ങുകളിൽ എ ആർ റഹ്മാന്റെ സാന്നിധ്യം എല്ലാവരും പ്രതീക്ഷിച്ചിരുന്നു. ഏതായാലും വിവാഹാഘോഷങ്ങളുടെ ചിത്രങ്ങൾ ആരാധകർ ഏറ്റെടുത്തു കഴിഞ്ഞു.


കൊലയ്ക്കു ശേഷം ഒഡീഷയിലേക്കു മുങ്ങിയ പ്രതികളെ പിടിച്ച ‘തേൻകെണി’! | Thrissur News | തൃശൂർ ജില്ലാ വാർത്തകൾ | District News | Malayalam Regional News | Chuttuvattom Malayala Manorama | ചുറ്റുവട്ടം മലയാള മനോരമ\nകൊലയ്ക്കു ശേഷം ഒഡീഷയിലേക്കു മുങ്ങിയ പ്രതികളെ പിടിച്ച ‘തേൻകെണി’!\nമനോരമ ലേഖകൻ October 10, 2019 02:46 PM IST\nതൃശൂർ ∙ കുറ്റവാളികളെ പിടികൂടാൻ പൊലീസിന്റെ കൈവശമുള്ള തേൻകെണിയാണ് ‘ഹണി’. പേരിൽ മധുരവും കാഴ്ചയിൽ ഓമനത്തവുമുണ്ടെങ്കിലും ഹണിയുടെ മൂക്കിൻ തുമ്പത്താണ് കുറ്റവാളികൾ. കൊടുങ്ങല്ലൂർ കട്ടൻ ബസാറിൽ യുവാവിനെ കൊലപ്പെടുത്തി പുതപ്പിൽ പൊതിഞ്ഞ് പറമ്പിൽ തള്ളിയ കേസിൽ ഹണി എന്ന പൊലീസ് നായയുടെ മൂക്കാണ് പൊലീസിനു രക്ഷയായത്. മൃതദേഹം കണ്ടെത്തിയ പറമ്പിൽ നിന്ന് മണം പിടിച്ചോടി ഇതരസംസ്ഥാന തൊഴിലാളികളുടെ വാസസ്ഥലത്തെത്തിയ ഹണിയുടെ മികവാണ് പ്രതികളെ കുടുക്കിയത്.\nഡിവൈഎസ്പി ഫേമസ് വർഗീസ് ഇരിങ്ങാലക്കുട കനൈൻ സ്ക്വാഡിലെ ഇൻചാർജ് പി.ജി. സുരേഷ്, സിപിഒമാരായ പി.യു. സുജീഷ്, എം.എ. അനീഷ്, എം.എഫ്. റിജേഷ്, പി.ആർ. അനീഷ്, പി.ആർ. രാകേഷ്, പി.ഒ. ജോജോ എന്നിവർക്കൊപ്പം.\nഇരിങ്ങാലക്കുട കനൈൻ സ്ക്വാഡിന്റെ അഭിമാനമായ ഹണി സംഭവസ്ഥലത്ത് എത്തുന്നതുവരെ കട്ടൻ ബസാറിലെ കൊലപാതകക്കേസിൽ പൊലീസിന്റെ കൈവശം സംശയിക്കത്തക്ക വിധമുള്ള സൂചനകളൊന്നും ഉണ്ട‍ായിരുന്നില്ല. ആളൊഴിഞ്ഞ പറമ്പിൽ മൃതദേഹം കണ്ടെത്തിയെന്നതൊഴിച്ചാൽ പ്രതികളെക്കുറിച്ചു സൂചനകളേയില്ല.\nമൃതദേഹത്തെ പൊതിഞ്ഞ പുതപ്പിൽ കെട്ടിയിരുന്ന കയറിൽ മണംപിടിച്ചാണ് ഹണി ഓട്ടം തുടങ്ങിയത്. പറമ്പിന്റെ മൂലയിൽ വേലിക്കു താഴെ കണ്ട ഒരു ചെരിപ്പിൽ ഓട്ടം നിന്നു. കുറ്റവാളിയുടെ കാലിൽ നിന്ന് ഊരിപ്പോയതായിരുന്നു ചെരിപ്പ്. ഓട്ടം നിർത്താതെ മുന്നോട്ടുകുതിച്ച ഹണി, 50 മ‍ീറ്ററോളം അകലെ ഒരു വീടിന്റെ ശുചിമുറിയിലെത്തി.\nകുറ്റവാള‍ികൾ താമസിച്ച വീടായിരുന്നു അത്. കൃത്യത്തിനു ശേഷം അവർ രക്തക്കറ കഴുകിയത് ഈ ശുചിമുറിയിൽ. അവിടംകൊണ്ടും നിന്നില്ല. വീടിന്റെ മുൻവശത്തെത്തി കുറ്റവാളികൾ ഇരുന്ന സ്ഥലത്താണ് ഹണി ഓട്ടം നിർത്തിയത്.മൂന്നു വയസ്സേയുള്ളൂവെങ്കിലും ഇതിനകം ഹണി പിടികൂടിയത് മുപ്പത്തിയഞ്ചോളം കേസുകളാണ്.\nതുമ്പൂർ സെന്റ് ജോർജസ് പള്ളിയിലെ മോഷണക്കേസിൽ തുമ്പ് കണ്ടെത്തി2വർഷം മുൻപ് കന്നിദൗത്യം വിജയിപ്പിച്ചാണ് ഹണിയുടെ തുടക്കം. ചാലക്കുടിയിൽ ജ്വല്ലറി കവർച്ചയിലെ പ്രതികളെ കണ്ടെത്തിയതും ഹണിയുടെ മികവു തന്നെ. ഉപേക്ഷിക്കപ്പെട്ട നിലയിൽ കിടന്ന തൂവാല ഹണി മണത്തു കണ്ടുപിടിച്ചു. ഈ തൂവാലത്തുമ്പിൽ പ്രതിയുടെ ഫോൺ നമ്പർ കണ്ടെത്തിയതാണ് കേസിൽ നിർണായകമായത്.


Edappal fly over : കുരുക്കില്ലാതെ വേഗത്തിലോടാം; എടപ്പാള് മേല്‍പ്പാലം ഇന്ന് നാടിന് സമര്‍പ്പിക്കും | Edappal fly over will inaugurates today\nEdappal fly over : കുരുക്കില്ലാതെ വേഗത്തിലോടാം; എടപ്പാള് മേല്‍പ്പാലം ഇന്ന് നാടിന് സമര്‍പ്പിക്കും\nകിഫ്ബിയില് നിന്ന് തുക ചെലവഴിച്ചാണ് എടപ്പാള് ജംങ്ഷനില് കോഴിക്കോട്-തൃശൂര് റോഡിനുമുകളിലൂടെയുള്ള മേല്‍പ്പാല നിര്‍മാണം. പൂര്‍ണമായും സര്‍ക്കാര് സ്ഥലത്തുകൂടിയാണ് പദ്ധതി കടന്നുപോകുന്നത്.\nEdappal, First Published Jan 8, 2022, 8:07 AM IST\nമലപ്പുറം: പതിറ്റാണ്ടുകളുടെ കാത്തിരിപ്പിന് ഒടുവില് സ്വപ്ന പദ്ധതിയായ എടപ്പാള് മേല്‍പാലം (Edappal Fly over) ഇന്ന് രാവിലെ 10ന് മന്ത്രി പിഎ മുഹമ്മദ് റിയാസ് (PA Muhammad Riyas) നാടിന് സമര്‍പ്പിക്കും. ജനങ്ങളുടെ ഏറെക്കാലത്തെ സ്വപ്നമാണ് സഫലമാകുന്നത്. പാലം യാഥാര്‍ഥ്യമായതോടെ എടപ്പാളിലെ ഗതാഗത തടസത്തിന് പരിഹാരമാകും. പാലത്തിന്റെ നാട മുറിക്കല് പരിപാടിക്ക് ശേഷം കുറ്റിപ്പുറം റോഡില് ബൈപാസ് റോഡിന് ഏതിര്‍വശത്തെ ഒഴിഞ്ഞ സ്ഥലത്താണ് ഔദ്യോഗിക ചടങ്ങുകള് സംഘടിപ്പിക്കുക. ചടങ്ങില് കെ ടി ജലീല് എംഎല്‍എ (KT Jaleel MLA) അധ്യക്ഷനാകും.\nമന്ത്രിമാരായ വി അബ്ദുറഹിമാന്, കെ എന് ബാലഗോപാല്, ഇ ടി മുഹമ്മദ് ബഷീര് എം പി, എംഎല്‍എമാരായ പി നന്ദകുമാര്, ആബിദ് ഹുസൈന് തങ്ങള് തുടങ്ങിയ ജനപ്രതിനിധികളും വിവിധ തദ്ദേശ സ്ഥാപന പ്രതിനിധികളും വ്യാപാരികളും നാട്ടുകാരും പരിപാടിയില് പങ്കാളികളാകും. 13.6 കോടി രൂപ ചെലവിലാണ് പാലം നിര്‍മാണം പൂര്‍ത്തിയാക്കിയത്. ജില്ലയിലെ ടൗണിന് കുറുകെയും റോഡിന് സമാന്തരവുമായുള്ള ആദ്യ മേല്‍പ്പാലമാണ് എടപ്പാളില് നിര്‍മ്മാണം പൂര്‍ത്തിയായിട്ടുള്ളത്.\nകിഫ്ബിയില് നിന്ന് തുക ചെലവഴിച്ചാണ് എടപ്പാള് ജംങ്ഷനില് കോഴിക്കോട്-തൃശൂര് റോഡിനുമുകളിലൂടെയുള്ള മേല്‍പ്പാല നിര്‍മാണം. പൂര്‍ണമായും സര്‍ക്കാര് സ്ഥലത്തുകൂടിയാണ് പദ്ധതി കടന്നുപോകുന്നത്. കോഴിക്കോട് റോഡില് റൈഹാന് കോര്‍ണറില് നിന്നാരംഭിച്ച് തൃശൂര് റോഡില് പഴയ എഇഒ ഓഫീസ് വരെയുള്ള 218 മീറ്റര് നീളത്തിലാണ് മേല്‍പ്പാലം.\n8.4 മീറ്റര് വീതിയും പാര്‍ക്കിങ് സൗകര്യവും വശങ്ങളില് മൂന്നര മീറ്റര് സര്‍വീസ് റോഡും ഓരോ മീറ്റര് വീതം നടപ്പാതയും നിര്‍മ്മിച്ചിട്ടുണ്ട്. തൃശൂര് കുറ്റിപ്പുറം സംസ്ഥാന പാതയില് ഏറ്റവുമധികം ഗതാഗതക്കുരുക്ക് നേരിടുന്ന ജങ്ഷനാണ് എടപ്പാള്. നാല് റോഡുകള് സംഗമിക്കുന്ന ജംങ്ഷനില് രൂക്ഷമായ ഗതാഗതക്കുരുക്കിന് പരിഹാരമെന്ന നിലയ്ക്കാണ് മേല്‍പ്പാലം നിര്‍മിച്ചത്.\nLast Updated Jan 8, 2022, 8:07 AM IST\nEdappal fly over\nPA Muhammad Riyas\nമക്കള്‍ക്ക് മികച്ച വിദ്യാഭ്യാസം നല്‍കാന് മൂന്ന് അച്ഛന്‍മാര്‍ക്ക് മഹ്‍സൂസിന്റെ പിന്തുണ\nLokayukta : ലോകായുക്ത ഭേദഗതി; നായനാർ സർക്കാരിന്‍റെ എതിർത്തത് തെറ്റായിപ്പോയെന്ന് ആനത്തലവട്ടം ആനന്ദൻ\nCFMoto : 2022 സിഎഫ് മോട്ടോ 300SR പുതിയ സ്‌പോർട്ടിയർ നിറത്തില്\nDileep Case : ദിലീപിന് തിരിച്ചടി; മൊബൈൽ ഫോണുകൾ ഹാജരാക്കാൻ കോടതി ഉത്തരവ്; തിങ്കളാഴ്ച ഹാജരാക്കണം\nവിനോദസഞ്ചാരികളെ ആക്രമിച്ച സംഭവം; മൂന്നുപേർ പിടിയിൽ


സെൻസസ് നടത്തും; ജനസംഖ്യാ രജിസ്റ്ററിനുള്ള കണക്കെടുപ്പ് നടത്തില്ലെന്ന് മുഖ്യമന്ത്രി | Census will be conducted; CM says no NPR\nസെൻസസ് നടത്തും; ജനസംഖ്യാ രജിസ്റ്ററിനുള്ള കണക്കെടുപ്പ് നടത്തില്ലെന്ന് മുഖ്യമന്ത്രി\nആശങ്ക മാറുംവരെ സെൻസസ് നിർത്തിവെക്കണമെന്ന് പ്രതിപക്ഷം\nതിരുവനന്തപുരം: ദേശീയ ജനസംഖ്യാ രജിസ്റ്ററിനുള്ള (എൻ.പി.ആർ.) വിവരശേഖരണം സംസ്ഥാനത്ത് നടക്കില്ലെന്ന് മുഖ്യമന്ത്രി പിണറായി വിജയൻ. ജനസംഖ്യാ രജിസ്റ്ററിനുള്ള ചോദ്യം സെൻസസിന്റെ ഭാഗമായി വരില്ലെന്നും അനാവശ്യമായ ആശങ്കയുണ്ടാക്കാനാണ് പ്രതിപക്ഷം ശ്രമിക്കുന്നതെന്നും അദ്ദേഹം ആരോപിച്ചു.\nസെൻസസ് വിവരങ്ങൾ ദുരുപയോഗപ്പെടുത്തുമോയെന്ന ആശങ്ക എല്ലായിടത്തുമുണ്ടെന്ന് പ്രതിപക്ഷനേതാവ് രമേശ് ചെന്നിത്തല പറഞ്ഞു. ആശങ്കതീരുംവരെ സെൻസസ് പ്രവർത്തനങ്ങൾ നിർത്തിവെക്കണമെന്നും അദ്ദേഹം ആവശ്യപ്പെട്ടു. ജനസംഖ്യാ രജിസ്റ്ററുമായി മുന്നോട്ടുപോകാൻ കേന്ദ്രസർക്കാരിന് സഹായകരമായ രീതിയിൽ വിവരങ്ങൾ ശേഖരിക്കുന്നതാണ് സെൻസസ്. ഇക്കാര്യത്തിലുള്ള ആശങ്ക സഭാനടപടി നിർത്തിവെച്ച് ചർച്ച ചെയ്യണമെന്നും അവർ ആവശ്യപ്പെട്ടു. ഈ വിഷയത്തിൽ നൽകിയ അടിയന്തര പ്രമേയനോട്ടീസിന് അനുമതി നിഷേധിച്ചതോടെ പ്രതിപക്ഷം ഇറങ്ങിപ്പോയി.\nഎൻ.പി.ആറിനുള്ള കണക്കെടുപ്പ് നടത്തില്ലെന്ന് സംസ്ഥാനം നേരത്തേ പ്രഖ്യാപിച്ചതാണെന്നും ഇക്കാര്യത്തിലുള്ള കേന്ദ്രത്തിന്റെ ഉത്തരവ് നടപ്പാക്കുന്നത് സംസ്ഥാനം സ്റ്റേചെയ്തതാണെന്നും മുഖ്യമന്ത്രി പറഞ്ഞു. സെൻസസ് പാടില്ലെന്ന സമീപനം സർക്കാരിനില്ല. കേന്ദ്ര വിജ്ഞാപനം റദ്ദാക്കാൻ നമുക്കാവില്ല. സ്റ്റേ ചെയ്യാനേ കഴിയൂ. അതു ചെയ്തിട്ടുണ്ടെന്നും മുഖ്യമന്ത്രി പറഞ്ഞു.\nനിലവിലുള്ള ജനസംഖ്യാ രജിസ്റ്ററിന്റെ പുതുക്കലാകും സെൻസസ് വിവരശേഖരണമെന്നും നോട്ടീസ് നൽകിയ കെ.എം. ഷാജി ആരോപിച്ചു. എൻ.പി.ആർ. നടത്തില്ല, സെൻസസ് നടക്കുമെന്നത് മുഖ്യമന്ത്രിയുടെ ‘ഭൂലോക തള്ളാ’ണെന്നും ഷാജി പരിഹസിച്ചു.\nഇതൊരു മുസ്‌ലിം വിഷയമായി എടുത്തുവെന്ന ഷാജിയുടെ ആരോപണം വേറെ ചില അജൻഡകളുടെ ഭാഗമാണെന്നും മുഖ്യമന്ത്രി മറുപടിനൽകി. എം.കെ. മുനീർ, പി.ജെ. ജോസഫ്, അനൂപ് ജേക്കബ് എന്നിവരും പ്രസംഗിച്ചു.\nമമതയെയും പിണറായിയെയും താരതമ്യംചെയ്ത് ഷാജി, വിവാദം\nബംഗാൾ മുഖ്യമന്ത്രി മമതാ ബാനർജിയെയും പിണറായിയെയും താരതമ്യം ചെയ്ത കെ.എം. ഷാജിയുടെ പരാമർശത്തിനെതിരേ സഭയിൽ പ്രതിഷേധം. ‘ബംഗാളിൽ പെണ്ണാണ് ഭരിക്കുന്നതെന്ന’ പരാമർശത്തിനെതിരേ മന്ത്രിമാരായ കെ.കെ. ശൈലജയും വി.എസ്. സുനിൽകുമാറും എം. സ്വരാജ് എം.എൽ.എ.യും രംഗത്തെത്തി. ഒടുവിൽ പെണ്ണ് പരാമർശം ഷാജി പിൻവലിച്ചു.\nContent Highlights: Census will be conducted; CM says no NPR\nനിജസ്ഥിതിരേഖ നൽകുന്നത് ഇങ്ങനെ\nകണ്ണൂർ: സർക്കാർ പതിച്ചുനൽകിയ പട്ടയ ഫയൽ നഷ്ടപ്പെട്ട കേസുകളിൽ പട്ടയം കിട്ടിയവരുടെ, ..\nഉപാധിയുണ്ടോയെന്ന് എൻ.സി.പി.; ജനതാദളുകളോട് ലയിക്കാൻ മുഖ്യമന്ത്രി\nകാണേണ്ടത് ഇപ്പോഴത്തെ രാഷ്ട്രീയമാറ്റമെന്ന് മുഖ്യമന്ത്രി ;ബാർക്കോഴയിൽ മിണ്ടിയില്ല\nമുഖ്യമന്ത്രിക്ക് സർവാധികാരം: തത്‌കാലം മുന്നോട്ടില്ല\nമുഖ്യമന്ത്രി പദ്ധതിക്ക് തുടക്കമിട്ടു: രാജ്യത്തെ മൂന്നാമത്തെ വലിയ തുരങ്കപാത നിര്‍മ്മാണഘട്ടത്തിലേക്ക്\nവൊക്കേഷണൽ ഹയർ സെക്കൻഡറി: സപ്ളിമെന്ററി രണ്ടാം അലോട്ട്‌മെന്റ് പ്രസിദ്ധീകരിച്ചു\n4287 പേർക്ക് കോവിഡ്\nസിവിൽ സർവീസ് അക്കാദമി പരിശീലനത്തിന് അപേക്ഷിക്കാം\nഎടയാർ കെ.ഇ. ശങ്കരൻ നമ്പൂതിരിക്ക് പുരസ്കാരം


Govind Padma surya facebook post - Malayalam Filmibeat\n| Updated: Tuesday, March 29, 2016, 10:51 [IST]\nഡി ഫോര് ഡാന്‍സിന്റെ മൂന്നാം സീസണില് ജിപിയില്ലാത്തത് പ്രേക്ഷകരെ നിരാശരാക്കിയിരുന്നു. ജിപിയെ പ്രോഗ്രാമില് നിന്ന് മാറ്റിയതാണോ എന്ന് വരെ പലരും സംശയിച്ചു. എന്നാല് മറ്റൊരു പ്രമുഖ ചാനലിലെ പ്രോഗ്രാമുമായി തിരക്കായതിനാലാണ് ജിപി ഇത്തവണ ഡി ഫോര് ഡാന്‍സിന്റെ സീസണ് ഡാന്‍സില് ഇല്ലാത്തതും പകരം പുതിയ അവകതാരകനെ തെരഞ്ഞെടുത്തതും. പ്രോഗ്രാം പ്രൊഡ്യൂസര് യമുനായാമി നേരത്തെ പറഞ്ഞിരുന്നു.\nഎന്നാല് ചെറിയ ഇടവേളയ്ക്ക് ശേഷം ജിപി ഡിഫോര് ഡാന്‍സിലേക്ക് തന്നെ തിരിച്ചു വരുമെന്നാണ് ആരാധകര് പ്രതീക്ഷിക്കുന്നത്. ജിപി പറയുന്നപതും അങ്ങനെ തന്നെ. പുതിയ സാഹസങ്ങളും കുസൃതികളുമായി ഉടന് എത്തുമെന്ന് ജിപി പറയുന്നു. ജിപി തന്റെ ഫേസ്ബുക്കിലൂടെയാണ് ഡിഫോര് ഡാന്‍സിലേക്കുള്ള തിരിച്ചു വരവിനെ കുറിച്ച് സംസാരിച്ചത്. തുടര്‍ന്ന് കാണൂ..\nഡിത്രിയില് ജിപി ഇല്ല, തിരിച്ചു വരവിനെ കുറിച്ചും, പുതിയ സ്വപ്‌നങ്ങളെ കുറിച്ചും ജിപി പറയുന്നു\nഒരു അവതാരകനാകാന് മുന് പരിചയമില്ലാത്ത എനിക്ക് എല്ലാ ഷോകളും നല്ല രീതിയില് അവതരിപ്പിക്കാന് കഴിഞ്ഞത് പ്രേക്ഷകരുടെ പിന്തുണകൊണ്ട് തന്നെയാണെന്ന് ജിപി പറയുന്നു.\nകഴിഞ്ഞ രണ്ട് വര്‍ഷകാലം എന്നിലുണ്ടാക്കിയ എല്ലാ മാറ്റങ്ങള്‍ക്കും കാരണം നിങ്ങള് ഓരോരുത്തരും തന്നെയാണ്. നിങ്ങളുടെ സുഹൃത്തായി, നിങ്ങളിലൊരാളായി നിങ്ങളുടെ കുടുംബത്തില് ഒരാളായി പ്രേക്ഷകര് എന്നെ സ്വീകരിച്ചു.\nമാര്‍ച്ച് 31ന് അടി മോനേ ബസാര് അവസാനിക്കുകയാണ്. എന്റെ പതിവ് അവതരണ ശൈലിയില് നിന്നും മാറി അവതരിപ്പിച്ചിട്ടും പ്രേക്ഷകര് വിജയിപ്പിച്ചുവെന്നും ജിപി പറയുന്നു.\nഒരുപാട് ആഗ്രഹങ്ങളുമായി എത്തുന്ന പുതിയ അവതാരകനെയും നിങ്ങള് പ്രതീക്ഷിക്കുമെന്ന് ഉറപ്പാണ്. പുതിയ അവതാരകനും ഡി ഫോര് ഡാന്‍സിലെ പുതിയ മത്സരാര്‍ത്ഥികള്‍ക്കും ജിപി വിജയാശംസകള് നേര്‍ന്നു.\nഇനി കുറച്ച് യാത്ര ചെയ്യണം പുതിയ സ്ഥലങ്ങള്, പുതിയ ആളുകളെയും പരിചയപ്പെടണം. ജിപി പറയുന്നു.\nകഴിഞ്ഞ രണ്ടു വർഷത്തിൽ എന്റെ ജീവിതത്തിൽ ഉണ്ടായിട്ടുള്ള എല്ലാ നല്ല മാറ്റങ്ങൾക്കും കാരണം നിങ്ങളാണ്. അവതരണകലയിൽ ഒരു മുൻപരിചയ...\nPosted by Govind Padmasoorya on Monday, March 28, 2016\nജിപിയുടെ ഫേസ്ബുക്ക് പോസ്റ്റ് കാണൂ..\nRead more about: malayalam film malayalam movie news malayalam cinema television govind padmasurya മലയാളം സിനിമ ടെലിവിഷന് ഗോവിന്ദ് പത്മസൂര്യ\nGovind Padma surya facebook post.


കോവിഡ് വ്യാപനം; പ്രത്യേക യോഗം വിളിച്ച് മുഖ്യമന്ത്രി\nചീഫ് സെക്രട്ടറിയുടെ നേതൃത്വത്തില് ചേര്‍ന്ന യോഗത്തില് എടുത്ത തീരൂമാനങ്ങളില് മുഖ്യമന്ത്രി വിശകലനം നടത്തും\nPublished on : 20 Apr, 2021 , 2:58 pm\nതിരുവനന്തപുരം: സംസ്ഥാനത്തെ കോവിഡ് സാഹചര്യം വിലയിരുത്താൻ പ്രത്യേക യോഗം വിളിച്ച് മുഖ്യമന്ത്രി. നാളെ രാവിലെ 11 മണിക്കാണ് യോഗം. ഉന്നത ഉദ്യോഗസ്ഥർ യോഗത്തിൽ പങ്കെടുക്കും. ചീഫ് സെക്രട്ടറിയുടെ നേതൃത്വത്തില് ചേര്‍ന്ന യോഗത്തില് എടുത്ത തീരൂമാനങ്ങളില് മുഖ്യമന്ത്രി വിശകലനം നടത്തും.\nസംസ്ഥാനത്തെ പ്രതിദിന രോഗവർദ്ധന ഇരുപതിനായിരത്തോട് അടുക്കുകയും ടെസ്റ്റ് പോസിറ്റിവിറ്റി നിരക്ക് രാജ്യത്തെ തന്നെ എറ്റവും ഉയർന്ന നിരക്കിൽ എത്തി നിൽക്കുകയും ചെയ്യുമ്പോഴാണ് മുഖ്യമന്ത്രിയുടെ പ്രത്യേക യോഗം.\nകോവിഡ് വ്യാപനം ചെറുക്കുന്നതിന്റെ ഭാഗമായി സംസ്ഥാനത്ത് ഇന്നുമുതല് രാത്രികാല കര്‍ഫ്യു ഏര്‍പ്പെടുത്തിയിട്ടുണ്ട്. കോവിഡ് കേസുകളുടെ എണ്ണത്തില് റെക്കോര്‍ഡ് വര്‍ധനവാണ് ഇന്ന് സംസ്ഥാനത്ത് റിപ്പോര്‍ട്ട് ചെയ്തത്.\nസംസ്ഥാനത്ത് ഇന്ന് 19,577 പേര്‍ക്കാണ് കോവിഡ്-19 സ്ഥിരീകരിച്ചത്. നിലവിൽ 1,18,673 പേർ വൈറസ് ബാധ സ്ഥിരീകരിച്ച് ചികിത്സയിലാണ്. 17.45 ആണ് ടെസ്റ്റ് പോസിറ്റിവിറ്റി നിരക്ക്. കോവിഡ് വ്യാപനം അതിരൂക്ഷമായ എറണാകുളത്ത് മൂവായിരത്തിലധികം പേർക്ക് പുതുതായി രോഗം സ്ഥിരീകരിച്ചു കോഴിക്കോട് രണ്ടായിരത്തിലധികമാണ് ഇന്നത്തെ കണക്ക്.


ആലുവയിൽ യുവാവ് മരിച്ചെന്ന് കരുതി നടപടികള് തുടങ്ങി. ഫോട്ടോ എടുത്ത ആളുടെ ഇടപെടൽ കൊണ്ട് ജീവൻ ഉണ്ടെന്ന് തെളിഞ്ഞു – News Kerala 24×7\nആലുവയിൽ യുവാവ് മരിച്ചെന്ന് കരുതി നടപടികള് തുടങ്ങി. ഫോട്ടോ എടുത്ത ആളുടെ ഇടപെടൽ കൊണ്ട് ജീവൻ ഉണ്ടെന്ന് തെളിഞ്ഞു\nആലുവയിൽ യുവാവിന്റെ മരണം സ്ഥിരീകരിച്ച് മഹസര് തയ്യാറാക്കി ഇന്‍ക്വിസ്റ്റിന് ചിത്രം എടുക്കാന് ഫോട്ടോഗ്രഫര് എത്തിയപ്പോഴാണ് നാടകീയ സംഭവങ്ങള് ഉണ്ടായത്. ഫോട്ടോ പകര്‍ത്തുന്നതിനിടെ യുവാവ് മരിച്ചിട്ടുണ്ടോ എന്ന് ഫോട്ടോഗ്രഫര്‍ക്ക് സംശയം തോന്നി. എറണാകുളം ജില്ലാ ആശുപത്രിയിലാണ് സംഭവം ഉണ്ടായത്. ആശുപത്രി മോര്‍ച്ചറിയിലേക്ക് കൊണ്ടുപോകാനായി ആംബുലന്‍സുമായി പോലീസ് എത്തിയ സമയം ഫോട്ടോഗ്രഫര് സംശയം പ്രകടിപ്പിച്ചതിനെ തുടര്‍ന്ന് യുവാവിനെ പോലീസ് സ്വകാര്യ ആശുപത്രിയില് പ്രവേശിപ്പിച്ചു. ഇതോടെ യുവാവിന് ബോധം വന്നു.\nആലുവയിലെ ഒരു സ്വകാര്യ കമ്പനിയില് ഡ്രൈവറായി ജോലി ചെയ്ത് വരികയായിരുന്നു യുവാവ്. ഒരു വാടകമുറിയില് ആയിരുന്നു ഇയാളുടെ താമസം. രണ്ട് ദിവസമായി ഇദ്ദേഹത്തെ പുറത്തേക്ക് കണാത്തതിനെ തുടര്‍ന്ന് കെട്ടിട ഉടമ ഇയാളെ വിളിച്ചെങ്കിലും വിളികേട്ടില്ല. പിന്നീട് നോക്കിയപ്പോള് മുറി അകത്ത് നിന്നും പൂട്ടിയ നിലയില് ആയിരുന്നു. ഏറെ നേരം വാതിലില് തട്ടി വിളിച്ചിട്ടും അനക്കമുണ്ടായില്ല. ഒടുവില് കെട്ടിട ഉടമ നാട്ടുകാരെ വിളിച്ചുകൂട്ടി വാതില് തകര്‍ത്തു. മരക്കട്ടിലിന്റെ ഒരു ഭാഗം ഒടിഞ്ഞ് തല ആ വശത്തേക്കു തൂങ്ങിക്കിടക്കുന്ന നിലയിലായിരുന്നു യുവാവിനെ കണ്ടെത്തിയത്.\nബിൽഡിംഗ് ഉടമ ഉടനെ വിവരം പോലീസിനെ അറിയിക്കുകയും പോലീസ് സ്ഥലത്തെത്തുകയും ചെയ്തു. മരണം സ്ഥിരീകരിച്ച് ഇന്‍ക്വിസ്റ്റ് നടപടികള് തുടങ്ങി. ചിത്രമെടുക്കാന് ഫോട്ടോഗ്രഫറെ പോലീസ് എത്തിച്ചിരുന്നു. ചിത്രങ്ങള് പകര്‍ത്താനായി കമഴ്ന്ന് കിടന്നിരുന്ന ശരീരം നിവര്‍ത്തി കിടത്തിയപ്പോഴാണ് ഇദ്ദേഹം മരിച്ചിട്ടില്ലെന്ന സംശയം തോന്നിയത്. തുടര്‍ന്ന് കുലുക്കി വിളിച്ചെങ്കിലും അനക്കമുണ്ടിയില്ല. മദ്യപിച്ച് അവശനിലയില് ആയത് ആകാം എന്നാണ് പോലീസ് സംശയിക്കുന്നത്.\nഈ സംഭവങ്ങൾക്കിടെ യുവാവ് സ്വകാര്യ ആശുപത്രിയില് നിന്നും കാണാതായി. കാഷ്‌ലെസ് ഇന്‍ഷുറന്‍സ് സൗകര്യം ഇല്ലെന്ന് ആശുപത്രി അധികൃതര് പറഞ്ഞപ്പോള് ഇയാള് സ്വന്തം ഇഷ്ടപ്രകാരം പോകുന്നതായി എഴുതി കൊടുത്ത ശേഷം ആശുപത്രിയില് നിന്നും സ്ഥലം വിട്ടു.


രണ്ട് ചുവപ്പ് കാര്‍ഡ് കണ്ടിട്ടും കളത്തില് തുടര്‍ന്ന് ആലിസണ് ബെക്കര്! - var saves alisson twice after two red cards in brazil draw | Samayam Malayalam\nരണ്ട് ചുവപ്പ് കാര്‍ഡ് കണ്ടിട്ടും കളത്തില് തുടര്‍ന്ന് ആലിസണ് ബെക്കര്!\nEdited by Samayam Desk | Lipi | Updated: Jan 28, 2022, 12:16 PM\nഫിഫ ഖത്തല് ലോകകപ്പ് ഫുട്‌ബോള് ലാറ്റിനമേരിക്കന് യോഗ്യതാ റൗണ്ടില് ഇക്വഡോറിനെതിരായ മത്സരത്തില് ബ്രസീലിന്റെ ഗോളി ആസിലണ് ബെക്കര് രണ്ട് തവണ ചുവപ്പ് കാര്‍ഡ് കണ്ടു, രണ്ട് തവണയും വിഎആറിലൂടെ ആലിസണ് കളത്തില് തുടര്‍ന്നു.\nഫിഫ ലോകകപ്പ് യോഗ്യതാ റൗണ്ടില് ബ്രസീലിനു സമനില\nഇക്വഡോര് 1 - 1 ബ്രസീല്\nഅര്‍ജന്റീന2- 1ന് ചിലിയെ കീഴടക്കി\nഫുട്‌ബോളില് ഒരു ചുവപ്പ് കാര്‍ഡ് കണ്ടാല്‍തന്നെ പിന്നെ കളത്തില് നില്‍ക്കുക അസാധ്യം. എന്നാല്, രണ്ട് ചുവപ്പ് കാര്‍ഡ് കണ്ടിട്ടും കളത്തില് മുഴുവന് സമയവും ഇഞ്ചുറി ടൈമും കളിച്ച് തീര്‍ത്താണ് ബ്രസീലിന്റെ ഗോളി ആലിസണ് ബെക്കര് മടങ്ങിയത്. അസാധ്യമെന്ന് തോന്നുന്ന കാര്യങ്ങളായിരുന്നു ഫിഫ 2022 ഖത്തര് ലോകകപ്പ് ഫുട്‌ബോള് ലാറ്റിനമേരിക്കന് യോഗ്യതാ റൗണ്ടില് അരങ്ങേറിയത്. ഇക്വഡോറിനെതിരായ മത്സരത്തില് ബ്രസീലിന്റെ ആലിസണ് രണ്ട് തവണ ചുവപ്പ് കാര്‍ഡ് കണ്ടു. രണ്ട് തവണയും വിഎആറിലൂടെ ആലിസണ് കളത്തില് തുടരുകയായിരുന്നു.\nആദ്യ 20 മിനിറ്റിനുള്ളില്‍തന്നെ രണ്ട് ടീമുകളുടെയും അംഗ ബലം 10ലേക്ക് ചുരുങ്ങി. 15-ാം മിനിറ്റില് ഇക്വഡോറിന്റെ അലക്‌സാണ്ടര് ഡൊമിന്‍ഗ്വെസും 20-ാം മിനിറ്റില് എമേഴ്‌സണ് റോയലും ചുവപ്പ് കാര്‍ഡ് കണ്ടതോടെയായിരുന്നു അത്. 26-ാം മിനിറ്റില് ബോക്‌സിനു പുറത്തേക്ക് പാഞ്ഞെത്തി ആലിസണ് കാലുയര്‍ത്തി ഒരു പന്ത് ക്ലിയര് ചെയ്തു. പന്ത് നിയന്ത്രിച്ച് ഗോളടിക്കാന് ശ്രമിച്ച ഇക്വഡോറിന്റെ എന്നെര് വലന്‍സിയയെ മറികടന്നുള്ള ആ രക്ഷപ്പെടുത്തലിനിടെ ആലിസണിന്റെ കാല് വലന്‍സിയയുടെ മുഖത്തിടിച്ചു. റഫറി ഉടന് തന്നെ ചുവപ്പുകാര്‍ഡ് ഉയര്‍ത്തി. എന്നാല്, വിഎആറിലൂടെ (വീഡിയോ അസിസ്റ്റന്റ് റഫറി) റഫറി തീരുമാനം പുനഃപരിശോധിച്ചു. അലിസന്റെ ചുവപ്പ് കാര്‍ഡ് മഞ്ഞയായി കുറച്ചു. ഇഞ്ചുറി ടൈമില് ആലിസണിനു വീണ്ടും ചുവപ്പ് കാര്‍ഡ്. ഇക്വഡോറിന്റെ അയര്‍ടണ് പ്രെസിയാഡോയ്ക്ക് പന്ത് ലഭിക്കുന്നതിനു മുമ്പ് കുത്തിയകറ്റാന് ശ്രമിച്ച ആലിസണിന്റെ ഇടി ഇക്വഡോര് താരത്തിലും കൊണ്ടതിനായിരുന്നു അത്. റഫറി അലിസന് ചുവപ്പുകാര്‍ഡ് നല്‍കുകയും ഇക്വഡോറിന് അനുകൂലമായി പെനല്‍റ്റി വിധിക്കുകയും ചെയ്തു. എന്നാല്, വിഎആറിലൂടെ കാര്യങ്ങള് പഠിച്ചപ്പോള് അലിസണ് ലഭിച്ച ചുവപ്പ് കാര്‍ഡ് പിന്‍വലിച്ചു, പെനല്‍റ്റി റദ്ദാക്കി.\nALSO READ : നമ്പര് 20 ലൂണ മാജിക്; ബ്ലാസ്റ്റേഴ്‌സിന്റെ ചന്ദ്രോദയമായ അഡ്രിയാന് ലൂണ, ചരിത്ര പുരുഷന്\nമത്സരത്തിന്റെ ആറാം മിനിറ്റില് കാസെമിറോയിലൂടെ മുന്നില് കടന്ന ബ്രസീലിനെ 75-ാം മിനിറ്റില് ഫീലിക്‌സ് ടോറെസിലൂടെയാണ് ഇക്വഡോര് സമനിലയില് പിടിച്ചത്. മറ്റൊരു മത്സരത്തില് അര്‍ജന്റീന2- 1 ന് ചിലിയെ കീഴടക്കി. എയ്ഞ്ചല് ഡി മരിയ (9-ാം മിനിറ്റ്), ലൗതാരൊ മാര്‍ട്ടിനെസ് (34-ാം മിനിറ്റ്) എന്നിവരാണ് അര്‍ജന്റീനയ്ക്കായി വലകുലുക്കിയത്. ബെന് ഡിയസ് (20-ാം മിനിറ്റ്) ചിലിക്കായി ഗോള് നേടി. ലൂയിസ് സുവാരസിന്റെ (50-ാം മിനിറ്റ്) ഗോളില് ഉറുഗ്വെ 1 - 0ന് പരാഗ്വെയെ തോല്‍പ്പിച്ചു.\nബ്രസീലും അര്‍ജന്റീനയും 2022 ഖത്തര് ലോകകപ്പിന് ഇതിനോടകം യോഗ്യത സ്വന്തമാക്കിയതാണ്. ലാറ്റിനമേരിക്കന് യോഗ്യതാ റൗണ്ടില് ആദ്യ നാല് സ്ഥാനങ്ങളില് എത്തുന്ന ടീമുകള്‍ക്കാണ് നേരിട്ട് യോഗ്യത ലഭിക്കുക.\nഅഞ്ചാം സ്ഥാനക്കാര്‍ക്ക് പ്ലേ ഓഫിലൂടെ യോഗ്യത നേടാനുള്ള അവസരമുണ്ട്. 14 മത്സരങ്ങളില്‍നിന്ന് 36 പോയിന്റുമായി ബ്രസീലാണ് ഒന്നാമത്. ഇത്രയും മത്സരങ്ങളില്‍നിന്ന് 32 പോയിന്റുമായി അര്‍ജന്റീന രണ്ടാമതുണ്ട്. 15 മത്സരങ്ങള് പൂര്‍ത്തിയാക്കിയ ഇക്വഡോര് (24 പോയിന്റ്), ഉറുഗ്വെ (19 പോയിന്റ്) എന്നിവയാണ് മൂന്നും നാലും സ്ഥാനങ്ങളില്. 17 പോയിന്റ് വീതവുമായി കൊളംബിയ, പെറു, 16 പോയിന്റുമായി ചിലി എന്നിവയാണ് തുടര്‍ന്നുള്ള സ്ഥാനങ്ങളില്.\nമുൻ പിഎസ്ജി താരം ഇന്ത്യയിലേക്ക്; ആരാധകരെ ഞെട്ടിക്കാനൊരുങ്ങി രാജസ്ഥാൻ യുണൈറ്റഡ്\nആര്‍ട്ടിക്കിള് ഷോനമ്പര് 20 ലൂണ മാജിക്; ബ്ലാസ്റ്റേഴ്‌സിന്റെ ചന്ദ്രോദയമായ അഡ്രിയാന് ലൂണ, ചരിത്ര പുരുഷന്\nWeb Title : var saves alisson twice after two red cards in brazil draw


കമ്പനി പറയുന്ന മൈലേജ് നിങ്ങളുടെ വാഹനത്തിന് കിട്ടുന്നുണ്ടോ? - vaachaalam.com\nവാഹനം മാത്രം വിചാരിച്ചാല് പോര, റോഡും ഡ്രൈവറും എല്ലാം വിചാരിച്ചെങ്കില് മാത്രമേ മികച്ച മൈലേജ് ലഭിക്കുകയുള്ളൂ. മൈലേജ് കുറയാതെ നോക്കാൻ എന്തൊക്കെ ചെയ്യുന്നുണ്ടെന്നു ചോദിച്ചാൽ കണ്ണു മിഴിക്കും.ഇരുചക്ര വാഹനങ്ങളുടെ മികച്ച മൈലേജ് ഉറപ്പാക്കാൻ വലിയ പണച്ചെലവില്ല. വേണ്ടത് അൽപം ശ്രദ്ധ മാത്രം.\nകാറില് മൈലേജ് കൂട്ടാനുള്ള ചില എളുപ്പവഴികള് :\nഒരല്‍പം ശ്രദ്ധിച്ചാല് കാറില് ഭേദപ്പെട്ട ഇന്ധനക്ഷമത നേടാന് എളുപ്പം സാധിക്കും. മെച്ചപ്പെട്ട ഇന്ധനക്ഷമത കൈവരിക്കാന് ശ്രദ്ധിക്കേണ്ട ചില കാര്യങ്ങള്\n1.ഡ്രൈവിംഗ് ശൈലിയാണ് ഇന്ധനക്ഷമതയെ സ്വാധീനിക്കുന്ന നിര്‍ണായക ഘടകം. പൊടുന്നനെ വേഗത വര്‍ധിപ്പിക്കുക, ശക്തമായി ബ്രേക്ക് പ്രയോഗിക്കുക, തീരെ പതിയെ ഓടിക്കുക മുതലായ രീതികള് ഇന്ധനക്ഷമത കുറയ്ക്കും.\n2.മണിക്കൂറില് 60-80 കിലോമീറ്റര് വേഗതയിലാണ് മിക്ക കാറുകളും മികച്ച ഇന്ധനക്ഷമത കാഴ്ചവെക്കുന്നത്. തിരക്കേറിയ നിരത്തില് സ്ഥിരത പുലര്‍ത്താന് ശ്രദ്ധിക്കേണ്ടതും അനിവാര്യമാണ്\n3.ഡ്രൈവിംഗില് അനാവശ്യമായി ക്ലച്ചിന് മേല് കാലമര്‍ത്തുന്നതും ഇന്ധനക്ഷമതയെ ബാധിക്കും. അനാവശ്യമായി ക്ലച്ച് അമര്‍ത്തുമ്പോള് എഞ്ചിന് കരുത്ത് പാഴായി പോവുകയാണ്.ഈ രീതി പതിവെങ്കില് ഇന്ധനക്ഷമത ഗണ്യമായി കുറയും. ഒപ്പം ക്ലച്ചിന്റെ തേയ്മാനവും അതിവേഗം സംഭവിക്കും. ഗിയര് മാറാനുള്ള സന്ദര്‍ഭത്തില് മാത്രം ക്ലച്ചിന് മേല് കാല് പ്രയോഗിക്കുന്നതാണ് ഉത്തമം.\n4.മുപ്പത് സെക്കന്‍ഡിലേറെ കാത്തുനില്‍ക്കേണ്ട സാഹചര്യത്തില് കാർ പ്രവർത്തിപ്പിച്ച് നിർത്താതെ എഞ്ചിന് ഓഫ് ചെയ്യേണ്ടതും ഇന്ധനക്ഷമതയ്ക്ക് അനിവാര്യമാണ്.അതേസമയം പത്തോ ഇരുപതോ സെക്കന്‍ഡുകള് കാത്ത് നില്‍ക്കേണ്ട സന്ദര്‍ഭത്തില് എഞ്ചിന് ഓഫ് ചെയ്യാതിരിക്കുന്നതാണ് ഉത്തമം. കാരണം എഞ്ചിന് ഓഫ് ചെയ്ത് സ്റ്റാര്‍ട്ട് ചെയ്യുമ്പോള് കൂടുതല് ഇന്ധനം ഉപയോഗിക്കപ്പെടും.\n5.ഉയര്‍ന്ന ഗിയറില് കൂടുതല് ഇന്ധനക്ഷമത ലഭിക്കുമെന്നതിനാല് താഴ്ന്ന ഗിയറുകള് ഉപയോഗിക്കാന് പലരും മടിച്ച് നില്‍ക്കാറുണ്ട്. സ്പീഡ് ബ്രേക്കറുകള് വന്നാല് പോലും ഗിയര് ഡൗണ്‍ഷിഫ്റ്റ് ചെയ്യാന് ചിലര് തയ്യാറാകില്ല.\n6.സ്ഥിരതയാര്‍ന്ന വേഗതയില് കൂടുതല് ഇന്ധനക്ഷമത കൈവരിക്കാന് കാറിന് സാധിക്കും. ദേശീയ പാത പോലുള്ള തുറന്ന റോഡുകളില് സ്ഥിരതയാർന്ന വേഗത പുലര്‍ത്താന് പ്രത്യേകം ശ്രദ്ധിക്കുക.\n7.ഉയര്‍ന്ന വേഗതയില് വിന്‍ഡോ താഴ്ത്തിയാണ് ഡ്രൈവ് ചെയ്യുന്നതെങ്കില് കാറില് വായു പ്രതിരോധം (Aerodynamic Drag) വര്‍ധിക്കും. അതായത് കാറ്റിനെ മുറിച്ചു കടക്കാനുള്ള കാറിന്റെ ശേഷി കുറയും.നൂറ് കിലോമീറ്റര് വേഗതയ്ക്ക് മേലെ സഞ്ചരിക്കുമ്പോള് വിന്‍ഡോ താഴ്ത്തി എസി ഉപയോഗിക്കുന്നതാണ് ഉത്തമം. കാറില് ക്ലൈമറ്റ് കണ്‍ട്രോളുണ്ടെങ്കില് ‘ലോ ബ്ലോവര്’ മോഡില് എസി പ്രവര്‍ത്തിപ്പിക്കുന്നത് ഇന്ധനചെലവ് കുറയ്ക്കും.\n8.നിര്‍മ്മാതാക്കള് അനുശാസിക്കുന്ന തോതില് ടയര് സമ്മര്‍ദ്ദം നിലനിര്‍ത്തുക. കൃത്യമായ ടയര് സമ്മര്‍ദ്ദമെങ്കില് മൂന്ന് ശതമാനം വരെ കാറിൽ ഇന്ധനക്ഷമത വര്‍ധിക്കും\n9.കാര് കൃത്യമായ ഇടവേളകളില് സര്‍വീസ് ചെയ്യുന്നതും ഇന്ധനക്ഷമതയെ സ്വാധീനിക്കും. കാറിന്റെ എയര് ഫില്‍ട്ടര്, ഫ്യൂവല് ഫില്‍ട്ടര്, സ്പാര്‍ക്ക് പ്ലഗ് എന്നിവ കൃത്യമായി പരിശോധിക്കണം.\n10.എഞ്ചിനില് കൃത്യമായ അളവില് ഓക്‌സിജനില്ലെങ്കില് ഇന്ധനം പൂര്‍ണമായി കത്തില്ല. ഇത് ഇന്ധനക്ഷമത കുറയ്ക്കും.\nബൈക്കിന് മികച്ച മൈലേജ് നിലനിർത്താൻ പതിവായി ശ്രദ്ധിക്കേണ്ട കാര്യങ്ങൾ ഇതാ:\n1.എൻജിൻ ഓയിൽ കൃത്യമായ ഇടവേളകളിൽ മാറ്റണം. എത്ര കിലോമീറ്ററാണ് ഓയിലിന്റെ കാലാവധി എന്നു ചോദിച്ചു മനസ്സിലാക്കി അതനുസരിച്ചു വേണം ഓയിൽ മാറാൻ. എൻജിനിലെ ഓയിൽ ചോർച്ച കണ്ടില്ലെന്നു നടിച്ചാൽ അതു മൈലേജിനെ ബാധിക്കും. വാഹനത്തിന്റെ മറ്റു ഭാഗങ്ങളിലെ ലൂബ്രിക്കേഷനും പ്രധാനപ്പെട്ടതാണ്. മഴക്കാലത്ത് ചെയിനിലെയും മറ്റും ലൂബ്രിക്കന്റ് വേഗത്തിൽ നഷ്ടമാകുമെന്നതിനാൽ രണ്ടാഴ്ചയിലൊരിക്കൽ പരിശോധിക്കുന്നതു നന്നായിരിക്കും.\nജീവനുള്ളത് പോലെ...വിസ്മയിപ്പിക്കും അനന്തപുരിയിലെ വാക്‌സ് മ്യൂസിയം\nമാരുതിയുടെ ഈ ഡീസല് കാര് ഇനി ഉണ്ടാകില്ല...\nമാരുതി സുസുക്കിയുടെ ജനപ്രിയ മോഡലായ വിറ്റാര ബ്രെസയുടെ നിലവിലുള്ള ഡീസൽ മോഡൽ നിർത്തുകയാണെന്നും...\nആരോഗ്യ സുരക്ഷാ കാര്യങ്ങളില് യാതൊരു തരത്തിലുള്ള ഇളവുകളും അനുവദിക്കാതെയാണ് കോടതി...\nനാരങ്ങാവെള്ളം കുടിച്ച് കൊറോണയെ പ്രതിരോധിയ്ക്കാം : ഡോക്ടറുടെ...\nകണ്ണൂര് പരിയാരം മെഡിക്കല് കോളേജിലെ ഹൃദ്രോഗ വിഭാഗം മേധാവി ഡോ. എസ് എം അഷ്റഫിന്റെ...\nസേതുരാമയ്യര് വീണ്ടുമെത്തും; അഞ്ചാം പതിപ്പിന്റെ ഒരുക്കങ്ങള്...\nമമ്മൂട്ടിയുടെ പ്രേക്ഷകര് ഒരിക്കലും മറക്കാനിടയില്ലാത്ത കഥാപാത്രങ്ങളിലൊന്നാണ്് സേതുരാമയ്യര്...\nഅരിമ്പാറക്ക് നാടന് ഒറ്റമൂലി\nവിവിധ അണുബാധകള്‍ക്കെതിരെ പോരാടുന്നതിനുള്ള മികച്ച സഹായിയാണ് എന്ന കാര്യത്തില് സംശയം...\nsatellite for indian army\nfailed atm debit card


പുതുവർഷത്തിൽ പ്രപഞ്ചത്തെ തിരികെ ലഭിക്കുവാനായി കൈകളിലെ കനലുകൾ ഊതിക്കെടുത്താം\nറോയി സ്റ്റീഫൻ കുന്നേൽ January 01, 2022 10:47 AM IST\nഅപ്രതീക്ഷിതമായെത്തിയ മഹാമാരിയിൽ ലോകമെമ്പാടുമുള്ള ജനങ്ങൾ നട്ടംതിരിയുമ്പോളും മനുഷ്യരെ വഹിക്കുന്ന ഭൂമി സൂര്യനെ വലം വയ്ക്കുവാൻ മറക്കുന്നില്ല എന്നനുസ്മരിപ്പിച്ചുകൊണ്ട് അന്ധകാരനിബിഡമായിരുന്ന മറ്റൊരു വർഷം കൂടി കടന്നുപോയി. രണ്ടു വർഷത്തിലധികമായി ജീവിത സ്വാതന്ത്രം നഷ്ടപെട്ട മനുഷ്യരിൽ മാനസിക സമ്മർദ്ദവും അധികമായതിനാൽ ഇനിയും കഠിനമായ നിയന്ത്രണങ്ങൾ അടിച്ചേൽപ്പിക്കുവാൻ വൈദ്യശാസ്ത്രവും സർക്കാരുദ്യോഗസ്ഥരും മടികാണിക്കുകയാണ്. മാനുഷിക സമ്പർക്കം കാംക്ഷിക്കുന്ന മനുഷ്യർക്ക് ശാരീരികവ്യഥയേക്കാൾ അധികവും മാനസികവ്യഥകൾ ആയതിനാൽ മറ്റുപാധികളൊന്നും നിർദ്ദേശിക്കുവാനും സാധിക്കുന്നില്ല. കടിഞ്ഞാണില്ലാത്ത മനുഷ്യ ചിന്തകളെ നിയന്ത്രിക്കുവാൻ അനുയോജ്യമായ മാർഗ്ഗങ്ങൾ ശാസ്ത്രലോകത്തിനും അപ്രാപ്യമാണെന്ന് അറിവുള്ളതിനാലാവും. എന്നാൽ അസുഖകരമായ ചിന്തകൾ മനസ്സിൽ സൂക്ഷിക്കുവാൻ ക്ഷമയില്ലാത്ത മനുഷ്യർ പുതുവർഷത്തിലെങ്കിലും തങ്ങളുടെ ജന്മഗ്രഹത്തെ അതിന്റെ പൂർണ്ണതയിൽ തിരികെ തരണമെന്ന് സർവ്വേശ്വരനോട് നിരന്തരമായി പ്രാർത്ഥിക്കുകയും ചെയ്യുന്നുണ്ട്. ശാസ്ത്ര സാങ്കേതിക മേഖലകളിലെ വളർച്ചകളിലൂടെയാണ് മനുഷ്യന് ജീവിതസൗകര്യങ്ങൾ അധികം ലഭിക്കുന്നതെന്ന് വിശ്വസിച്ചിരുന്നവരിൽ ചിലരെങ്കിലും നിലവിലെ അനിശ്ചിതങ്ങളും അവയുടെ പാർശ്വഫലങ്ങളാണെന്ന് വിശ്വസിക്കുവാൻ തുടങ്ങിയിരിക്കുകയാണ്.\nമറ്റൊരു പുതുവർഷത്തിലേയ്ക്ക് ചുവടുവയ്ക്കുമ്പോൾ ഭൂമുഖത്തിൽ ജീവിക്കുന്ന നല്ലവരായ എല്ലാ മനുഷ്യരും ആഗ്രഹിക്കുന്നതും പ്രതീക്ഷകളർപ്പിക്കുന്നതും ലോകത്തിൽ നന്മയുണ്ടാകുവാനാണ്. ബാഹ്യമായി പ്രകടിപ്പിക്കുവാൻ മടിയാണെങ്കിലും സന്തോഷവും സമാധാനവും നിറഞ്ഞ ജീവിതം ലോകത്തിലുള്ള എല്ലാ മനുഷ്യജീവിതത്തിലും ഉണ്ടാവണമെന്ന് ഭൂരിഭാഗം മനുഷ്യരും ആത്മാർത്ഥമായി ആശിക്കുന്നു. വ്യക്തികൾ വ്യത്യസ്‌ഥരായതിനാൽ ഭാവിയെക്കുറിച്ചുള്ള ആശകളും പ്രതീക്ഷകളും ഓരോരുത്തരിലും വ്യത്യസ്ഥമാണ്. അനുകൂലമായതും പ്രതികൂലവുമായ ജീവിതസാഹചര്യങ്ങളിൽ ഇവയെല്ലാം സ്വയം തിരുത്തുകയോ ബലമായി തിരുത്തേണ്ട സ്ഥിതിവിശേഷവും സംജാതമാവുന്നുണ്ട്. എന്നാൽ അനിശ്ചിതങ്ങളിലൂടെ കടന്നു പോവുന്ന നിലവിലെ സാഹചര്യത്തിൽ നല്ല നാളുകൾക്കായി ജീവൻ സംരക്ഷിച്ചു നിർത്തുവാൻ മാത്രമാണ് പലരും കിണഞ്ഞ് പരിശ്രമിക്കുന്നതും. അതായത് വ്യക്തികൾ വ്യത്യസ്ഥരാണെങ്കിലും അവരെയെല്ലാം അനുനിമിഷം നയിക്കുന്നത് അവരുടെ പ്രത്യാശകളാണ്. എല്ലാ പ്രതികൂല ജീവിതസാഹചര്യങ്ങളിലും നല്ല നാളുകൾ ഉണ്ടാവുമെന്നുള്ള പ്രതീക്ഷകൾ. എന്നാൽ പ്രതികൂല സാഹചര്യങ്ങളെയും അനുകൂലമാക്കുവാൻ മനുഷ്യർക്ക് കഴിവുണ്ടെന്നും ചുറ്റുപാടുകളിൽ നിന്നും മനസിലാക്കുവാൻ സാധിക്കും. എത്രത്തോളം മോശമായ ജീവിതാവസ്ഥയിലും മാനുഷിക വികാരങ്ങളെ നിയന്ത്രിക്കുവാൻ സാധിക്കുന്ന വ്യക്തികൾക്ക് പ്രതികൂല ജീവിത സാഹചര്യങ്ങൾ വളരെ എളുപ്പത്തിൽ മാറ്റിയെടുക്കുവാൻ സാധിക്കുന്നുമുണ്ട്.\nമനുഷ്യരിൽ നിറഞ്ഞിരിക്കുന്ന നിരവധിയായ വികാരങ്ങളാണ് അവരെ നയിക്കുന്നതും നിയന്ത്രിക്കുന്നതും ജീവിതത്തിന്റെ വിവിധ തലങ്ങളിലുള്ള ജയപരാജയങ്ങളിലേയ്ക്ക് എത്തിച്ചേർക്കുന്നതും. അതിനാൽ തന്നെ ഓരോ മനുഷ്യരുടെയും ജീവിതാവസ്ഥകളിൽ അവരിൽ നിറഞ്ഞിരിക്കുന്ന വികാരങ്ങൾക്ക് പ്രസക്തിയുണ്ട്. ധാരാളം അവസരങ്ങൾ ഓരോ വ്യക്തികളുടെയും മുൻപിലുണ്ടെങ്കിലും തനിക്ക് അനുയോജ്യമായവ തിരഞ്ഞെടുക്കുന്നതിലും അവരുടെ വികാരങ്ങൾ പ്രധാന പങ്ക് വഹിക്കുന്നുണ്ട്. എന്നാൽ എല്ലാ മനുഷ്യർക്കും പ്രത്യേകമായ ഇഷ്ടാനിഷ്ടങ്ങൾ ഉള്ളതിനാൽ വികാരങ്ങളെ എളുപ്പത്തിൽ നിയന്ത്രിക്കുവാനും സാധിക്കാതെ വരുന്നുണ്ട്. അതിനാലാണ് മനുഷ്യരുടെ താല്പര്യങ്ങൾ മാത്രമാണ് അവരോരുത്തരെയും അനുനിമിഷം നയിക്കുന്നതെന്നും ജീവിതവിജയം നൽകുന്നതെന്നും പറയപ്പെടുന്നത്. വികാരങ്ങളെ നിയന്ത്രിച്ചുകൊണ്ട് വിചാരങ്ങളിലൂടെ പ്രവർത്തിക്കുന്ന വ്യക്തികളെയാണ് പ്രായോഗിക ജീവിതം നയിക്കുന്നവരായി കരുതുന്നത്. വികാരങ്ങളെക്കാളും വിചാരങ്ങൾക്ക് ഓരോന്നിന്റെയും ഗുണമേന്മകൾ അളന്ന് തിട്ടപ്പെടുത്തുവാനും നൈമിഷക സുഖസൗകര്യങ്ങൾക്കുപരി ശാശ്വതമായ ജീവിതാനന്ദം നല്കുന്ന വഴികൾ സ്വീകരിക്കുവാനും സാധിക്കും.\nമനസ്സിന്റെ കണ്ണാടിയാണ് മുഖമെന്നപോലെ മനുഷ്യമനസ്സിന്റെ ബലമാണ് ശരീരത്തിലൂടെ ഓരോ വ്യക്തികൾക്കും അനുഭവപ്പെടുന്നത്. ശരീരത്തിന് ബലമുണ്ടാകുവാനായി പോഷകമൂല്യമുള്ള ആഹാരം മുടങ്ങാതെ കഴിച്ചാലും മനസ്സിന് ബലമില്ലെങ്കിൽ ശരീരത്തിൽ പ്രതിഫലിക്കാതാവുന്നു. അനാവശ്യമായ മാനസിക മുറിവുകൾ അഥവാ വ്യഥകൾ അനുഭവിക്കേണ്ടി വരുമ്പോഴും ശരീരത്തിൽ പ്രകടമായ മാറ്റങ്ങളുണ്ടാവുന്നതും സ്വാഭാവികമാണ്. ശരീരത്തിനെ ക്ഷയിപ്പിക്കുന്ന വിഷാംശങ്ങൾ ആഹാരത്തിലൂടെ മാത്രം ഉള്ളിലെത്തുന്നവയല്ലെന്നും മറിച്ച് നിയന്ത്രണാതീതമായ വികാരങ്ങളാലും മനുഷ്യശരീരം മലിനപ്പെടാമെന്നും ശാസ്ത്രീയപഠനങ്ങൾ തെളിയിച്ചിട്ടുണ്ട്. മനുഷ്യർക്ക് അനവധി വികാരങ്ങളുണ്ടെങ്കിലും മനുഷ്യമനസ്സിനെ വൃണപ്പെടുത്തി ശരീരത്തിനെ ബലഹീനമാക്കുന്ന അധമമായ ഒരു വികാരമാണ് വെറുപ്പ്. ഏതെങ്കിലും വസ്തുവിനോടും പ്രവർത്തനത്തോടും താല്പര്യമില്ലായ്മയും ഏതെങ്കിലും മൃഗങ്ങളോടും ആഹാരപാനീയങ്ങളോടും ഇഷ്ടമില്ലായ്മയും എല്ലാം വെറുപ്പിന്റെ വകഭേദങ്ങളാണെങ്കിലും മറ്റ് വ്യക്തികളോട് അകാരണമായി ഉണ്ടാവുന്ന വെറുപ്പാണ് ഏറ്റവും വിനാശകരമായത്. ചില അവസരങ്ങളിൽ ചിലർക്കെങ്കിലും തങ്ങളോട് തന്നെ വെറുപ്പുണ്ടാകുമെങ്കിലും പ്രതിവിധി തേടുവാൻ സാധിക്കും. എന്നാൽ മറ്റുള്ളവരോടുള്ള വെറുപ്പ് ഏറ്റവും അപകടകരവും മ്ലേച്ഛവുമായ വികാരമാണ്, അവയാണ് കുറ്റകൃത്യങ്ങളിലേക്കും മറ്റുള്ളവരെ അപായപ്പെടുത്തുന്നതിലേക്കും നയിക്കുന്ന ചേതോവികാരം.\nഗൗതം ബുദ്ധൻ മറ്റുള്ളവരോട് വെറുപ്പുമായി ജീവിക്കുന്ന വ്യക്തികളെ വിശേഷിപ്പിക്കുന്നത് "എരിയുന്ന കനലുകൾ കൈവെള്ളയിൽ കൊണ്ടുനടക്കുന്നവരായാണ്". ചുട്ടുപൊള്ളുന്ന കനലുകൾ അവ വഹിക്കുന്നവരുടെ കൈകൾ പൊള്ളിക്കുകയും അതെ കനലുകൾ മറ്റുള്ളവരുടെ നേർക്ക് പ്രയോഗിക്കുകയും ചെയ്യുന്നവർ. ദീർഘകാലം വെറുപ്പുമായി ജീവിക്കുന്നവർ സ്വയം നശിച്ചുകൊണ്ടിരിക്കുന്ന വ്യക്തിത്വങ്ങൾ മാത്രമായിട്ടാണ് അദ്ദേഹം വിശേഷിപ്പിക്കുന്നത്. വ്യക്തികളിലെ വെറുപ്പിന്റെ മൂലകാരണങ്ങൾ പലതാണെങ്കിലും പ്രാഥമികമായും മറ്റുള്ളവരിൽ നിന്നുമുണ്ടാകുന്ന അവഗണനയും അകാരണമായ പഴിചാരലുകളുമാണ്. വ്യക്തികളിൽ നിന്നും സമൂഹങ്ങളിൽ നിന്നും അവഗണനകളുണ്ടാവുമ്പോൾ പലരിലും കെടാത്ത പകയായി രൂപം പ്രാപിക്കുന്നു. അബദ്ധധാരണകൾ മൂലവും തെറ്റായ വിദ്യാഭ്യാസനയം മൂലവും ജയിക്കുവാനായി മറ്റുള്ളവരെ തോൽപ്പിക്കുവാനാണ് പലരും ശ്രമിക്കുന്നത്. ചില അവസരങ്ങളിൽ സാമർഥ്യമില്ലാത്ത വ്യക്തികൾക്ക് വിജയിക്കുവാനുള്ള കുതന്ത്രവുമാണ് മറ്റുള്ളവരെ തോല്പിക്കുകയെന്നതും. ദിവസങ്ങളോളം നീളുന്ന കഠിനപ്രയക്നങ്ങളിലൂടെ മത്സര പരീക്ഷകളിൽ പഠിച്ച് ഒന്നാമതെത്തിയാലും അർഹിക്കുന്ന പരിഗണന ലഭിക്കാതെ വരുമ്പോഴും സ്വാഭാവികമായ വെറുപ്പ് ഉടലെടുക്കാം. അഭിമുഖങ്ങളിൽ വളരെ സാമർഥ്യത്തോടെ പങ്കെടുത്തിട്ടും പ്രതീക്ഷിക്കുന്ന ജോലി ലഭിക്കാതെ വരുമ്പോഴും മറ്റുള്ളവരോടുള്ള വെറുപ്പ് വർധിക്കും. എന്നാൽ മറ്റുള്ളവർ അധ്വാനിച്ച് അംഗീകാരങ്ങളും സ്ഥാനമാനങ്ങളും നേടുമ്പോൾ ഉടലെടുക്കുന്ന വെറുപ്പാണ് പലരെയും കാർന്നുതിന്നുന്ന അർബുദം. അങ്ങനെയുള്ള വ്യക്തികളെയാണ് ഗൗതം ബുദ്ധൻ "എരിയുന്ന കനൽ വഹിക്കുന്നവരെന്ന് വിശേഷിപ്പിക്കുന്നത്".\nആധുനിക മനുഷ്യർ ശാസ്ത്രീയമായി തെളിയിച്ചതുപോലെ പ്രകൃതിയോടിണങ്ങി ജീവിച്ചിരുന്ന ആദിമ മനുഷ്യരും വിശ്വസിച്ചിരുന്നത് മനുഷ്യരും മൃഗങ്ങളുടെ വംശത്തിൽ പെടുന്ന പ്രത്യേകതരം ഇരുകാലികൾ മാത്രമായിട്ടാണ്. എന്നാൽ മൃഗങ്ങളെക്കാൾ വ്യത്യസ്‌തമായി മനുഷ്യ മനസ്സിനുള്ളിൽ നന്മതിന്മകളുടെ നിരന്തരമായ മത്സരം അരങ്ങേറുന്നുണ്ട്. അതെ മത്സരങ്ങളുടെ ജയപരാജങ്ങളുടെ പ്രതിഫലനം മാത്രമാണ് അവരുടെ ബാഹ്യപ്രവർത്തനങ്ങൾ. എല്ലാ മനുഷ്യമനസ്സുകളിലും രണ്ടു വേറിട്ട ചിന്തകൾ ഉടലെടുക്കുന്നു ഒന്ന് പരസ്പര സ്നേഹത്തിന്റെയും കരുതലിന്റെയും സമഭാവനയുടെയും ചിന്തകളും രണ്ടാമതായി പേടിയുടെയും സ്വാർത്ഥതയുടെയും വെറുപ്പിന്റെയും ചിന്തകൾ. ശാരീരിക ബലത്തിന് ഭക്ഷണം ഊർജ്ജമാവുന്നപോലെ മാനസിക മത്സരത്തിനും ഊർജ്ജമാവശ്യമാണ്, അതെ ഊർജ്ജം ലഭിക്കുന്നത് ഓരോരുത്തരുടെയും ചുറ്റുപാടുകളിൽ നിന്നും സൗഹൃദബന്ധങ്ങളിൽ നിന്നുമാണ്. മനസ്സിൽ മത്സരിക്കുന്ന ഇരുചിന്തകളെയും സമയോചിതമായി പരിരക്ഷിക്കുകയോ ശമിപ്പിക്കുകയോ ചെയ്യാതിരിക്കുമ്പോൾ മാത്രമാണ് മനുഷ്യത്വം നശിച്ച് മൃഗമായി ജീവിച്ചു തീരുന്നത്. എന്നാൽ അകാരണമായി മനുഷ്യമനസ്സിൽ കുടികൊള്ളുന്ന വെറുപ്പിനെ ശമിപ്പിക്കുവാനും തിരുത്തുവാനും ധാരാളം വഴികൾ ഓരോരുത്തരുടെയും മുന്നിലുമുണ്ട്.\n(1) എല്ലാ മനുഷ്യരും വ്യതിരസ്‌ഥരാണ്, അതിനാൽ തന്നെ ചിന്തകളും പ്രവർത്തനശൈലിയും വേറിട്ടതാണ്.\nലോകത്തിൽ രൂപസാദൃശ്യമുള്ള ഏഴ് പേരുണ്ടെന്നത് പഴമൊഴിയാണെങ്കിലും ചില അവസരങ്ങളിൽ ഒരേ രൂപസാദൃശ്യമുള്ള വ്യക്തികളെ കാണുവാൻ സാധിക്കും. എന്നാൽ ചിന്തയിലും വാക്കിലും പ്രവർത്തനത്തിലും രൂപത്തിലും ഒരേപോലെ മറ്റൊരാൾ ലോകത്തിലില്ല എന്നത് പരമാർത്ഥമാണ്. പ്രപഞ്ചത്തിൽ ജീവിക്കുന്ന മനുഷ്യർ മഹാത്ഭുതമായി മാറുന്നത് ഈ പ്രതിഭാസത്തിലൂടെയാണ്, നിലവിൽ ജീവിച്ചിരിക്കുന്ന ഏകദേശം 8 ബില്യൺ മനുഷ്യരിലും മണ്മറഞ്ഞ പോയ അനേക ബില്യൺ മനുഷ്യരിലും എല്ലാ അർത്ഥത്തിലും ഒരേപോലെയുള്ള വ്യക്തികൾ ഉണ്ടായിരുന്നില്ല, നിലവിൽ ജീവിച്ചിരിപ്പുമില്ല. എല്ലാ വ്യക്തികളും വേറിട്ട് ചിന്തിക്കുവാനും പ്രവർത്തിക്കുവാനും വ്യത്യസ്തമായ ജീവിതശൈലി പുലർത്തുവാൻ വേണ്ടി മാത്രം ജന്മം പൂണ്ടവരാണ്. വിചിത്രമെങ്കിലും പച്ചയായ സത്യം പ്രപഞ്ചത്തിന്റെ മഹാരഹസ്യങ്ങളിൽ ഒന്ന് മാത്രമാണ്. വ്യക്തികളുടെ പ്രതീക്ഷയ്‌ക്കൊത്ത് മറ്റുള്ളവർ ജീവിക്കുവാനാവത്തത് അവർ വ്യതിരസ്‌ഥരായത് കൊണ്ട് മാത്രമാണ്. മനോഹരമായ പ്രപഞ്ചത്തിന്റെ മഹിമയാണ് വ്യതിരസ്‌ഥത, അതിനെ അംഗീകരിക്കുകയും ഉൾക്കൊള്ളുകയും ചെയ്യുമ്പോൾ തന്നെപ്പോലെ രൂപസാദൃശ്യമുള്ള മറ്റൊരാളെ അകാരണമായി വെറുക്കേണ്ട ആവശ്യകത ഉണ്ടാവുന്നില്ല.\n(2) മനുഷ്യരിലെ വ്യതിരസ്‌ഥത മാനവരാശിയുടെ നിലനിൽപ്പിന് അത്യന്താപേക്ഷിതമാണ് - അനിശ്ചിതങ്ങളും വെല്ലുവിളികളും നിറഞ്ഞ ലോകത്തിൽ മാനവരാശിക്ക് അതിജീവിക്കുവാൻ നിരവധി തന്ത്രങ്ങളാവശ്യമാണ്. അതിലേയ്ക്ക് ലോകത്തിലുള്ള എല്ലാ വ്യതിരസ്‌ഥരായ മനുഷ്യരുടെയും സഹകരിച്ചുള്ള പ്രവർത്തനവും അനിവാര്യമാണ്. എല്ലാ പദ്ധതികളും ആശയ സമന്യുയത്തിലൂടെ രൂപീകൃതമാവുന്നെങ്കിലും എപ്പോഴും വിജയിക്കണമെന്നില്ല, അതിനാൽ കരുതലിനായി മറ്റനേകം പദ്ധതികൾ ആവശ്യമാണ്. വ്യതിരസ്‌ഥരായ വ്യക്തികളുണ്ടെങ്കിൽ മാത്രമേ വേറിട്ട് ചിന്തിക്കുകയും വേറിട്ട പദ്ധതികൾക്ക് രൂപം നൽകുവാൻ സാധിക്കുകയുള്ളു.\n(3) വേറിട്ട് ചിന്തിക്കുന്നവരും പ്രവർത്തിക്കുന്നവരും എതിരഭിപ്രായം പറയുന്നവരല്ല മറിച്ച് മറ്റൊരഭിപ്രായം പറയുന്നവർ മാത്രമാണ്. ഭൂരിഭാഗം മനുഷ്യരും ചോദ്യങ്ങൾ ഇഷ്ടപ്പെടുന്നവരല്ല, അതിനാൽ തന്നെ വേറിട്ട് ചിന്തിക്കുന്നവരെയും പ്രവർത്തിക്കുന്നവരെയും ഉൾക്കൊള്ളുവാൻ മടിയാണ്. എന്നാൽ ചോദ്യങ്ങളിലൂടെയാണ് കാണുന്നതും കാണപ്പെടാത്തതുമായ പല പഴുതുകളും അടയുന്നതും ഏറ്റവും മേന്മയായ പ്രവർത്തനങ്ങൾ പൊതുസമൂഹത്തിനായി കാഴ്ചവയ്ക്കുവാൻ സാധിക്കുന്നത്. രാജാവ് നഗ്നനാണെങ്കിൽ ആരെങ്കിലുമൊരാൾ ചൂണ്ടിക്കാണിക്കണം, അപ്പോൾ രാജാവ് തന്റെ നഗ്നത മറയ്ക്കും.\n(4) ലോകത്തിലൊരാളും പരിപൂർണ്ണരല്ല, എല്ലാം തികഞ്ഞവർ ലോകത്തിലാരും തന്നെയില്ല, എല്ലാവരിലും അധികമായുള്ളത് അപൂർണ്ണതകളാണ്. കായികശേഷിയുള്ളവർ ബുദ്ധിശക്തിയിൽ പൂർണ്ണരായിരിക്കില്ല, സമ്പന്നർ മനസമാധാനം തേടുന്നവരായിരിക്കും, ദരിദ്രർക്ക് ആവശ്യങ്ങളേറെയാണ്, അധികാരമുള്ളവർക്ക് വിശ്വസ്തതയുള്ളവരുടെ കുറവുണ്ടാകും. പ്രപഞ്ചത്തിലുള്ളവയെല്ലാം സൂഷ്മദൃഷ്ടിയിൽ അപൂർണമാണെന്ന് തിരിച്ചറിയുവാൻ സാധിക്കും. അതിനാൽ തന്നെ എല്ലാ അർത്ഥത്തിലും അപൂർണ്ണരായ സഹജീവികളോട് വെറുപ്പ് പുലർത്തുന്നവർക്ക് ഒരർത്ഥത്തിലും പ്രയോജനപ്പെടു ന്നുമില്ല അതിനാൽ തന്നെ ന്യായീകരിക്കുവാനും സാധിക്കില്ല .\n(5) വ്യക്തികളിൽ വെറുപ്പിന്റെ ഉറവിടം അറിവില്ലായ്മയാണ്. ലോകത്തിൽ അറിവിനേക്കാൾ അധികമായുള്ളതും അറിവില്ലായ്മയാണ്. അതിനാൽ വ്യക്തികളിലും അധികമായുള്ളതും കുറവുകൾ മാത്രമാണ്. ജീവിതത്തിന്റെ എല്ലാ അവസ്ഥകളിലും സ്വാഭാവികമായും കുറവുകളുള്ള വ്യക്തികൾ മറ്റുള്ളവരുടെ കുറവുകളെയോർത്ത് വെറുപ്പ് ഉളവാക്കുന്നത് അർഥശൂന്യമാണ്. മുന്നിലുള്ള ഏതൊരു വസ്തുതകളെയും ഇഴകീറി പരിശോധിച്ചാൽ പ്രഥമദൃഷ്ടിയിൽ കാണപ്പെടാത്ത ധാരാളം ശരികളും തെറ്റുകളും കാണുവാൻ സാധിക്കും. അപ്പോൾ പലരോടുമുള്ള വെറുപ്പിൽ കഴമ്പില്ലായിരുന്നു എന്ന് എളുപ്പത്തിൽ തിരിച്ചറിയുവാൻ സാധിക്കും, ബാഹ്യസമ്മർദ്ദമില്ലാതെ സ്വയം തിരുത്തുവാൻ സാധിക്കും.\n(6) വെറുപ്പെന്ന വാക്ക് തന്നെ വെറുപ്പുളവാക്കുന്നവയാണെന്ന് തിരിച്ചറിഞ്ഞ് ഒഴിവാക്കണം. മാനുഷിക വികാരമായതിനാൽ മറ്റുള്ളവരോട് വെറുപ്പുമായി ജീവിക്കുന്നവർ മനസ്സിലാക്കേണ്ടത് തങ്ങളെപ്പോലെ മറ്റുള്ളവർക്കും വെറുപ്പ് പുലർത്തുവാനുള്ള അവകാശമുണ്ട്. അതോടൊപ്പം മനസ്സിലാക്കേണ്ട മറ്റൊരു വസ്തുത മനുഷ്യരിലെ സ്വാഭാവികമായ വ്യതിരസ്‌ഥതയാണ് വെറുപ്പിന്റെ മൂലകാരണങ്ങൾ, അവയെല്ലാം സൃഷ്ടിച്ചിരിക്കുന്നതും മനുഷ്യന്റെ ഭൂമിയിലെ അതിജീവനത്തിനായി മാത്രമാണ്. കുറവുകൾ അധികമുള്ളവർ തങ്ങളെത്തന്നെ ഒരുപാട് സ്നേഹിക്കുകയും ഇഷ്ടപ്പെടുകയും ചെയ്യൂമ്പോൾ തങ്ങളെക്കാളും അധിക കഴിവുകളുള്ള വ്യക്തികളെ വെറുക്കേണ്ടതിന്റെ ആവശ്യകതയെ തിരിച്ചറിയണം. വെറുപ്പിൽ നിന്നുളവാകുന്ന മറ്റെല്ലാ വികാരങ്ങളും വ്യക്തികൾക്കും സമൂഹത്തിനും ഗുണത്തേക്കാളേറെ ദോഷം വരുത്തുന്നതാണെങ്കിൽ ഇനിയും എരിയുന്ന കനലുകളെ അനാവശ്യമായി കൈകുമ്പിളിനുള്ളിൽ മുറുകെ പിടിക്കേണ്ടതിന്റെ ആവശ്യകതയെക്കുറിച്ച് പലയാവർത്തി ചിന്തിക്കണം, സമയോചിതമായി തിരുത്തണം, ജീവിതത്തിൽ നിന്നും എന്നന്നേയ്ക്കുമായി ഒഴിവാക്കണം.


നാട്ടുകാർ ചുറ്റുംകൂടി കന്യകാത്വ പരിശോധന, അതും ആദ്യരാത്രിയിൽ - Oneindia Malayalam\nPublished : January 23, 2018, 02:31\nവ്യത്യസ്ഥതയാണ് നമ്മുടെ രാജ്യത്തിന്റെ ഭംഗി. വ്യത്യസ്ഥത നിലനിര്‍ത്തി തന്നെ രാജ്യം മുന്നോട്ട് പോകുകയും ചെയ്യുന്നു. പക്ഷേ, വിദ്യാഭ്യാസപരമായി പുതിയ തലമുറ ഏറെ മുന്നേറിയപ്പോള് പഴയ ആചാരങ്ങള് പലതും നാണം കെടുത്തുന്നതായി. അങ്ങനെ അശ്ലീലം നിറഞ്ഞ പല ആചാരങ്ങളും ഒഴിവാക്കപ്പെട്ടു. പക്ഷേ, എല്ലാ മോശം ആചാരങ്ങളും ഒഴിവാക്കപ്പെട്ടിട്ടില്ല. അത്തരത്തിലൊന്നാണ് കന്യകാത്വ പരിശോധന. വിവാഹിതയായ യുവതി കന്യകയാണോ എന്ന് പരിശോധിക്കുന്നതാണ് രീതി. കന്യകയല്ല എന്ന് ബോധ്യപ്പെട്ടാല് ആ വിവാഹം അസാധുവാക്കപ്പെടും. വിചിത്രമായ ആചാരം ഏറെ പ്രതിഷേധത്തിനിടയാക്കിയിരിക്കുകയാണിപ്പോള്. മഹാരാഷ്ട്രയിലെ പൂനെയില് കഴിഞ്ഞ ദിവസം വിവാഹ വീട്ടില് സംഘര്‍ഷമുണ്ടായി. ഏറെകാലമായി കഞ്ചര്‍ഭട്ട് സമുദായത്തിനിടയില് നിലനില്‍ക്കുന്ന സമ്പ്രദായം ചോദ്യം ചെയ്തതാണ് പ്രശ്‌നം. പതിവ് പോലെ വിവാഹത്തിനെത്തിയ വിദ്യാസമ്പന്നരായ യുവാക്കളെ സമുദായത്തിലെ ഒരുകൂട്ടം ആളുകള് സംഘം ചേര്‍ന്ന് മര്‍ദ്ദിച്ച് അവശരാക്കുകയായിരുന്നു.പൂനെയിലെ പിമ്പ്രിക്കടുത്ത ഭാട്ട് നഗറിലാണ് സംഭവം. രാത്രി കല്യാണമായിരുന്നു. ഒമ്പതു മണിയോടെ വിവാഹത്തിന്റെ ചടങ്ങുകളെല്ലാം കഴിഞ്ഞു. പക്ഷേ, സമുദായത്തിലെ ഒരുകൂട്ടം ആളുകള് മടങ്ങിയില്ല.\nmarriage വിവാഹം virginity കന്യകാത്വം maharashtra


പെട്ടിമുടിയിൽ സർക്കാരിന്റെ സമഗ്ര പാക്കേജ് എല്ലാവർക്കും വീട് - India Vision Media\nനേരത്തെ പ്രഖ്യാപിച്ച അഞ്ച് ലക്ഷം രൂപ ധനസഹായത്തിന് പുറമെയാണ് വീട് വച്ച് നൽകുന്നതെന്നും മുഖ്യമന്ത്രി ചോദ്യത്തിന് മറുപടിയായി പറഞ്ഞു\nമൂന്നാർ :പെട്ടിമുടിയിലെത് വൻ ദുരന്തമെന്നു മുഖ്യമന്ത്രി പിണറായി വിജയൻ ദുരന്തത്തിൽ പെട്ട ആളുകളെ സർക്കാർ പുനരധിവസിപ്പിക്കും പെട്ടിമുടിയിലെ ദുരന്ത മേഖല സന്ദർശിച്ച ശേഷം മൂന്നാർ ടി കൊണ്ടിയിൽ മാധ്യമ പ്രവർത്തകരോട് സംസാരിക്കുകയായിരുന്നു മുഖ്യമന്ത്രി രാജമലയിൽ മണ്ണിടിഞ്ഞ് അപകടത്തിൽ രക്ഷപ്പെട്ടവർക്കുള്ള പുനരധിവാസ പാക്കേജ് സംസ്ഥാനം പ്രഖ്യാപിച്ചു. കവളപ്പാറയിലേതിന് സമാനമായി പെട്ടിമുടിയിലെ എല്ലാ കുടുംബങ്ങളെയും പുനരധിവസിപ്പിക്കും. കണ്ണൻ ദേവൻ കമ്പനി സഹായിക്കുമെന്ന് പ്രതീക്ഷിക്കുന്നു. വീട് നിർമ്മിക്കാനുള്ള സഹായവും സ്ഥലവും ആവശ്യമാണ്. അതിൽ കമ്പനിക്ക് സാധ്യമായത് ചെയ്യണമെന്ന് കമ്പനിയോട് ആവശ്യപ്പെട്ടു.\nകുട്ടികളുടെ വിദ്യാഭ്യാസം തുടർന്ന് നടക്കണം. പ്ലസ് ടു കഴിഞ്ഞ വിദ്യാർത്ഥികളുണ്ട്. ബിരുദ പഠനം നടക്കേണ്ടതുണ്ട്. അവർക്ക് വിദ്യാഭ്യാസത്തിന് വേണ്ട സഹായം പ്രത്യേകമായി പരിഗണിച്ച് നടപ്പിലാക്കും. കമ്പനിയുടെ ഭാഗത്ത് നിന്ന് കുറച്ച് നടപടികൾ കൂടി വേണം. അപകടം നടന്ന സ്ഥലത്തോട് ചേർന്ന് താമസിക്കുന്നവർക്ക് ഈ ദിവസങ്ങളിൽ തൊഴിൽ നഷ്ടപ്പെട്ടു. അക്കാര്യം കമ്പനി പരിഗണിക്കണം.\nതൊഴിലാളികളെ മാറ്റിത്താമസിപ്പിച്ച ലയങ്ങളുടെ അറ്റകുറ്റപ്പണി നടത്തണം. ലയങ്ങളുടെ കാര്യത്തിൽ സർക്കാർ ഗൗരവമായി ചർച്ച നടത്തും. ഇടമലക്കുടിയിലേക്കുള്ള റോഡ് മെച്ചപ്പെടുത്തും. ഇക്കാര്യം നേരത്തെ തന്നെ സർക്കാരിന്റെ പരിഗണനയിലുള്ളതാണ്. എന്താണ് ചെയ്യേണ്ടതെന്ന് ഗൗരവമായി ആലോചിക്കുമെന്നും മുഖ്യമന്ത്രി പറഞ്ഞു. നേരത്തെ പ്രഖ്യാപിച്ച അഞ്ച് ലക്ഷം രൂപ ധനസഹായത്തിന് പുറമെയാണ് വീട് വച്ച് നൽകുന്നതെന്നും മുഖ്യമന്ത്രി ചോദ്യത്തിന് മറുപടിയായി പറഞ്ഞു.അപകടം എല്ലാവരെയും നടുക്കിയതാണെന്ന് ഗവർണർ ആരിഫ് മുഹമ്മദ് ഖാൻ പറഞ്ഞു. മരണങ്ങളിൽ അദ്ദേഹം അനുശോചനം രേഖപ്പെടുത്തി. രാഷ്ട്രപതി വിളിച്ചിരുന്നു, അദ്ദേഹത്തോട് അപകടത്തെ കുറിച്ച് വിശദീകരിച്ചു. അപകടത്തിൽ രക്ഷപ്പെട്ടവർക്ക് മുന്നോട്ട് ജീവിക്കാനുള്ള ധൈര്യം ലഭിക്കട്ടെയെന്നും ഗവർണർ പറഞ്ഞു.\nBREAKING NEWS …മുഖ്യമന്ത്രിയെയും ഗവര്ണരെയും വഴിയിൽ തടഞ്ഞു മുന്നാറിൽ ഗോമതിയുടെ പ്രതിക്ഷേധം … വീഡിയോ


കുട്ടിക്ക് ജന്മനാ ഹൃദയ-ശ്വാസകോശ പ്രശ്‌നങ്ങളുണ്ടായിരുന്നു ; രക്ഷപ്പെടുത്താന് പരമാവധി ശ്രമിച്ചിരുന്നത - Samakalika Malayalam\nകുട്ടിക്ക് ജന്മനാ ഹൃദയ-ശ്വാസകോശ പ്രശ്‌നങ്ങളുണ്ടായിരുന്നു ; രക്ഷപ്പെടുത്താന് പരമാവധി ശ്രമിച്ചിരുന്നതായി മന്ത്രി ശൈലജ\nBy സമകാലികമലയാളം ഡെസ്‌ക് | Published: 24th April 2020 10:43 AM |\nLast Updated: 24th April 2020 10:43 AM | A+A A- |\nതിരുവനന്തപുരം : കോഴിക്കോട് കോവിഡ് ബാധിച്ച് മരിച്ച നാലുമാസം പ്രായമുള്ള കുട്ടിക്ക് ജന്മനാ ഹൃദയ-ശ്വാസകോശ സംബന്ധമായ പ്രശനങ്ങളുണ്ടായിരുന്നതായി ആരോഗ്യമന്ത്രി കെ കെ ശൈലജ. കുട്ടിയുടെ ജീവന് രക്ഷിക്കാന് പരമാവധി ശ്രമിച്ചിരുന്നു. ഹൈ റിസ്‌കിലായിരുന്നു കുട്ടിയുടെ അവസ്ഥ. കുട്ടിക്ക് എങ്ങിനെയാണ് കോവിഡ് പകര്‍ന്നതെന്ന് സ്ഥിരീകരിച്ചിട്ടില്ല.\nസമ്പര്‍ക്കം വഴിയാണ് കുട്ടിക്ക് രോഗം പകര്‍ന്നതെന്നാണ് പ്രാഥമിക നിഗമനം. ഇതുസംബന്ധിച്ച അന്വേഷണം നടക്കുകയാണെന്ന് മന്ത്രി പറഞ്ഞു. വളര്‍ച്ചാക്കുറവുള്ള കുട്ടിയാണ്. ഹൃദയ വാല്‍വിന് തകരാറുണ്ടായിരുന്നു. ശ്വാസതടസ്സം അടക്കമുള്ള പ്രശ്‌നങ്ങളുമുണ്ടായിരുന്നു. ഇതേത്തുടര്‍ന്ന് നടത്തിയ പരിശോധനയിലാണ് കോവിഡ് പോസിറ്റീവാണെന്ന് തെളിഞ്ഞത്.\nഇത്തരം കുട്ടികളില് വൈറസ് ബാധയുടെ നേരിയ സാന്നിധ്യം പോലും അപകടമാണ്. രോഗം പിടിപെടാനുള്ള സാധ്യതയും കൂടുതലാണ്. മരിച്ച കുട്ടിയുടെ സംസ്‌കാരം കോവിഡ് പ്രോട്ടോക്കോള് അനുസരിച്ച് നടക്കുമെന്നും മന്ത്രി അറിയിച്ചു.\nകോവിഡിന്റെ പശ്ചാത്തലത്തില് കുട്ടികളുടെയും വൃദ്ധരുടെയും കാര്യത്തില് പ്രത്യേക ജാഗ്രത പുലര്‍ത്തണം. പ്രഷര്, ഷുഗര് അടക്കമുള്ള രോഗമുള്ളവരും വയസ്സായവരും കുട്ടികളും വീട്ടില് തന്നെ തുടരണം. ഇന്ത്യയെ അപേക്ഷിച്ച് കേരളത്തില് രോഗബാധിതരുടെ എണ്ണവും മരണനിരക്കും വളരെ കുറവാണ്. ആരോഗ്യപ്രവര്‍ത്തകരുടെ അശ്രാന്ത പരിശ്രമത്തിന്റെ ഫലമാണിത്.\nഇതിന് അര്‍ത്ഥം കേരളത്തില് ആശങ്ക പൂര്‍ണമായും ഒഴിഞ്ഞുപോയി എന്നല്ല. ജാഗ്രത കര്‍ശനമായി തുടരേണ്ടതുണ്ട്. രോഗം മുക്തരായവരിലും 40 ദിവസം വരെ വൈറസ് കണ്ടു വരുന്നുണ്ട്. ഇതില് ആശങ്കപ്പെടേണ്ടതില്ലെന്നാണ് വിദഗ്ധര് സൂചിപ്പിക്കുന്നത്. കൊറോണയുടെ ആര്‍എന്‍എ ഘടകം നിലനില്‍ക്കുന്നതുകൊണ്ടാണ് പിസിആര് ടെസ്റ്റില് പോസീറ്റീവ് ആയി കാണിക്കുന്നത്. എന്നാല് വൈറസിന്റെ പ്രോട്ടീന് ഘടകം 28 ദിവസത്തിലേറെ നിലനില്‍ക്കില്ല. ഇത് നശിച്ചുപോകുന്നതിനാല് ആര്‍എന്‍എ ശരീരത്തില് മൃതമായി നിലനില്‍ക്കും.\nഅതുകൊണ്ടുതന്നെ 28 ദിവസത്തിന് ശേഷം കൊറോണ വൈറസ് മറ്റൊരാളിലേക്ക് പകര്‍ത്താനാവില്ലെന്നാണ് പഠനങ്ങള് പറയുന്നത്. ഇതുസംബന്ധിച്ച് പഠനങ്ങള് പുരോഗമിക്കുകയാണ്. പരിയാരത്ത് മരിച്ചത് മാഹി സ്വദേശിയാണ്. ഇയാള് കേരളത്തില് ചികില്‍സ തേടിയെന്നേയുള്ളൂ. കോട്ടയത്ത് 62 കാരിയുടെ പരിശോധനാഫലം 22-മത്തെ ടെസ്റ്റില് നെഗറ്റീവ് ആയത് ഏറെ ആശ്വാസകരമാണെന്നും ആരോഗ്യമന്ത്രി പറഞ്ഞു.\nകോവിഡ് മന്ത്രി കെ കെ ശൈലജ വൈറസ് ജാഗ്രത


മോര്‍ച്ചറി വാന് നിഷേധിച്ചു മധ്യപ്രദേശില് പോസ്റ്റുമോര്‍ട്ടത്തിന് അമ്മയുടെ മൃതദേഹവുമായി മകന് ബൈക്കില് – Prathipaksham\nമോര്‍ച്ചറി വാന് നിഷേധിച്ചു മധ്യപ്രദേശില് പോസ്റ്റുമോര്‍ട്ടത്തിന് അമ്മയുടെ മൃതദേഹവുമായി മകന് ബൈക്കില്\nJuly 11, 2018. 5:48 pm\nമധ്യപ്രദേശിലെ ടിക്കാംഗഢിലാണ് സംഭവം. മസ്താപൂര് വില്ലേജിലെ താമസക്കാരിയായ കുന്‍വര്‍ഭായ് ബന്‍സ്കറാണ് പാമ്പു കടിയേറ്റ് മരിച്ചത്. മൃതദേഹം പോസ്റ്റുമോര്‍ട്ടത്തിനു കൊണ്ടു പോകാന് മോര്‍ച്ചറി വാന് ലഭിക്കാന് കുടുംബാംഗങ്ങള് നല്കിയ അപേക്ഷ നിരസിക്കപ്പെട്ടു. മറ്റ് വഴികളില്ലാതെ അവരുടെ മകന് മൃതദേഹം ബൈക്കില് വെച്ചു കെട്ടി പോസ്റ്റുമോര്‍ട്ടത്തിനായി ആശുപത്രിയിലെത്തിച്ചു.\nവാര്‍ത്ത പ്രചരിച്ചതോടെ കളക്ടര് എസ്.കെ.അഹിര്‍വാര് അന്വേഷണത്തിന് ഉത്തരവിട്ടു.\n2016 ആഗസ്റ്റില് ഒറീസയിലെ കാളഹന്ദിയില് ധന മാഞ്ചി എന്ന ആദിവാസി ആംബുലന്‍സ് നിഷേധിക്കപ്പെട്ടതിനെ തുടര്‍ന്ന് ഭാര്യയുടെ മൃതദേഹവുമായി 10 കിലോ മീറ്റര് നടന്ന സംഭവത്തിന് തുല്യമാണിത്. അന്നു മുതല് ഇത്തരം നിരവധി സംഭവങ്ങള് പുറത്തു വരുന്നുമുണ്ട്.\n2016 മാര്‍ച്ചില് ഉത്തര് പ്രദേശിലെ ബാരബങ്കിയില് മോര്‍ച്ചറി വാന് നിഷേധിച്ചതിനെ തുടര്‍ന്ന് ഭിന്നശേഷിക്കാരനായ മകനും പെങ്ങളും കൂടി പിതാവിന്‍റെ ശവശരീരം റിക്ഷയില് വലിച്ചുകൊണ്ടുപോയ സംഭവമുണ്ടായി. ബീഹാറിലെ മുസാഫര്‍പൂര് ജില്ലയില് സര്‍ക്കാര് ആശുപത്രിയില് ആംബുലന് നിഷേധിക്കപ്പെട്ടതിനെ തുടര്‍ന്ന് സ്ത്രീയുടെ ശരീരം ബന്ധുക്കള് തോളിലേറ്റി പോയതും ആ മാര്‍ച്ചില് തന്നെയായിരുന്നു.\nഒറീസയില് എണ്‍പതു വയസ്സുകാരിയുടെ ശവശരീരം തുണിയില് കെട്ടി കൊണ്ടുപോയത് കഴിഞ്ഞ വര്‍ഷം ജൂലൈയിലായിരുന്നു. ആ ദിവസങ്ങളില് തന്നെയായിരുന്നു ജാര്‍ഖണ്ഡിലെ ഛത്ര ജില്ലയില് വണ്ടി നിഷേധിക്കപ്പെട്ട് ഒരാളുടെ ശവശരീരം കുടുംബാഗങ്ങള് തുണിയില് കെട്ടി കൊണ്ടുപോയത്.\nശവശരീരങ്ങള്‍ക്ക് മാന്യതയും ബഹുമാനവും കൊടുക്കണമെന്ന് ആരോഗ്യവകുപ്പിനോട് എല്ലാ സര്‍ക്കാരുകളും അഭ്യര്‍ത്ഥിച്ചിട്ടുണ്ട്. എന്നാല് ജാതീയമായും സാമ്പത്തികമായും പാവങ്ങള്‍ക്കുള്ള പരിഗണന ഇന്ത്യന് സംസ്ഥാനങ്ങളില് സമാനമായി നില നില്ക്കുന്നതിലെ രാഷ്ട്രീയം പുനഃപരിശോധിക്കേണ്ടിയിരിക്കുന്നു.\nPrevഒരു അഡൽറ്റ് സവാരി\nNextസ്വവർഗ്ഗരതി : സുപ്രീം കോടതിക്ക് തീരുമാനിക്കാമെന്ന് കേന്ദ്ര സർക്കാർ


മഴനൂലുകള് / Mazhanoolukal: ആരെയാണ് നിങ്ങള് ഈ ലോകത്ത് ഏറ്റവും കൂടുതല് സ്നേഹിക്കുന്നത്?\nPosted in Question by Dr. Prasanth Krishna\n14 comments: to “ ആരെയാണ് നിങ്ങള് ഈ ലോകത്ത് ഏറ്റവും കൂടുതല് സ്നേഹിക്കുന്നത്? ”\nSaturday, November 01, 2008 9:15:00 AM\nനിങ്ങള് പറയു ആരെയാണ് നിങ്ങള് ഈ ലോകത്ത് ഏറ്റവും കൂടുതല് സ്നേഹിക്ക്കുന്നത്?\nകേള്‍ക്കുമ്പോള് ലളിതം എന്നു തോന്നാമങ്കിലും ഉത്തരം പറയാന് ബുദ്ധിമുട്ടുള്ള ഒരു ചോദ്യമാണത്.\nഓടോ:ബ്ലോഗിന്റെ settings->Formatting എന്നിങ്ങനെ എത്തുക.അതില് Date Header Format എന്നതിനു നേരെ നിങ്ങളുടെ ബ്ലോഗിന്റെ ഡേറ്റ് ഫോര്‍മാറ്റ് YYYY-MM-DD എന്ന രീതിയിലാക്കുക.\nലുട്ടു ഒരുപാട് നന്ദി. ഞാന് കുറെ ശ്രമിച്ചുനോക്കിയതാണ് അതൊന്നു ശരിയാക്കാന്. പറ്റിയില്ല. പലരോടും ചോദിച്ചുനോക്കി നടന്നില്ല. ഇപ്പോള് എല്ലാം ശരിയായി കേട്ടോ. കാണുമ്പോള് ഈ ഉപകാരത്തിന് ലുട്ടുന് ലഡു വാങ്ങിതാരാട്ടോ. I am really Thankful for the kind help. Come to my small blog when you are getting time and expecting suggestions and comments too. Thanks once again\nSaturday, November 01, 2008 10:37:00 PM\nI love my children most...\nSunday, November 02, 2008 9:13:00 AM\nഗോപക് പറഞ്ഞതു നോക്ക്\n“I love my children most”.\nഞാന് എന്റെ കുട്ടികളെ അതില് ഞാന് എന്നാ,\nഎന്റെ കുട്ടികള് എന്നാ,വിചാരത്തിന്നല്ലെ മുന്തൂക്കം ?\nഞാന് ഈ ലോകത്ത് ഏറ്റവും കൂടുതല് സ്നേഹിക്കുന്നത് എന്നെതന്നെ!! :)\nSunday, November 02, 2008 9:51:00 AM\nഎന്നെയാണ് എനിക്കേറ്റവും ഇഷ്ടപ്പെട്ടത്, അല്ലെങ്കില് ഞാനൊരിക്കലും നല്ല പ്രവര്‍ത്തികള് ചെയ്യില്ലായിരുന്നു.\nഇതേ വരികളുമായി കുറച്ചുനാളുകള്‍ക്ക് മുമ്പ് ആരൊ പോസ്റ്റിയിരുന്നു.\nമറ്റുള്ളവര്‍ക്കുവേണ്ടി സ്വയം ഒടുങ്ങുന്ന എത്രയോ ആത്മാക്കള് നമുക്കിടയിലുണ്ട്? അവര് ഏറ്റവും കൂടുതല് സ്നേഹിക്കുന്നത് അവരെ തന്നെയോ അതൊ അവര്‍ക്കു ചുറ്റുമുള്ളവരേയോ? അപ്പോള് ഇവിടെ രണ്ടുഭാവങ്ങള് അല്ലേ സ്വാര്‍ത്ഥതയും നിസ്വാര്‍ത്ഥതയും. എന്റെത് എന്നത് സ്ഥായിയായ ഭാവമാണ്. എന്റെ പേര്, എന്റെ വീട്, എന്റെ കുട്ടികള്, എന്റെ വീട്, എന്റെ രാജ്യം, എന്റെ ലോകം എന്തിന് എന്റെ ദൈവ്വം. അപ്പോള് അത് ഒരു കാരകം ആണ്. എന്റെത് അല്ലങ്കില് ഞാന് എന്ന ഭാവം എല്ലറ്റിലും ഉണ്ട്. അത് മനുഷ്യനിലും മ്യഗംങ്ങളിലും ജീവനുള്ള എല്ലാറ്റിലും. അപ്പോള് ഞാന് എന്ന ഭാവം വിട്ട് ആര്‍ക്കും നിലനില്‍ക്കാനാവുന്നില്ല. ആ ഞാന് എന്ന ഭാവം വിട്ട് നമ്മള് ആരയാണ് സ്നേഹിക്കുന്നത്. എന്റെ അമ്മയെ, എന്റെ പ്രേയസിയെ, എന്റെ കുട്ടിയെ, എന്റെ സുഹ്യത്തിനെ അവിറ്റെ ആണ് സ്നേഹത്തിന് ഒന്നും രണ്ടും ഉണ്ടോ എന്ന് ചോദിക്കേണ്ടി വരുന്നത്. അപ്പോള് ഓരോ സ്നേഹവും ഓരോന്നാണ്. ദൈവ്വത്തിനുള്ളത് ദൈവ്വത്തിനും സീസറിനുള്ളത് സീസറിനും. അവിടെ ഏറ്റക്കുറച്ചിലുകളുണ്ടാകും. അവിടെയാണ് "ആരെയാണ് നിങ്ങള് ഈ ലോകത്ത് ഏറ്റവും കൂടുതല് സ്നേഹിക്ക്കുന്നത്?" എന്ന ചോദ്യമുയരുന്നത്.\nSunday, November 02, 2008 12:51:00 PM\nജീവിതത്തിനും നമ്മുടെ ചുറ്റുപാടുകള്‍ക്കും സ്ഥായിയായ ഒരു ഭാവമില്ലാത്തതുപോലെ, നമ്മുടെ സ്നേഹത്തിന്റെ റാ‍ങ്കിംങ്ങും മാറി മറിഞ്ഞു നില്‍ക്കും. ഇന്‍ഡക്സ് പോലെ.\nഏറ്റവും കൂടുതല് സ്വയം സ്നേഹിക്കുന്നവന്, ചിലപ്പോള് സ്വയം ഏറ്റവും നികൃഷ്ടമായി നോക്കിക്കാണുന്നതു കാണാം. ആ സമയത്തെങ്കിലും അവന് മറ്റൊരാളെ കൂടുതല് സ്നേഹിച്ചിരിക്കും.\nഞാന് എന്നെയാണ് കൂടുതല് സ്നേഹിക്കേന്ടതെന്നെല്ലാം പറയാന് പറ്റും, ബുദ്ധി ഉപയോഗിച്ച്, മനസ്സ് അപ്പോഴും നമ്മുടെ കൈപ്പിടിയില് ഒതുങ്ങാതെ അക്കരപ്പച്ചകള് തേടിപ്പോകും.\nFirst Person --"I"\nഎന്ന ആർക്കും തിരുത്താനാവാത്ത വ്യാകരണം പോലെ, എനിയ്ക്ക് ഏറ്റവും പ്രിയമായിട്ടുള്ളത് എന്നെത്തന്നെയാണ്. ഭാര്യയും മക്കളും ആണെന്നു പയുന്നതിൽപോലും എനിയ്ക്കുവേണ്ടി എന്ന കാര്യം ഒളിഞ്ഞിരിക്കുന്നുണ്ടാവും. എന്റേതെന്ന ബോധം വെടിഞ്ഞ ചിലർക്ക് ഈ ലോകം തന്നെ ഞാൻ ആയിക്കാണാൻ കഴിയും, അവരെയാണ് പണ്ടുള്ളവർ 'ഋഷി' എന്നെല്ലാം വിളിച്ചിരുന്നത്. ആ അവസ്ഥയിൽ എത്തുന്നവർക്ക്, മറ്റുള്ളവരുടെ കാര്യമാണ് എനിയ്ക്ക് ഏറ്റവും പ്രധാനം എന്നൊക്കെ പയായാൻ കഴിയും.\nഅക്കരപ്പച്ചകൾ തേടിപ്പോകുന്നത്, തികച്ചും സ്വാർത്ഥതാല്‌പര്യം തന്നെയാണ്.\nMonday, November 03, 2008 6:48:00 AM\nMonday, November 03, 2008 5:56:00 PM\nഇവിടെ വന്ന് അഭിപ്രായം അറിയിച്ച എല്ലാവര്‍ക്കും നന്ദി.\nഗോപക്, മണിക്യം, കുഞ്ഞന്,\nഉത്തരം ഓരോരുത്തര്‍ക്കും ഓരോ വിധത്തിലാകും. ഓരോരുത്തരുടെ വ്യക്തിത്വമനുസരിച്ച്. പ്രത്യക്ഷമായോ പരോക്ഷമായോ എല്ലാവരും സ്വര്‍ത്ഥരാണ്.അപ്പോള് ഉത്തരവും അതുതന്നെ ആകും. നിനക്ക് അല്ലങ്കില് നീ എന്ന് പറഞ്ഞ് നാം ഒരു വിരല് ചൂണ്ടുമ്പോഴും നാം അറിയാതെ മൂന്നുവിരലുകള് ഞാന് അല്ലങ്കില് എന്റെത് എന്ന അര്‍ത്ഥത്തില് നമുക്കുനേരെ തന്നെ ആയിരിക്കും. അപ്പോള് എല്ലാം നമുക്കുതന്നെ എന്നര്‍ത്ഥം. അതാവും തത്വമസി എന്നതിന്റെ ഒരു അര്‍ത്ഥം എന്നു ചിന്തിക്കേണ്ടിയിരിക്കുന്നു.\nശരിയാണ്, നമുക്കുചുറ്റും ഒന്നിനും സ്ഥായിയായ ഒരു ഭാവമില്ല. എല്ലാം എപ്പോഴും മാറികൊണ്ടിരിക്കുന്നു. അപ്പോള് സ്നേഹത്തിനും സ്ഥായിയായ് ഒരു സ്ഥാനമില്ല. നമ്മളും നമുക്കു ചുറ്റുമുള്ള എല്ലാം ഇങ്ങനെ മാറികൊണ്ടേയിരിക്കും. ഋതുക്കള് മാറുമ്പോലെ. ഇന്നു നാം ഏറ്റവും കൂടുതല് സ്നേഹിക്കുന്നവര് നാളെ നമ്മളാല് ഏറ്റവും കൂടുതല് വെറുക്കപ്പെടുന്നവരാകാം. ഇന്ന് ഏറ്റവും കൂടുതല് സ്നേഹിക്കുന്ന മക്കള് നാളെ സ്വന്തം ശത്രു ആയി എന്നു വരാം. രണ്ടു വ്യക്തികളെ ഒരേപോലെ സ്നേഹിക്കാനും കഴിയില്ല. അഛ്ചന് അല്ലങ്കില് അമ്മക്ക് എല്ലാ മക്കളേയും ഒരേപോലെ സ്നേഹിക്കാന് കഴിയുമോ? ഒരു ഇത്തിരി ഏറ്റകുറച്ചിലുണ്ടാകില്ലേ? സ്വയം ഏറ്റവും കൂടുതല് സ്നേഹിക്കുന്നവരും ജീവിതത്തില് ഒരിക്കലങ്കിലും സ്വയം വെറുപ്പു തോന്നിയിട്ടുണ്ടാവില്ലേ? അപ്പോള് അവന് ചുറ്റുമുള്ളപലരേയും സ്നേഹിക്കുന്നുണ്ടാവില്ലേ? മക്കളെ ഓര്‍ത്ത്, അല്ലങ്കില് തന്നെ ആശ്രയിച്ചുകഴിയുന്നവരെ ഓര്‍ത്ത് ആത്മഹത്യയില് നിന്നു പിന്തിരിയുന്നവരില്ലേ? ആണ്‍കുട്ടികള്‍ക്ക് അമ്മയോടും, പെണ്‍കുട്ടികള്‍ക്ക് അഛ്ചനോടും അതുപോലെ തിരിച്ചും ഒരു അല്പം സ്നേഹം കൂടുതലുണ്ടാകില്ലേ? ശാസ്ത്രവും അത് തെളിയിച്ചതാണ്.\nഅപ്പോള് സുല് പറഞ്ഞപോലെ സ്നേഹത്തിനു റങ്കിംങ് ഉണ്ട്. എത്ര ഇല്ല എന്ന് ഉറക്കെ പറഞ്ഞാലും അത് ഇല്ലാതാകുന്നില്ല. അതുപോലെ ആ റങ്കിംങ് കാലാകാലം മാറുകയും ചെയ്യും.\n"ഞാന് ഈ ലോകത്ത് ഏറ്റവും കൂടുതല് സ്നേഹിക്കുന്നത്..\nഞാന് മാത്രമല്ല കൃഷ്ണനും മറ്റുള്ളവരും ഏറ്റവുമധികം സ്നേഹിക്കുന്നത് അവനവനെത്തന്നെയാണ് ...അതുകഴിഞ്ഞേ വരൂ..മറ്റാരും...പലരും ജാള്യത കൊണ്ട് ആ സത്യം പറയാറില്ലെന്ന് മാത്രം.."


പടിപടിയായി ചുവടുവച്ച് ചരിത്രത്തിലേയ്ക്ക് | Ranji Trophy| Ranji Trophy 2016-17| Gujrat\nപടിപടിയായി ചുവടുവച്ച് ചരിത്രത്തിലേയ്ക്ക്\nJan 14, 2017, 05:29 PM IST\nരഞ്ജി ട്രോഫിയിൽ ഒരൊറ്റ ദിവസത്തെ അത്ഭുതമല്ല ഗുജറാത്ത്ണ പടിപടിയായി ഉയര്‍ന്നുവന്നാണ് അവർ കിരീടത്തില് മുത്തമിട്ടത്.\nഗുജറാത്തും മുംബൈയും രഞ്ജി ട്രോഫി ഫൈനലില് ഏറ്റുമുട്ടാന് ഇറങ്ങിയപ്പോള് മലയോട് എതിരിടാന് വന്ന പുല്‍ക്കൊടിയോടായിരുന്നു ഉപമ. 41 രഞ്ജി കിരീടങ്ങളുണ്ട് മുംബൈയുടെ ക്രെഡിറ്റില്. ഗുജറാത്താവട്ടെ കഴിഞ്ഞ എണ്‍പത്തിരണ്ട് വര്‍ഷത്തെ രഞ്ജിയുടെ ചരിത്രത്തില് ഫൈനലിലെത്തിയത് രണ്ടേരണ്ടു തവണ മാത്രവും. ആദ്യത്തേത് 1950ല്, അറുപത്തിയാറ് വര്‍ഷം മുന്‍പ്. ഇന്ത്യ ആദ്യ ടെസ്റ്റ് വിജയം സ്വന്തമാക്കുന്നതിനും മുന്‍പ്. പോളി ഉമ്രിഗറായിരുന്നു അന്ന് നായകന്. ടീമില് ചന്തു സര്‍വാതെയും ജംഷദ് ഭായയും മാധവ്‌സിങ് ജഗ്ദാലെ, സയ്യിദ് മുഷ്താഖ് അലി എന്നിവര്.\nഎന്നാല്, ആഭ്യന്തര ക്രിക്കറ്റിലെ കഴിഞ്ഞ കുറച്ചുനാളായി അടുത്ത് നിരീക്ഷിക്കുന്നവര് പുണെ ഹോള്‍ക്കര് സ്‌റ്റേഡിയത്തില് ഒരു ചരിത്രത്തിന്റെ പിറവി മുന്‍കൂട്ടി കണ്ടിരിക്കണം. ഒരൊറ്റ ദിവസത്തെ അത്ഭുതമല്ല ഗുജറാത്ത് എന്ന് അവര്‍ക്ക് ബോധ്യമുണ്ടായിരുന്നു.\nകഴിഞ്ഞ ഏതാനും വര്‍ഷങ്ങളായി പടിപടിയായി ഉയര്‍ന്നുവന്നാണ് ഗുജറാത്ത് കിരീടത്തില് മുത്തമിട്ടത്. 2011-13 സീസണില് സയ്യിദ് മുഷ്താഖ് അലി ടിട്വന്റി കിരീടം. അതിനുശേഷം കഴിഞ്ഞ വര്‍ഷം വിജയ് ഹസാരെ ട്രോഫി. ഇപ്പോഴിതാ രഞ്ജി ട്രോഫിയും. ആദ്യ ഫൈനല് കളിച്ച് അറുപത്തിയാറ് വര്‍ഷത്തിനുശേഷമാണ് ഈ കിരീടധാരണം.\nകളിക്ക് മുന്‍പ് സകല കണക്കുകളും മുംബൈയ്ക്ക് അനുകൂലമായിരുന്നു. 41 തവണ കിരീടം ചൂടിയ മുംബൈ കലാശപ്പോരാട്ടത്തില് തോറ്റത് മൂന്ന് തവണ മാത്രമാണ്. 1991 ലായിരുന്നു അവസാനത്തെ ഫൈനല് തോല്‍വി. അതിനുശേഷം പതിനൊന്ന് തവണ കൂടി അവര് കിരീം നേടി. മുംബൈയ്ക്കുശേഷം ഏറ്റവും കൂടുതല് തവണ രഞ്ജി കിരീടം നേടിയ ടീം കര്‍ണാടകമാണ്. എട്ട് കിരീടം മാത്രമാണ് അവരുടെ സമ്പാദ്യം എന്നറിയുമ്പോഴേ ഇന്ത്യയുടെ ആഭ്യന്തര ക്രിക്കറ്റില് മുംബൈ പുലര്‍ത്തുന്ന അധീശത്വം വ്യക്തമാവൂ. 1956നും 73നും ഇടയിലുള്ള പതിനഞ്ച് വര്‍ഷം മറ്റൊരു ടീമിനും കണി കാണാന് കിട്ടിയിട്ടില്ല രഞ്ജി കിരീടം.\nകടലാസിലെ ഈ കണക്കുകളോടാണ് ഗുജറാത്തിന് ആദ്യം തന്നെ പേരാടേണ്ടിവന്നത്. എന്നാല്, ചരിത്രത്തേക്കാള് കളി മികവാണ് ഹോള്‍കര് സ്‌റ്റേഡിയത്തില് മികവ് പുലര്‍ത്തുന്നത് കണ്ടത്. മുന്‍നിര ബൗളര് ജസ്പ്രീത് ഭൂംറ ഇല്ലാതിരുന്നിട്ടും രണ്ട് ഇന്നിങ്‌സിലും അവര്‍ക്ക് മുംബൈയ്‌ക്കെതിരെ മേല്‍ക്കൈ നേടാന് കഴിഞ്ഞു. ഒന്നാമിന്നിങ്‌സില് ആര്.പി.സിങ്ങും ചിന്തന് ഗജയും റുജുല് ഭട്ടും തിളങ്ങിയപ്പോള് ബാറ്റിങ്ങില് പാര്‍ഥിവും (90) ജുനേജയും (77) ഭാര്‍ഗവ് മേരായിയും (45) മികവു കാട്ടി.\nഅഭിഷേക് നായര് തകര്‍ത്താടിയ രണ്ടാമിന്നിങ്‌സില് മുംബൈയെ നാലാം ദിനം തന്നെ വരുതിയില് നിര്‍ത്തിയത് 39 ഓവറില് ആറു വിക്കറ്റ് വീഴ്ത്തിയ ഗജയാണ്. അവസാന ദിവസം കിടയറ്റ ഒരു സെഞ്ചുറിയിലൂടെ പാര്‍ഥിവ് ചരിത്രം പൂര്‍ത്തിയാക്കുകയും ചെയ്തു.\nഗുജറാത്തിന്റെ ഈ മുന്നേറ്റത്തില് ബാറ്റ്‌സ്മാന്മാര് വഹിച്ച പങ്ക് ചെറുതല്ല. ഈ സീസണിലെ ഏറ്റവും വലിയ റണ്‍വേട്ടക്കാരന് ഗുജറാത്തിന്റെ പ്രിയങ്ക് കിരിത് പഞ്ചലാണ്. പത്ത് മത്സരങ്ങളില് നിന്ന് 1319 റണ്‍സാണ് പഞ്ചല് നേടിയത്. അഞ്ച് സെഞ്ചുറിയും നാല് അര്‍ധസെഞ്ചുറിയും അടങ്ങുന്നതാണ് ഈ ഇന്നിങ്‌സ്. ബെലഗാവിയില് പഞ്ചാബിനെതിരെ പുറത്താകാതെ നേടിയ 314 റണ്‍സാണ് ഏറ്റവും ഉയര്‍ന്ന സ്‌കോര്. ഹുബ്ലിയില് മുംബൈയ്‌ക്കെതിരെ 232 റണ്‍സും നേടിയിരുന്നു പഞ്ചല്. റണ്‍വേട്ടക്കാരില് മുന്‍നിരയിലുള്ള മറ്റൊരു താരം ആറാം സ്ഥാനത്തുള്ള സമിത് ഗോഹലാണ്. പത്ത് മത്സരങ്ങളില് നിന്നായി 914 റണ്‍സാണ് സമിത് നേടിയത്. രണ്ട് സഞ്ചുറിയുണ്ട് ക്രെഡിറ്റില്. ജയ്പുരില് ഒഡിഷയ്‌ക്കെതിരെ പുറത്താകാതെ നേടിയ 359 റണ്‍സാണ് ഏറ്റവും ഉയര്‍ന്ന സ്‌കോര്.\nക്യാപ്റ്റന് പാര്‍ഥിവ് പട്ടേല് (763), മന്‍പ്രീത് ജുനേജ (759) എന്നിവരാണ് ബാറ്റിങ്ങില് തിളങ്ങിയ മറ്റ് ഗുജറാത്ത് താരങ്ങള്.\nഗുജറാത്തിലെ രണ്ടു നിയമസഭാ സീറ്റിൽക്കൂടി ഉപതിരഞ്ഞെടുപ്പ്\nതുടര്‍ച്ചയായ രണ്ടാം തവണയും രഞ്ജി കിരീടത്തില് മുത്തമിട്ട് വിദര്‍ഭ


കുരുക്കില് വീര്‍പ്പുമുട്ടി വൈറ്റില ജംഗ്ഷന് :: Janmabhumi Daily\nWednesday2November 2011 10:48 pm IST\nമരട്: വികസനം പടിവാതിക്കല് നില്‍ക്കുന്ന വൈറ്റില ജംഗ്ഷന് സിഗ്നല് കുരുക്കില് വീര്‍പ്പുമുട്ടുന്നു. കേരളത്തിലെ തന്നെ ഏറ്റവും വലിയ ജംഗ്ഷനുകളിലൊന്നായ വൈറ്റിലയിലെ ഗതാഗത നിയന്ത്രണത്തിലെ അശാസ്ത്രീയതയാണ് ഇതുവഴിയുള്ള വാഹനങ്ങള്‍ക്ക് പ്രതിസന്ധി സൃഷ്ടിക്കുന്നത്. ഏറ്റവും പുതിയ സെന്‍സസ് അനുസരിച്ച് ഒന്നരലക്ഷത്തോളം വാഹനങ്ങള് പ്രതിദിനം വൈറ്റില വഴി വിവിധ ഭാഗങ്ങളിലേക്ക് കടന്നുപോകുന്നുണ്ട്. എന്നാല് ഇത് ശാസ്ത്രീയമായി നിയന്ത്രിക്കുന്നതിനുള്ള സംവിധാനങ്ങള് ഇവിടെ അപര്യാപ്തമാണ്.\nബൈപ്പാസ് വഴി തെക്കുനിന്നും, വടക്കുനിന്നും വരുന്ന വാഹനങ്ങള് ജംഗ്ഷനിലെ സിഗ്നല് കുരുക്കില്‍പ്പെട്ട് നട്ടംതിരിയുന്ന അവസ്ഥയിലാണ്. ഇന്ധനനഷ്ടവും സമയനഷ്ടവും വാഹനയാത്രികരെ വീര്‍പ്പുമുട്ടിക്കുന്ന സ്ഥിതിയിലാണെത്തിച്ചിരിക്കുന്നത്. ഫ്ലൈ ഓവറോ അണ്ടര് പാസോ ഇല്ലാത്തതാണ് ഗതാഗതക്കുരുക്കിന് മുഖ്യകാരണമായി ചൂണ്ടിക്കാണിക്കപ്പെടുന്നത്. ഇതിന് പുറമെ മൊബിലിറ്റി ഹബ്ബിന്റെ പ്രവര്‍ത്തനം കൂടി ആരംഭിച്ചതോടെ വലിയ വാഹനങ്ങള്‍ക്ക് ജംഗ്ഷന്റെ വടക്കുവശത്തുകൂടി റോഡ് മുറിച്ചുകടന്നുവേണം അങ്ങോട്ടെത്തിച്ചേരാന്. ഇതാവട്ടെ ഗതാഗത തടസ്സവും അപകടഭീഷണിയും വര്‍ദ്ധിപ്പിച്ചിരിക്കുകയാണ്.\nകാല്‍നടക്കാരും ജംഗ്ഷനിലെ പലറോഡുകളും കുറുകെ കടക്കുവാന് പാടുപെടുന്ന സ്ഥിതിയും ഇവിടെയുണ്ട്. നാലുപാടുനിന്നും വരുന്ന വാഹനങ്ങള്‍ക്കുനടുവില് എന്തുചെയ്യണം എന്നറിയാതെ പകച്ചുനില്‍ക്കുന്ന കാല് നടക്കാരെ പലപ്പോഴും ഇവിടെ കാണാം.\nഗതാഗത പരിഷ്കാരങ്ങള് ശാസ്ത്രീയമാക്കി വാഹനങ്ങളുടെ കുരുക്ക് അഴിക്കാന് മാര്‍ഗ്ഗം കണ്ടെത്തണമെന്നാണ് ആവശ്യം. ജംഗ്ഷനില് കൂടുതല് ട്രാഫിക് പോലീസിനെ നിയോഗിക്കേണ്ടതാണെന്നും ചൂണ്ടിക്കാണിക്കപ്പെടുന്നുണ്ട്.\nതലതിരിഞ്ഞ ഗതാഗതനിയന്ത്രണം; കുരുക്കില് കുരുങ്ങി കുണ്ടന്നൂര് ജംഗ്ഷന്\nഅപകടം പതിയിരിക്കുന്ന ആനിച്ചുവട് ജംഗ്ഷന്\nപരാധീനതകളുമായി മേഴ്‌സി ജംഗ്ഷന്


പള്ളി തർക്കത്തിന് താൽക്കാലിക പരിഹാരം; കാതോലിക്ക ബാവ ഉപവാസം അവസാനിപ്പിച്ചു | 4PM News\nപള്ളി തർക്കത്തിന് താൽക്കാലിക പരിഹാരം; കാതോലിക്ക ബാവ ഉപവാസം അവസാനിപ്പിച്ചു\nകൊച്ചി: എറണാകുളം പഴന്തോട്ടം പള്ളിയിൽ യാക്കോബായ ഓർത്തഡോക്സ് തർക്കത്തിന് താൽക്കാലിക പരിഹാരം. ഓർത്തഡോക്സ് വിഭാഗത്തിന് പുതിയ പള്ളിയിലും യാക്കോബായ വിഭാഗത്തിന് പഴയ പള്ളിയിലും ആരാധന നടത്താൻ ആർ.ഡി.ഒ നടത്തിയ ചർച്ചയിൽ തീരുമാനമായി. തീരുമാനത്തെ തുടർന്ന് യാക്കോബായ സഭാ അധ്യക്ഷൻ ബസേലിയോസ് തോമസ് പ്രഥമൻ കാതോലിക്ക ബാവ പള്ളിക്ക് പുറത്ത് നടത്തിയ ഉപവാസം അവസാനിപ്പിച്ചു.\nയാക്കോബായ വിഭാഗത്തിന്റെ കൈവശമിരിക്കുന്ന പഴന്തോട്ടം സെന്റ് മേരീസ് പള്ളിയിൽ സുപ്രീംകോടതി വിധി മുൻ നിർത്തിയാണ് ഓർത്തഡോക്സ് വിഭാഗം ഇന്നലെ രാവിലെ പൂട്ട് പൊളിച്ച് കയറിയത്. ഓർത്തഡോക്സ് വികാരി മത്തായി ഇടനാലിന്റെ നേതൃത്വത്തിൽ ഇവർ പള്ളിയിൽ പ്രർത്ഥനയും നടത്തി. തുടർന്ന് യാക്കോബായ വിഭാഗം പള്ളിക്ക് മുന്നിൽ പ്രതിഷേധവുമായെത്തി. കഴിഞ്ഞ ദിവസം അന്തരിച്ച യാക്കോബായ സഭാംഗത്തിന്റെ മൃതദേഹം സംസ്ക്കാര ശുശ്രുഷകൾക്കായി പള്ളിയിൽ കയറ്റാൻ അനുവദിക്കണമെന്ന് യാക്കോബായ വിഭാഗം ആവശ്യപ്പെട്ടു.\nജില്ലാ ഭരണകൂടത്തിന്റെ മധ്യസ്ഥതയിൽ നടന്ന ചർച്ചയിൽ ഇക്കാര്യം ഓർത്തഡോക്സ് വിഭാഗം അംഗീകരിച്ചു. സംസ്ക്കാര ചടങ്ങുകൾക്ക് മരിച്ചയാളിന്റെ ബന്ധുക്കളെ മാത്രമാണ് പൊലീസ് അകത്തേക്ക് കയറ്റിയത്. എന്നാൽ സംസ്ക്കാര ചടങ്ങുകൾ കഴിഞ്ഞ് ആളുകൾ പുറത്തെത്തിയതോടെയാണ് യാക്കോബായ സഭാ അധ്യക്ഷൻ ബസേലിയോസ് തോമസ് പ്രഥമൻ കാതോലിക്ക ബാവ പള്ളിക്ക് മുന്നി‌ൽ ഉപവാസം ആരംഭിക്കുകയായിരുന്നു. പള്ളിക്കുള്ളിലുള്ള ഓർത്തഡോക്സ് വിഭാഗത്തെ പുറത്തിറക്കണമെന്നാവശ്യപ്പെട്ടായിരുന്നു തോമസ് പ്രഥമൻ കാതോലിക്ക ബാവയുടെ ഉപവാസം. എന്നാൽ അവകാശപ്പെട്ട പള്ളിയിൽ നിന്നും ഇറങ്ങില്ലെന്നാണ് ഓർത്തഡോക്സ് വിഭാഗത്തിന്റെ നിലപാട്.\nഅരങ്ങു തിമിർത്താടി പ്രതിഭ മേള\nസൗദി രാജകുമാരിയുടെ മാതാവ് നിര്യാതയായി\nഹിന്ദു ദേവതകളെ അപമാനിച്ചെന്ന് പരാതി: എസ്എഫ്ഐ നേതാക്കള്‍ക്കെതിരെ കേസെടുക്കാൻ ഉത്തരവ്\nജയിൽ സുരക്ഷ: കോടികളുടെ സുരക്ഷാ ഉപകരണങ്ങൾ തടവുകാർ നശിപ്പിച്ചു\nപ്രളയ പുനരധിവാസം: ഹൈക്കോടതി സർക്കാരിനോട് വിശദീകരണം തേടി\nഅബ്ദുള്ളക്കുട്ടി ബിജെപിയിൽ ചേർന്നു\nബി.ജെ.പിയിൽ ചേരുമെന്ന സൂചന നൽകി ഡി.ജി.പി ജേക്കബ് തോമസ്\nജയിൽ സുരക്ഷയ്ക്കായി പ്രത്യേക വിഭാഗത്തെ നിയമിക്കും: മുഖ്യമന്ത്രി\nതോമസ് ചാണ്ടിയുടെ റിസോർട്ടിന് വൻ പിഴയിളവ്: സർക്കാർ നടപടി വിവാദത്തിൽ


കോട്ടയം: ശക്തമായ മഴയെത്തുടര്‍ന്ന് നദികളില് ക്രമാതീതമായി ജലനിരപ്പ് ഉയരുകയും പല സ്ഥലങ്ങളിലും ഉരുള്‍പൊട്ടലും മണ്ണിടിച്ചിലും ഉണ്ടാവുകയും ചെയ്ത സാഹചര്യത്തില് കോട്ടയം ജില്ലയില് ദുരന്ത സാധ്യതാ മേഖലകളിലുള്ള എല്ലാവരെയും ദുരിതാശ്വാസ ക്യാമ്പുകളിലേക്ക് മാറ്റും.\nജില്ലയുടെ കിഴക്കന് മേഖലകളില് ആളുകളെ ഒഴിപ്പിക്കുന്ന നടപടി ഏറെക്കുറെ പൂര്‍ത്തിയായിട്ടുണ്ട് ഇന്നലെ(ഓഗസ്റ്റ് 7) വൈകുന്നേരം ഏഴു വരെ ജില്ലയില് 34 ദുരിതാശ്വാസ ക്യാമ്പുകള് തുറന്നു. 206 കുടുംബങ്ങളിലെ 610 പേരാണ് ക്യാമ്പുകളിലുള്ളത്. പൊതു വിഭാഗത്തിനുള്ള 29 ക്യാമ്പുകളും അറുപതു വയസിനു മുകളിലുള്ളവര്‍ക്കായി സജ്ജീകരിച്ച നാലു ക്യാമ്പുകളും കോവിഡ് ക്വാറന്‍റയിനില് കഴിയുന്നവര്‍ക്കായി ഒരു ക്യാമ്പുമാണ് പ്രവര്‍ത്തനമാരംഭിച്ചത്.\n2018ലും 2019ലും പ്രളയത്തെത്തുടര്‍ന്ന് ജലനിരപ്പ് ഉയരുകയും പ്രകൃതി ദുരന്തങ്ങള് ഉണ്ടാവുകയും ചെയ്ത പ്രദേശങ്ങളിലെ എല്ലാവരെയും സുരക്ഷിത സ്ഥാനത്തേക്ക് മാറ്റുന്നതിനാണ് ജില്ലാ കളക്ടര് എം. അഞ്ജന ഉത്തരവിട്ടിരിക്കുന്നത്. തദ്ദേശഭരണ സ്ഥാപന സെക്രട്ടറിമാര്‍ക്കാണ് ഇതിന്റെ ചുമതല\nക്യാമ്പുകള് കോവിഡ് പ്രോട്ടോകോള് പാലിച്ചാണ് പ്രവര്‍ത്തിക്കുന്നതെന്ന് ചാര്‍ജ് ഓഫീസര്‍മാര് ഉറപ്പാക്കണം. പ്രോട്ടോക്കോള് പാലിക്കുന്നതിന് ആവശ്യമായ മാര്‍ഗനിര്‍ദേശങ്ങളും വൈദ്യ സഹായവും ആരോഗ്യ വകുപ്പ് നല്‍കും.\nചുമതലയുള്ള ഉദ്യോഗസ്ഥര്‍ക്കൊഴികെ പുറത്തുനിന്ന് ആര്‍ക്കും ക്യാമ്പുകളില് പ്രവേശനം അനുവദിക്കാന് പാടില്ല. ഇത് ലംഘിച്ച് ആരെങ്കിലും പ്രവേശിച്ചാല് ക്യാമ്പിന്റെ ചുമതലയുള്ള ഉദ്യോഗസ്ഥന് പോലീസിനെ വിവരം അറിയിക്കേണ്ടതാണ്. നിര്‍ദേശങ്ങള് ലംഘിക്കുന്നവര്‍ക്കെതിരെ പകര്‍ച്ചവ്യാധി നിയന്ത്രണ നിയമപ്രകാരവും ദുരന്ത നിവാരണ നിയമപ്രകാരവും നിയമനടപടികള് സ്വീകരിക്കുമെന്ന് കളക്ടറുടെ ഉത്തരവില് വ്യക്തമാക്കിയിട്ടുണ്ട്.\nകോവിഡ് പ്രതിരോധ നിര്‍ദേശങ്ങള് നിലനില്‍ക്കുന്ന സാഹചര്യത്തില് ദുരിതാശ്വാസ ക്യാമ്പുകളില് പുറത്തുനിന്നുള്ള ഭക്ഷണം വിതരണം ചെയ്യാന് പാടില്ല. ദുരിതാശ്വാസ ക്യാമ്പുകളിലേക്ക് ആവശ്യമായ ഭക്ഷണ സാധനങ്ങള് ലഭ്യമാകുന്നുണ്ടെന്ന് ഉറപ്പാക്കാന് ജില്ലാ സപ്ലൈ ഓഫീസറെ ചുമതലപ്പെടുത്തി.\nPeople in disaster prone areas will be shifted to camps


പൂവാറില് റിസോര്‍ട്ട് കതകിന്റെ കുറ്റി ഇളക്കിവച്ച് ബലാത്സംഗം: പ്രതികള് കുറ്റക്കാര് » Newsthen\nനെയ്യാറ്റിന്‍കര: റിസോര്‍ട്ടില് യുവതിയെ ബലാല്‍സംഗം ചെയ്ത കേസില് രണ്ട് പ്രതികളും കുറ്റക്കാരാണെന്ന് കോടതി. പൂവാറിലെ സ്വകാര്യ റിസോര്‍ട്ടിലെ ജീവനക്കാരും അസം സ്വദേശികളുമായ ലോക്കിനാഥ്(29), പ്രസോനാഗം(31) എന്നിവര് കുറ്റക്കാരാണെന്ന് നെയ്യാറ്റിന്‍കര ഫാസ്റ്റ് ട്രാക്ക് കോടതി കണ്ടെത്തിയത്. ജാമ്യം നില്‍ക്കാന് ആരുമില്ലാതിരുന്നതിനാല് പ്രതികള്‍ക്ക് ഒരുഘട്ടത്തിലും ജാമ്യം ലഭിച്ചിരുന്നില്ല.\nറിസോര്‍ട്ടില് മുറിയെടുത്ത് താമസിച്ച ബെംഗളൂരുവില് നിന്നെത്തിയ ബഹുരാഷ്ട്ര കമ്പനിയിലെ സംഘത്തിലുണ്ടായിരുന്ന ഉദ്യോഗസ്ഥയെയാണ് പ്രതികള് ബലാല്‍സംഗത്തിനിരയാക്കിയത്. റിസോട്ടിലെ മുറിയുടെ കതകിന്റെ വിജാഗിരി നേരത്തേ ഇളക്കിവച്ച ശേഷം ഇതുവഴി മുറിയിലെത്തിയ പ്രതികള് അതിക്രമം നടത്തുകയായിരുന്നു. 2013 നവംബര് 28-നാണ് കേസിനാസ്പദമായ സംഭവം നടന്നത്.\nഒന്നാം പ്രതിയുടെ കൈയ്യില് കെട്ടിയിരുന്ന ചെയിന് ഇളകി കിടക്കയില് വീണുകിടന്നിരുന്നു. പൂവാര് പോലീസ് കേസെടുത്ത് അന്വേഷണമാരംഭിക്കുമ്പോഴാണ് ഇത് കണ്ടെത്തിയത്. തുടര്‍ന്ന് റിസോര്‍ട്ടിലെ ക്യാമറകളിലെ ദൃശ്യങ്ങള് പരിശോധിച്ചപ്പോഴാണ് കൈ ചെയ്ന് ലോക്കിനാഥിന്റേതാണെന്ന് കണ്ടെത്തിയത്.\nകൂടുതല് ചോദ്യം ചെയ്യലില് രണ്ട് പ്രതികളെയും പിടികൂടുകയായിരുന്നു. നെയ്യാറ്റിന്‍കര ഫാസ്റ്റ് ട്രാക്ക് കോടതി ജഡ്ജി രശ്മി സദാനന്ദനാണ് പ്രതികളെ കുറ്റക്കാരെന്നു കണ്ടെത്തിയത്. ഈ മാസം 18-ന് ഇരുവരുടെയും ശിക്ഷ വിധിക്കും.


Toyota target 90% outputടൊയോട്ട 90% ഉല്‍പാദനം ലക്ഷ്യമിടുന്നു\nഐ.എസ്.ഐക്ക് 9/11 ആക്രമണത്തില് പങ്കില്ലെന്ന് ഹെഡ്‌ലി\nWednesday 1st June 2011 12:07pm\nടോക്യോ: ജപ്പാനിലെ ഫാക്ടറികളില് 90 ശതമാനം ഉല്‍പാദനത്തിലേക്ക് എത്താനുള്ള കഠിന പ്രയത്‌നത്തിലാണ് ടൊയോട്ട. എത്രയും വേഗം ഭൂകമ്പത്തിനു മുമ്പുള്ള അവസ്ഥയിലേക്ക് തിരിച്ചെത്താന് കഴിയുമെന്ന പ്രതീക്ഷയിലാണ് കമ്പനി അധികൃതര്.\n‘ഈ മാസത്തോടെ തന്നെ ഉല്‍പാദനം ഭൂകമ്പത്തിന് മുമ്പുള്ള അവസ്ഥയിലേക്ക് തിരിച്ചെത്താനും 90% ഉല്‍പാദനം തിരിച്ചുപിടിക്കാനും പറ്റും’ കമ്പനിവക്താവ് പോള് നൊലാസ്‌കൊ പറഞ്ഞു. ജപ്പാനിലുള്ള ഫാക്ടറികളില് ഏപ്രിലിലെ ഉല്‍പാദനം 74% ആയി കുറഞ്ഞിരുന്നുവെന്ന് കഴിഞ്ഞയാഴ്ച റിപ്പോര്‍ട്ടുചെയ്തിരുന്നു.\nമാര്‍ച്ച് 11ലെ ഭൂകമ്പത്തെ തുടര്‍ന്ന് ടൊയോട്ടയുടെ ഉല്‍പാദനം വളരെ കുറഞ്ഞിരുന്നു. രാജ്യത്തെ വിതരണശൃംഖലയില് വന്ന തകരാറാണ് ഉല്‍പാദനത്തിലെ ഈ കുറവിന് കാരണം.\nവിതരണശൃംഖല കുറെയൊക്കെ പുനസ്ഥാപിക്കാന് കഴിഞ്ഞിട്ടുണ്ടെന്നും അതുകൊണ്ട് ഉല്‍പാദനത്തില് പുരോഗതിയുണ്ടാവുമെന്ന് കരുതുന്നതായും നൊലാസ്‌കൊ പറഞ്ഞു. ഇപ്പോള് കമ്പനിയുടെ ഉല്‍പാദനം വളരെ വേഗത്തില് തിരിച്ചുവന്നുകൊണ്ടിരിക്കുകയാണെന്നും അദ്ദേഹം വ്യക്തമാക്കി. ഇതിനുകാരണം തങ്ങളുടെ വിതരണക്കാരുടെ അകമഴിഞ്ഞ പിന്തുണയാണെന്നും അദ്ദേഹം പറഞ്ഞു.


പള്ളിയില് അതിക്രമിച്ചുകയറിയ യുവാവ് അറസ്റ്റില് - MALABAR FLASH\nHome Arrested Kasaragod Masjid News കാസര്‍കോട് കേരളം കേരള വാര്‍ത്ത പള്ളിയില് അതിക്രമിച്ചുകയറിയ യുവാവ് അറസ്റ്റില്\nപള്ളിയില് അതിക്രമിച്ചുകയറിയ യുവാവ് അറസ്റ്റില്\nകാസര്‍കോട്: പള്ളിയില് അതിക്രമിച്ചുകയറിയ യുവാവിനെ നാട്ടുകാര് നല്‍കിയ വിവരത്തിന്റെ അടിസ്ഥാനത്തിലെത്തിയ പോലീസ് അറസ്റ്റു ചെയ്തു. നുള്ളിപ്പാടിയിലെ രമേശനെ (35) യാണ് കാസര്‍കോട് ടൗണ് പോലീസ് അറസ്റ്റു ചെയ്തത്. ശനിയാഴ്ച ഉച്ചയോടെ നുള്ളിപ്പാടി ജുമാമസ്ജിദിലാണ് സംഭവം.[www.malabarflash.com]\nഉച്ചയ്ക്ക് രമേശന് പള്ളിക്കകത്ത് അതിക്രമിച്ചു കയറുകയായിരുന്നു. വിവരം ഉടന് നാട്ടുകാര് പോലീസിലറിയിക്കുകയും പോലീസെത്തി യുവാവിനെ കസ്റ്റഡിയിലെടുത്തു. തുടര്‍ന്ന് പള്ളി പ്രസിഡണ്ട് അബ്ദുല് ഖാദറിന്റെ പരാതിയില് കേസെടുത്ത് അറസ്റ്റ് രേഖപ്പെടുത്തുകയായിരുന്നു. 153 എ വകുപ്പ് ചുമത്തിയാണ് കേസെടുത്തത്.


പ്രമുഖ സോഷ്യല് നെറ്റ്‌വര്‍ക്കായ ഫെയ്‌സ്ബുക്കില് ലോകമെങ്ങുമുള്ള 10 കോടി വ്യാജഅംഗങ്ങളില് അധികവും ഇന്ത്യയുള്‍പ്പടെയുള്ള രാജ്യങ്ങളില് . തങ്ങളുടെ അംഗങ്ങളില് എത്രപേര് വ്യാജന്‍മാരാകാമെന്ന കണക്ക് ഫെയ്‌സ്ബുക്ക് തന്നെയാണ് പുറത്തുവിട്ടത്.\nഫെയ്‌സ്ബുക്കിന്റെ വ്യവസ്ഥകള് പ്രകാരം ഒരാള്‍ക്ക് ഒരു ഫെയ്‌സ്ബുക്ക് അംഗത്വമേ പാടുള്ളൂ. അതിന് വിരുദ്ധമായി ഒരാള് തന്നെ ഒന്നോ അതിലധികമോ അംഗത്വം വ്യാജപേരുകളിലെടുക്കുന്നതാണ് 10 കോടി വ്യാജഅംഗങ്ങളുണ്ടാകന് കാരണമെന്ന് ഫെയ്‌സ്ബുക്ക് പറയുന്നു. അതത്രയും ‘ഡ്യൂപ്ലിക്കേറ്റ് അംഗത്വ’മാണ്.\nയു.എസ്. സെക്യൂരിറ്റി ആന്‍ഡ് എക്‌സ്‌ചേഞ്ച് കമ്മീഷന് ( ടഋഇ ) മുന്നില് സമര്‍പ്പിച്ച രേഖയിലാണ് ഫെയ്‌സ്ബുക്ക് ഇക്കാര്യം പറയുന്നത്. 2013 ലെ കണക്കനുസരിച്ച്, ഫെയ്‌സ്ബുക്കിന്റെ പ്രതിമാസ ഉപയോക്താക്കളില് 4.3 ശതമാനം മുതല് 7.9 ശതമാനം വരെ ഇത്തരം ‘ഡ്യൂപ്ലിക്കേറ്റ് അക്കൗണ്ടു’പയോഗിക്കുന്നവരാണത്രേ.\nവ്യാജഅംഗങ്ങളുടെ ശതമാനം ഏറ്റവും കൂടുതലുള്ള രാജ്യങ്ങളിലൊന്ന് ഇന്ത്യയാണ്. തുര്‍ക്കിയാണ് മറ്റൊരു രാജ്യം.\n2014 മാര്‍ച്ച് 31 ലെ കണക്കുപ്രകാരം, പ്രതിമാസം ക്രിയാത്മകമായി ഫെയ്‌സ്ബുക്ക് ഉപയോഗിക്കുന്നവരുടെ സംഖ്യ 128 കോടിയാണ്. ഒരു വര്‍ഷം മുമ്പത്തെ അപേക്ഷിച്ച് 15 ശതമാനം വര്‍ധന അംഗസംഖ്യയിലുണ്ടായി.\n2014 ലെ ആദ്യമൂന്നുമാസത്തെ കണക്കു പ്രകാരം, കഴിഞ്ഞ വര്‍ഷം ഇതേ കാലയളവിനെ അപേക്ഷിച്ച് ഇന്ത്യയിലും ബ്രസീലിലുമാണ് ഫെയ്‌സ്ബുക്ക് കൂടുതല് വളര്‍ച്ച രേഖപ്പെടുത്തിയത് – എസ് ഇ സി യില് സമര്‍പ്പിച്ച രേഖയില് പറഞ്ഞു.\nസ്മാര്‍ട്ട്‌ഫോണുകള് വഴി ഫെയ്‌സ്ബുക്കിലെത്തുന്നവരുടെ സംഖ്യയിലുണ്ടായ വര്‍ധനയാണ് ശ്രദ്ധേയം. 2013 മാര്‍ച്ച് 31 ല് പ്രതിമാസം 75 കോടി പേര് മൊബൈല് വഴി ഫെയ്‌സ്ബുക്കിലെത്തിയിടത്ത്, 2014 മാര്‍ച്ച് 31 ആയപ്പോള് അത് 101 കോടിയായി. 34 ശതമാനം വര്‍ധനയാണ് ഇക്കാര്യത്തില് ഒരുവര്‍ഷംകൊണ്ട് ഉണ്ടായത്.\nലോകത്തെ എല്ലാ മേഖലയിലും മൊബൈല് ഉപകരണങ്ങളില് ഫെയ്‌സ്ബുക്കിന്റെ ഉപയോഗം വര്‍ധിച്ചു. 2014 ലെ വര്‍ധനയില് ഇന്ത്യ, ബ്രസീല് , യു.എസ്.എ എന്നീ രാജ്യങ്ങളിലാണ് മൈബൈല് വഴി ഫെയ്‌സ്ബുക്കിലെത്തുന്നവരുടെ എണ്ണം ഏറ്റവുമധികം വര്‍ധിച്ചത്.\nPrevious: വിവരാവകാശം ഇനി ഓണ്‍ലൈന് വഴിയും\nNext: ബ്രൗസറുകള്‍ക്ക് വെല്ലുവിളിയായി ഫെയ്‌സ്ബുക്കിന്റെ ആപ്പ് ലിങ്ക്‌സ്


ജില്ലയില് മൂന്നു പേര്‍ക്കു കൂടി കൊറോണ ബാധ\nകണ്ണൂര് : ജില്ലയില് രണ്ടു സ്ത്രീകളും ഒരു പുരുഷനുമുള്‍പ്പെടെ മൂന്നു പേര്‍ക്കു കൂടി ഇന്നലെ (ഏപ്രില് 18) കൊറോണ സ്ഥിരീകരിച്ചതായി ജില്ലാ കലക്ടര് ടി വി സുഭാഷ് അറിയിച്ചു. രണ്ടു പേര് ഗള്‍ഫില് നിന്നെത്തിയവരാണ്. ഒരാള്‍ക്ക് സമ്പര്‍ക്കത്തിലൂടെയാണ് രോഗബാധയുണ്ടായിരിക്കുന്നത്.മാര്‍ച്ച് 18ന് ഷാര്‍ജയില് നിന്ന് കണ്ണൂര് വിമാനത്താവളം വഴിയെത്തിയ പെരളശ്ശേരി മുണ്ടലൂര് സ്വദേശിയായ 54കാരിയാണ് പുതുതായി വൈറസ് ബാധ കണ്ടെത്തിയവരിലൊരാള്. മാര്‍ച്ച് 21ന് ദുബൈയില് നിന്ന് നെടുമ്പാശ്ശേരി വഴിയെത്തിയ കൂടാളി പൂവത്തൂര് സ്വദേശിയായ 30കാരനാണ് മറ്റൊരാള്. സമ്പര്‍ക്കം വഴി രോഗബാധയുണ്ടായത് ചമ്പാട് അരയാക്കൂല് സ്വദേശിയായ 28കാരിക്കാണ്. ഏപ്രില് 16ന് അഞ്ചരക്കണ്ടി കോവിഡ് ആശുപത്രിയിലാണ് മൂന്നു പേരും സ്രവ പരിശോധനയ്ക്ക് വിധേയരായത്.\nഇതോടെ ജില്ലയില് കൊറോണ ബാധ സ്ഥിരീകരിച്ചവരുടെ എണ്ണം 87 ആയി. ഇതില് 39 പേര് രോഗം ഭേദമായി ആശുപത്രി വിട്ടു.നിലവില് 5934 പേരാണ് ജില്ലയില് നിരീക്ഷണത്തില് കഴിയുന്നത്. ഇവരില് 52 പേര് കണ്ണൂര് ഗവ. മെഡിക്കല് കോളേജിലും, 10 പേര് ജില്ലാ ആശുപത്രിയിലും ഒമ്പത് പേര് തലശ്ശേരി ജനറല് ആശുപത്രിയിലും 40 പേര് കൊവിഡ് ട്രീറ്റ്മെന്റ് സെന്ററിലും 5823 പേര് വീടുകളിലുമാണ് നിരീക്ഷണത്തിലുണ്ട്. ഇതുവരെ ജില്ലയില് നിന്നും 1910 സാമ്പിളുകള് പരിശോധനയ്ക്ക് അയച്ചതില് 1627 എണ്ണത്തിന്റെ ഫലം ലഭ്യമായി. ഇതില് 1509 എണ്ണം നെഗറ്റീവ് ആണ്. 283 എണ്ണത്തിന്റെ ഫലം ലഭിക്കാനുണ്ട്.


വന്നോ എന്ന് ചോദിച്ചാൽ കണ്ടെന്ന് പറയണം; മോഹൻലാലിനെ നേരിൽ കാണണമെന്ന് പറഞ്ഞ അമ്മയെ വീഡിയോ കോൾ ചെയ്ത് താരം; നേരിൽ കാണാം എന്ന് ഉറപ്പും നൽകി – Media Mangalam\nനാളുകളായുള്ള ആഗ്രഹം സാധിച്ച് 80 കാരിയായ രുഗ്മിണിയമ്മ. തനിക്കേറ്റവും ഇഷ്ട്ടപെട്ട നടൻ മോഹൻലാലിനെ കാണണമെന്നതായിരുന്നു രുഗ്മിണിയമ്മയുടെ ഏറ്റവും വലിയ ആഗ്രഹം. മോഹൻലാലിന്റെ കടുത്ത ആരാധിക കൂടിയായ അമ്മ അടുത്തിടെ ഒരു ചാനൽ പരിപാടിയിൽ വെച്ചായിരുന്നു മോഹൻലാലിനെ കാണണമെന്ന് ആഗ്രഹം പ്രകടിപ്പിച്ചത്. പൂങ്കുന്നത്തെ അഗതി മന്ദിരത്തിൽ താമസിക്കുന്ന രുഗ്മിണിയമ്മ നടനെ കാണണം എന്നു പറഞ്ഞ് കരയുകയുണ്ടായി. ഇത് സോഷ്യൽ മീഡിയയിൽ വളരെയധികം ശ്രദ്ധിക്കപ്പെടുകയും മോഹൻലാൽ ആരാധകർ ഏറ്റെടുക്കുകയും ചെയ്തു. മോഹൻലാലിന്റെ ശ്രദ്ധയിൽപ്പെട്ടതോടെ താരം വീഡിയോ കോൾ വഴി രുഗ്മിണിയമ്മയെ വിളിക്കുകയായിരുന്നു.\nതന്റെ ഇഷ്ട താരത്തെ ഫോണിന്റെ അങ്ങേ തലക്കൽ കണ്ടതോടെ അമ്മയ്ക്ക് സന്തോഷമായി. പിന്നെ ഇരുവരും കുശലം പറയാൻ ആരംഭിച്ചു. എന്താണ് കരിച്ചിലൊക്കെ എന്ന് ചോദിച്ച മോഹൻലാലിനോട് നേരിട്ട് കാണണമെന്നായിരുന്നു രുഗ്മിണിയമ്മയുടെ മറുപടി. കോവിഡ് മാറിയിട്ട് തീർച്ചയായും കാണാമെന്ന് താരം ഉറപ്പും നൽകുന്നു. എല്ലാരും വന്നോ എന്ന് ചോദിക്കുന്നു എന്ന് പറഞ്ഞ അമ്മയോട് കണ്ടു എന്ന് പറയാൻ താരം പറയുന്നു. ശേഷം ഉമ്മയും നൽകിയാണ് മോഹൻലാൽ കോൾ കട്ടാക്കുന്നത്. എന്തായാലും രുഗ്മിണിയമ്മയുടെ ആഗ്രഹം പൂർത്തിയാക്കി നടൻ മോഹൻലാൽ. ഇപ്പോൾ ഇരുവരുടെയും സംഭാഷണ വീഡിയോ സോഷ്യൽ മീഡിയകളിൽ വൈറലാവുകയാണ്.\nmohanlal video call മോഹൻലാൽ വീഡിയോ കോൾ\nനബിദിന ഘോഷയാത്രയിൽ പെൺകുട്ടിയെ ഹൂറിയാക്കിയതിൽ പാകിസ്താനിൽ കടുത്ത പ്രതിഷേധം; നടപടി എടുക്കണമെന്ന ആവശ്യവുമായി മുസ്‌ലിം പണ്ഡിതർ